
THE ROMAUNT OF THE ROSE. 

ANY men sayen that in swevenynges, 
Ther nys but fables and lesynges ; 
But men may some swevene sene, 
Whiche hardely that false ne bene, 
But afterwarde ben apparaunt. 

This maye I drawe to warraunt, 

An authour that highte Macrobes, 

That halte nat dremes false ne lees, 

But undoth us the avysyoun, 

That whylom mette kyng Cipioun. lo 

And who -so sayth, or weneth it be 

A jape, or elles nycetie 

To wene that dremes after falle, 

Lette who-so lyst a foole me ^alle. 

For this trowe I, and saye for me. 

That dremes signifiaunce be 

Of good and harme to many wightes, 

That dremen in her sleep a-nyghtes 

Ful many thynges covertly, 

That fallen after al openly. 20 

Within my twenty yere of age. 

Whan that love taketh his corage 

Of yonge folk, I went€ soon 

To bed, as I was wont to doon, 

THE ROMAUNT OF THE ROSE. 

And fast I slept ; and in slepyng, 

Me mette suche a swevenyng, 

That lykede me wonderoua wele ; 

But in that sweven is never a dele 

That it nys afterwarde heMle, 

Ryght as this dreme wol tel us alle. 30 

Now this dreme wol I ryme aryght^, 
To make your hertes gaye and lyghtc ; 
For Love it prayeth, and also 
Commaundeth me that it be so. 

And yf there any aske me, 
Whether that it be he or she, 
How this boke which is here 
Shal hatte, that I rede you here ; 
It is the Romaimce of the Rose, 
In which alle the art of love I close. 4ft 

The mater fayre is of to make ; 
God graunt me in gre that she it take 
For whom that it begonnen is ! 
And that is she that hath, ywys. 
So mochel pris ; and therto she 
So worthy is biloved to be. 
That she wel ought of pris and ryght 
Be cleped Rose of every wight. 

That it was May me thoughts tho, 
It is .V. yere or more ago ; 6(r 

That it was May, thus dremede me, 
In tyme of love and jolite, 
That al thing gynneth waxen gay, 
For ther is neither busk nor hay 
In May, that it nyl shrouded bene. 
And it with newe leves wrene. 
These wodes eek recoveren grene, 



THE R0MAI7NT OF THE ROSE. 3 

That drie in wynter ben to sene ; 

And the erth wexith proude withalle, 

For swote dewes that on it falle ; «o 

And the pore estat forgette, 

In which that wynter had it sette. 

And than bycometh the ground so proude, 

That it wole have a newe shroude, 

And makith so queynt his robe and faire, 

That it had hewes an hundred payre, 

Of gras and flouris, yade and pers, 

And many hewes ful dyvers : 

Uiat is the robe I mene, iwis, 

Through which the ground to preisen is. 70 

The briddes, that haven lefte her song, 
While thei han suffriAe cold so strong 
In wedres gryl and derk to sighte, 
Ben in May for the sonne brighte, 
So glade, that they shewe in syngyng, 
That in her hertis is sich lykyng. 
That they mote syngen and be light. 
Than doth the nyghtyngale hir myght. 
To make noyse, and syngen blythe. 
Than is blisful many sithe, 80 

The chelaundre, and the papyngay. 
Than younge folk entenden ay, 
For to ben gay and amorous, 
The tyme is than so faverous. 

Hard is the hert that loveth nought 
In May, whan al this mirth is wrought ; 
Whan he may on these braunches here 
The smale briddes syngen clere 
Her blesful swete song pitous. 
And in this sesoim delytous : 90 

Whan love affraieth slle thing. 

Me thought a nyght, in my sleping, 
Right in my bed ful redily, 
That it was by the morowe erl^. 
And up I roos, and gan me clothe ; 
Anoon I wisshe myn hondis bothe ; 
A sylvre nedle forth Y droughe, 
Out of an aguler queynt ynoughe, 
And gan this nedle threde anon, 
For out of toun me list to gon, loo 

The song of briddes for to here 
That in thise buskes syngen clere, 
And in the swete seson that leve is ; 
With a threde bastyng my slevis, 
Alone I wente in my plaiyng, 
The smale foules song harknjmg, 
They peyned hem ful many peyre, 
To synge on bowes blosmed feyre, 
Joly and gay, ful of gladnesse, 
Toward a ryver gan I me dresse, no 

That I herd renne faste by ; 
For fairer plaiyng non saugh I 
Than playen me by that ryvere, 
For from an hille that stood ther nere, 
Cam doun the streme ful stif and bold, 
Cleer was the water, and as cold 
As any welle is, sooth to seyn, 
And aomdele lasse it was than Seyn, 
Bvt it was strayghter, wel-away ! 
And never saugh. I er that day, 120 

The watir that so wel lykede me ; 
And wondir glad was I to se 
That lusty place, and that ryvere ; 

And with that watir that ran so clere 

My face I wysshe. Tho saugh I welle, 

The botme paved everydelle 

With gravel, ful of stones shene. 

The medewe softe, swote, and grene, 

Beet right up on the watir syde. 

Ful clere was than the morow tyde, i30 

And ful attempre, out of drede. 

Tho gan I walie thorough the mede, 

Dounward ay in my pleijmg, 

The ryver syde costeiyng. 

And whan I had a while goon, 
I saugh a gardyn right anoon, 
Ful long and brood, and everydelle 
Enclosed was, and walled welle, 
With highe walles enbatailled, 
Portraied without, and wel entailled uo 

With many riche portraitures ; 
And bothe the ymages and the peyntures 
Gan I biholde bysyly. 
And I wole telle you redyly. 
Of thilk ymages the semblaunce. 
As fer as I have in remembraunce. 

Amyd saugh I a Hate stonde. 
That for hir wrathe, yre, and onde, 
Semede to ben an movereaae. 
An angry wight, a chideresse. 150 

And ful of gyle, and felle corage. 
By semblaunt was that ilke ymage. 
Ajid she was no thjmg wel arraied. 
But lyk a wode womman afraied. 
Frounced foule was hir visage. 
And grennyng for dispitous rage. 

Hir nose snorted up for tene. 

Fnl hidous was she for to sene, 

Fill fonle and rusty was she this. 

Hir heed ywrithen was, y-wis, leo 

Ful grymly with a greet towayle. 

An ymage of another entayle, 
A lyft half, was hir by ; 
Hir name above hir heed saugh I, 
And she was called Felony. 

Another ymage, that Vilany 
Clepid was, saugh I and fonde 
Upon the wal on hir right honde. 
Vilany was lyk somdelle 
That other ymage ; and, trustith wel, no 
She semede a wikked creature. 
By countenaunce in portrayture. 
She semede be ful dispitous, 
And eek ful proude and outragious. 
Wel coude he peynte I undirtake, 
That sich yftiage coude make. 
Ful foule and cherlysshe semede she, 
And eek vylayneus for to be. 
And litel coude of norture, 
To worshipe any creature. iso 

And next was peynted Coveitise, 
That eggith folk in many gise. 
To take and yeve right nought ageyne. 
And gret tresouris up to leyne. 
And that is that for usure 
Leneth to many a creature. 
The lasse for the more wynnyng, 
So coveitise is her brennyng. 
And that is that penyes fele, 

That techith for to robbe and stele i9o 

These theves, and these smale harlotes ; 

And that is routh, for by her throtes, 

Ful many oon hangith at the laste. 

She makith folk compasse and caste 

To taken other folkis thyng, 

Thorough robberie, or myscoveiting. 

And that is she that makith trechoures. 

And she makith false pleadoures, 

That with hir termes and hir domes, 

Doon maydens, children, and eek gromes, aoo 

Her heritage to forgo. 

Ful croked were hir hondis two, 

For coveitise is evere wode. 

To gripen other folkis gode. 

Coveityse for hir wynnyng, 

Ful leef hath other mennes thing. 
Another ymage set saugh I 

Next coveitise faste by. 

And she was clepid Avarice. 

Ful foule in peyntyng was that vice ; 210 

Ful Bade and caytif was she eek, 

And also grene as ony leek. 

So yvel hewed was hir colour, 

Hir semede to have lyved in langour. 

She was lyk thyng for hungre deed. 

That ladde hir lyf oonly by breed 

Kneden with eisel strong and egre. 

And therto she was lene and megre, 

And she was clad ful porely, 

Al in an old torn conrt^py, 330 

As she were al with doggis tome ; 

And bothe bihynde and eke bifome 

Clouted was she beggarly. 

A mantyl henge hir faste by, 

Upon a perche, weike and smalle, 

A bumet cote henge therwith alle, 

Furred with no menyvere, 

But with a furre rough of here, 

Of lambe skynnes he\7 and blake ; 

It was ful old I undirtake, 230 

For Avarice to clothe hir welle, 

Ne hastith hir never a delle ; 

For certeynly it were hir loth 

To weren ofte that ilk cloth ; 

And if it were forwered, she 

Wolde have ful gret necessite 

Of clothyng, er she bought hir newe, 

Al were it bad of wolle and hewe. 

This Avarice hilde in hir hande 

A purs, that henge by a bande ; 240 

And that she hidde and bonde so strong. 

Men must abyde wondir long. 

Out of that purs er ther come ought, 

For that ne cometh not in hir thought ; 

It was not certein hir entente, 

That fro that purs a peny wente. 

And by that ymage nygh ynougn. 
Was peynted Envye, that never lough. 
Nor never wel in hir herte farede 
But if she outher saugh or herede 26O 

80m gret myschaunce, or gret disese. 
No thyng may so moch hir plese 
As myschef and mysaventure ; 
Or whan she seeth discomfiture 
Upon ony worthy man falle. 

Than likith hir wel with-alle. 

She is ful glade in hir corage, 

If she se any grete lynage 

Be brought to nought in shynful wise. 

And if a man in honour rise 2«o 

Or by his witte, or by his prowesse, 

Of that hath she gret hevynesse, 

For, trustith wel, she goth nygh wode, 

Whan any chaunge happith gode. 

Envie is of such crueltee, 

That feith ne trouthe holdith she 

To freend ne felawe, bad or good. 

Ne she hath kynne noon of hir blood. 

That she nyp ful her enemye. 

She nolde, I dar seyn hardelye, 270 

Hir owne fadir farede welle. 

And sore abieth she everydelle 

Hir malice, and hir male-talent : 

For she is in so gret turment 

And hath such, whan folk doth good. 

That nygh she meltith for pure wood. 

Hir herte kervyth and so brekith 

That God the puple wel a-wrekith. 

Envie, i-wis, shal nevere lette 

Som blame upon the folk to sette. 290 

I trowe that if Envie, i-wis, 

Enewe the beste man that is. 

On this side or biyonde the see, 

Yit somwhat lakken hjrm wolde she. 

And if he were so hende and wis. 

That she ne myght al abate his pris, 

Yit wolde she blame his worthynesse, 

Or by hir wordis make it lesse. 

I saugh Envie in that peyntyng, 

hadde a wondirful lokyng ; 23o 

For she ne lokide but a-wrie, 

Or overthart, alle baggyngly. 

And she hadde afoul usage ; 

She myghte loke in no visage 

Of man or womman forth right pleyn, 

But shette hir eien for disdeyn ; 

So for envie brennede she 

Whan she myght any man yse 

That fairer, or worthier were, or wise. 

Or elles stode in folkis pryse. 300 

Sorowe was peynted next Envie 
Upon that walle of mason rye. 
But wel was seyn in hir colour 
That she hadde lyved in langour ; 
Hir semede to have the jaunyce. 
Nought half so pale was Avarice, 
Nor no thyng lyk of lenesse ; 
For sorowe, thought, and gret distresse. 
That she hadde suffred day and nyght, 
Made hir ful yolare, and no thyng bright, 310 
Ful fade, pale, and megre also. 
Was never wight yit half so wo 
As that hir semede for to be. 
Nor so fulfilled of ire as she. 
I trowe that no wight myght hir please 
Nor do that thyng that myght hir ease. 
Nor she ne wolde hir sorowe slake. 
Nor comfort noon unto hir take. . 
So depe was hir wo bigonnen, 
And eek hir hert in angre ronnen, 320 

A sorowful thyng wel semede she. 

Nor she hadde no thyng slowe be 

For to forcracchen al hir face, 

And for to rent in many place 

Hir clothis, and for-to tere hir swire, 

As she that was fulfilled of ire ; 

And al to-torn lay eek hir here 

Aboute hir shuldris, here and there, 

As she that hadde it al to-rent 

For angre and for maltalent. 83o 

And eek I telle you certeynly 

Hough that she wepe ful tendirly. 

[In worlde nys wyght so harde of hert« 

That hadde sene hir sorowes smerte. 

That nolde have had of her pytye. 

So wo-begonne a thyng was she. 

She al to-dasht her-selfe for woo. 

And smote togyder her hondes two. 

To sorowe was she ful ententyfe, 

That woful rechelesse caytyfe ; 840 

Her roughte lytel of playing. 

Or of clyppynge or kyssynge ; 

For who-so sorowful is in herte 

Hym luste not to playe ne sterte, 

Ne for to dauncen, ne to synge, 

Ne may his herte in tempre brynge 

To make joye on even or morowe. 

For joye is contrarie unto sorowe. 

Elde was paynted after this, 
That shorter was a fote, iwys, 350 

Than she was wont in her yonghede. 
Unneth her-selfe she myghte fede ; 
So feble and eke so olde was she 
That feded was al her beaute. 

Ful salowe was waxen her coloure. 

Her heed for hore was whjte as floure. 

Iwys, great quahne ne were it none, 

Ne synne, although her lyfe were gone. 

Al woxen was her body unwelde 

And drye and dwyned al for elde. seo 

A foule forwelked thynge was she 

That whylom rounde and soft h&dde be. 

Her eeres shoken fast withalle, 

As from her heed they wolde falle. 

Her face frounced and forpyned, 

And both her hondes lorne for-dwined. 

So olde she was that she ne wente 

A fote, but it were by potent^. 

The tyme, that passeth nyght and daye, 

And restelesse travayleth aye, 370 

And steleth from us so prively, 

That to us semeth sykerly 

That it in one poynt dwelleth ever, 

And certes it ne resteth never, 

But goth so fast, and passeth aye, 

That there nys man that thynke may 

What tyme that nowe present is : 

(Asketh at these clerkes this. 

For men thjmke it redily 

Thre tjones ben ^^assed by)] sso 

The tyme, that may not sojoume. 

But goth, and may never retourne. 

As watir that doun renneth ay, 

But never drope retourne may ; 

Ther may no thing as tjone endure, 

Metalle, nor erthely creature. 

For alle thing it frette and shalle : 

The tyme eke, that chaungith alle, 
And alle doth waxe, and fostred be, 
And alle thing distroieth he : 390 

The tyme, that eldith our auncessours 
And eldith kynges and emperours, 
And that ns alle shal overcomen 
Er that deth us shal have nomen : 
The tyme, that hath al in welde 
To elden folk, had maad hir Elde 
So ynly, that to my witing 
She myghte helpe hir-silf no thing, 
But turned ageyn unto childhede ; 
She h&dde no thing hir-silf to lede 400 

Ne witte ne pithe in hir holde 
More than a child of two yeer olde. 
But natheles I trowe that she 
Was faire sumtyme, and fresh to se. 
Whan she was in hir rightful age : 
But she was past al that passage 
And was a doted thing bicomen. 
A furred cope on hadde she nomen ; 
Wei hadde she clad hir-silf and warme. 
For colde myght elles don hir harme. 410 
These olde folk have alwey colde, 
Her kynde is sich, whan they ben olde. 
Another thing was don there write, 
That semede lyk an ipocrite, 
And it was clepid Poope-holy. 
That ilk is she that pryvely 
Ne spareth never a wikked dede, 
Whan men of hir taken noon hede, 
And maketh hir outward precious, 
With pale visage and pitous, 420 

And semeth a semely creature ; 
But ther nys no mysaventure, 
That she ne thenkith in hir corage. 
Ful lyk to hir was that ymage, 
That makid was lyk hir semblaunce. 
She was ful symple of countenaunce, 
And she was clothed and eke shod, 
As she were for the love of God 
Yolden to relygioun, 

Sich semede hir devocioun. 430 

A sauter helde she fast in honde, 
And bisily she gan to fonde 
To make many a feynt praiere, 
To God, and to his seyntis dere. 
Ne she was gay, ne fresh, ne jolyf, 
But semede to be ful ententyf 
To gode werkis, and to faire ; ^* / 

And therto she had on an haire. 
Ne certis she was fatt no thing 
But semede wery for fasting, 440 

Of colour pale and deed was she. 
. • From hir the gate ay werned be 
, Of Paradys, that blisful place ; 
For sich folk maketh lene her grace, 
As Crist seith in his Evangile, 
To gete prys in toun a while ; 
And for a litel glorie veigne. 
They lesen God and al his reigne. 

And alderlast of everychon, 
Was peynted Povert al aloon, 450 

That not a peny hadde in wolde, 
Alle-though she hir clothis solde. 
And though she shulde an-honged be^ 

For nakid as a worme waa she. 

And if the wedir stormy were, 

For colde she shulde have deyd there. 

She nadde on but a streit olde sak. 

And many a cloute on it ther stak ; 

This was hir cote, and hir mantelle, 

No more was there never a delle 400 

To clothe hir with ; I nndirtake, 

Grete leyser hadcfe she to quake. 

And she was putt, that I of talke, 

Fer fro these other, up in an halke ; 

There lurked and there courede she, 

For pover thing where so it be. 

Is shamefast, and dispised ay. 

Acursed may wel be that day, 

That povere man conceyved is ; 

For, God wote, al to selde, iwys, 470 

Is ony povere man wel fedde. 

Or wel araied or ^-cledde. 

Or wel-biloved, in sich wise. 

In honour that he may arise. 

Alle these thingis welle avised, 
As I have you er this devysed, 
. With gold and asure over alle, 
Depeynted newe upon the walle. 
Square was the walle, and high sumdelle ; 
Enclosed, and y-barred welle, 48o 

In stede of hegge, was that gardyne ; 
Come nevere shepherde therynne. 
Into that gardyn, wel y- wrought, 
Who-so that me coude have brought, 
By laddris or elles by degre. 
It wolde wel have liked me. 

For sich solace, sich ioie, and play, 

I trowe that nevere man ne say, 

As was in that place delytous. 

The gardeyn was not daungerous 490 

To herberwe briddes many oon. 

So riche a yeer was never noon 

Of briddes songe, and braunches grene. 

Therynne were briddes mo I wene, 

Than ben in alle the rewme of Fraunce. 

Ful blisful was the accordaunce, 

Of swete and pitous songe thei made, 

For alle this world it owghte glade. 

And I my-silf so mery ferde. 
Whan I her blisful songes herde, 600 

That for an hundreth pounde wolde I, 
If that the passage opunly 
Hadde be unto me fre, 
That I nolde entren for-to se 
Thassemble (God kepe it fro care !) 
Of briddis, whiche therynne ware, 
That songen thorugh her mery throtes, 
Daunws of love, and mery notes. 

Whan I thus herde foules synge, 
I felle fast in a weymentyng, . 610 

By which art, or by what engyne, 
I myghte come into that gardyne ; 
But way I couthe fynde noon, 
Into that gardyne for to goon. 
Ne nought wist I if that ther were 
Eyther hole or place where, 
By which I myghte have entre, 
Ne ther was noon to teche me, 
For I was al aloone i-wys. 

For wo and angwishis of this. sao 

Til atte last bithought I me, 

That by no weye ne myght it be, 

That ther nas laddre or wey to passe, 

Or hole, into so faire a place. 

Tho gan I go a fulle grete pas, 

Envyronyng evene in compas, 

The closing of the square walle, 

Tyl that I fonde a wiket smalle 

So shett, that I ne myght in gon. 

And other entre was ther noon. eso 

Uppon this dore I gan to smyte 
That was so fetys, and so lite. 
For other weye coude I not soke. 
Ful long I shof, and knokkide eke. 
And stood ful long and of herknyng 
If that I herde ony wight comyng;; 
Til thilke dore of that entre 
A mayden curteys openyde me. 
Hir heer was as yelowe of hewe 
As ony basyn scoured newe. 640 

Hir flesh tendre as is a chike. 
With bent browis, smothe and slyke; 
And by mesure large were 
The openyng of hir yen clere. 
Hir nose of good proporcioun, 
Hir yen grey, as is a faucoun, 
With swete breth and wel savoured. 
Hir face white and wel coloured. 
With litel mouth, and rounde to see ; 
A clove chynne eke hadde she. 560 

Hir nekke was of good fasoun 
In lengthe and gretnesse by resoun, 

VOL. VI. c 

Withoute bleyne, scabbe, or royne. 
Fro Jerusalem unto Burgoyne 
Ther nys a fairer nekke, iwys, 
To fele how smothe and softe it is. 
Hir throte also white of hewe, 
As snawe on braunche snawed newe. 
Of body ful wel wrought was she ; 
Men nedede not in no cuntre 56o 

A fairer body for to seke. 
And of fyn orfrays hadde she eke 
A chapelet ; so semly oon 
Ne werede never mayde upon. 
And faire above that chapelet 
A rose gerland h&dde she sett. 
She hadde a gay mirrour, 
And with a riche gold tresour 
Hir heed was tressed queyntely ; 
Hir sieves sewid fetously. 570 

And for to kepe hir hondis faire 
Of gloves white she had a paire. 
And she hadde on a cote of grene 
Of cloth of Gaunt ; withouten wene, 
Wel semyde by hir apparayle 
She was not wont to gret travayle. 
For whan she kempte was fetisly 
And wel arayed and richely, 
Thanne hadde she don al hir journe ; 
For merye and wel bigoon was she. sso 

She hadde a lusty lyf in May, 
She hadde no thought, by nyght ne day 
Of no thyng, but if it were oonly 
To graythe hir wel and uncouthly. 
Whan that this dore hadde opened me 

This may, semely for to see, 
I thanked hir as I best myghte. 
And axide hir how that she hight^. 
And what she was, I axide eke. 
And she to me was nought unmeke, • 6»o 
Ne of hir answer daungerous, 
But faire answeride, and seide thus : — 
* Lo, sir, my name is Ydelnesse ; 
So clepe men me, more and lesse. 
Ful myghty and ful riche am I, 
And that of oon thyng, namely. 
For I entende to no thyng 
But to my joye, and my pleyng, 
And for to kembe and tresse me. 
Aqueynted am I and pryve 600 

With Myrthe, lord of this gardyne, 
That fro the lande of Alexandryne 
Made the trees hidre be fette. 
That in this gardyne ben ^-sette. 
And whan the trees were woxen on hight, 
This walle, that stant heere in thi sight, 
Dide Myrthe enclosen al aboute ; 
And these ymages al withoute 
He dide hem bothe entaile and peynte, 
That neithir ben jolyf ne queynte, eio 

But they ben ful of sorowe and woo, 
As thou hast seen a while agoo. 
' And ofte tyme hym to solace 
Sir Myrthe cometh into this place. 
And eke with hym cometh his meynee, 
That l3rven in lust and jolite. 
And now is Myrthe therynne to here 
The briddis how they syngen clere,. 

The mavys and the nyghtyngale, 

And other joly briddis smale. «30 

And thus he walketh to solace 

Hym and his folk ; for swetter place 

To pleygn ynne he may not fynde, 

Al-though he sought oon in tyl Ynde. 

The alther faireste folk to see 

That in this world may founde be 

Hathe Mirthe with hym in his route, 

That folowen hym always aboute.' 

Whan Ydelnesse tolde had al this. 
And I hadde herkned wel, ywys, eso 

Thanne seide I to dame Ydelnesse, 
* Now also wisly God me blesse, 
Sith Myrthe, that is so faire and fre. 
Is in this yerde with his meyne. 
Fro thilk assemble, if I may, 
Shal no man weme me to-day. 
That I this nyght ne mote it see. 
For wel wene I there with hym be 
A faire and joly companye 
Fulfilled of alle curtesie/ 640 

And forth withoute wordis mo 
In at the wiket went I tho. 
That Ydelnesse hadde opened me. 
Into that gardyne faire to see. 

And whan I was ther-inne, iwys, 
Myn herte was f ul glad of this. 
For wel wende I ful sikerly 
Have ben in Paradys erthly ; 
So faire it was, that trusteth wd, 
It semede a place espirituel. 
For certys, as at my devys, 

Ther is no place in Paradys 

So good inne for to dwelle or be, 

As in that gardyne, thoughts me. 

For there was many a bridde syngyng, 

Thorough-out« the yerde al thringyng. 

In many places were nyghtyngales, 

Alpes, fynches, and wodewales, 

That in her swete song deliten 

In thilke places as they habiten^ 660 

There myght« men see many flokkes 

Of turtles and laverokkes. 

Chalaundres fele sawe I there, 

That wery nygh forsongen were. 

And thnistleS; terins, and mavys. 

That songen for to wyane hem prys, 

And eke to sormounte in her songe 

That other briddes hem amonge, 

By note made faire servyse. 

These briddes, that I you devise, 670 

They songe her songe as faire and wele, 

As angels don espirituel. 

And, trusteth wel, that I hem herd 

Ful lustily, and wel I ferde ; 

For never yitt sich melodye 

Was herd of man that myghte dye. 

8ich swete song was hem amonge, 

That me thought it no briddis songe, 

But it was wondir lyk to be 

Song of meremaydens of the see ; 680 

That, for her syngyng is so dere. 

Though we mermaydens dope hem here 

In English, as is oure usaunce. 

Men depe hem sereyns in Fraunce. 

Ententif weren for to synge 
These briddis, that nought unkunnyng 
Were of her craft, and apprentys, 
For of song sotil and wys. 
And certis, whan I herde her songe, 
And sawe the grene place amonge, 690 

In herte I wexe so wondir gay, 
That I was never erst, er that day, 
So jolyf, nor so wel bigoo, 
Ne merye in herte, as I was thoo. 
And than wist I, and sawe ful welle. 
That Ydehiesse me servede welle. 
That me putte in sich jolit^. 
Hir freend wel ought I for to be, 
Sith she the dore of that gardyne, 
Hadde opened, and me leten inne. 700 

From henw€8-forth, hou that I wrought^ 
I shal you tellen, as me thoughte. 
First wherof Myrthe servede there, 
And eke what folk there with hym were. 
Without^ fable I wol discryve. 
And of that gardyne eke as blyve 
I wole you tellen afbir this. 
The faire fasoun alle, }'wys, 
That wel y-wrought was for the nones, 
I may not telle you alle at ones; 710 

But as I may and can, I shaUe 
By ordre tellen you it alle. 

Ful faire servise and eke ful swete 
These briddis maden as they sete. 
Layes of love, ful wel sownyng 
They songen in their yarkonyng ; 
Summe high, and summe eke lowe songe 

Upon the braunches grene spronge. 

The swetnesse of her melodye 

Made al myn herte in reverye. 730 

And whan that I hadde herde I trowe 

These briddis syngyng on a rowe, 

Than myght I not withholde me 

That I ne wente inne for to see 

Sir Myrthe ; for my deeiryng 

Was hym to seen, over alle thyng, 

His countenaunce and his manere : 

That sight was tho to me ful dere. 

Tho wente I forth on my right honde 
Doun by a lytel path I fonde 730 

Of mentes fulle, and fenelle grene ; 
And faste by, withoute wene, 
Sir M}Tthe I fonde ; and right anoon 
Unto sir Myrthe gan I goon, 
There as he waa hym to solace. 
And with hym in that lusty place, 
So faire folk and so fresh had he. 
That whan I sawe, I wondrede me 
Fro whenne siche folk myghte come. 
So faire they weren alle and some ; 740 

For they were lyk, as to my sighte, 
To angels, that ben fethered bright^. 
This folk, of which I telle you soo, 
Upon a karole wenten thoo. 
A lady karolede hem, that hyght« 
Gladnesse, blisfiille, and the lights, 
Wei coude she synge and lustyly. 
Noon half so wel and semely ; 
And couthe make in song sich refreynynge, 
It sat hir wondir wel to synge. 750 

Hir voice ful clere was and ful swete. 
She was nought rude ne unmete^ 
But couthe ynow of sich doyng 
As longeth unto karolyng ; 
For she was wont in every place 
To 83mgen first, folk to solace, 
For syngyng moost she gaf hir to ; 
No craft h&dde she so leef to do. 

Tho myghtist thou karoles sene, 
And folke daunce and mery bene, 760 

And made many a faire tournyng 
Upon the grene gras springyng. 
There myghtist thou see these flowtours, 
Mynstrales, and eke jogelours. 
That wel to synge dide her peyne. 
Somme songe songes of Loreyne ; 
For in LoTeyn her notes bee 
Fulle swetter than in this contr^. 
There was many a tymbester, 
And saillouris, that I dar wel swere 770 

Gouthe her craft ful parfitly. 
The tymbres up ful sotilly 
They casten, and hente fulle ofte 
Upon a fynger faire and softe, 
That they failide never mo. 
Ful fetys damyseles two, 
Ryght yonge, and fulle of semelyhede, 
In kirtles, and noon other wede. 
And faire tressed every tresse, 
Hadde Myrthe doon, for his noblesSe, 780 
Amydde the karole for to daunce ; 
But herof lieth no remembraunce, 
Hou that they dauncede queyntely. 



THE ROMAUNT OF THE ROSE. 25 

That oon wolde come alle pryvyly 

Agayn that other ; and whan they were 

To-gidre almost, they threwe yfere 

Her mouthis so, that thorough her play 

It semed as they kiste alway ; 

To dauncen welle koude they the gise ; 

What shulde I more to you devyse ? 79o 

Ne bode I never thennes go. 

Whiles that I sawe hem daunce so. 

Upon the karolle wonder faste, 

I gan biholde ; til atte laste 

A lady gan me for to espie. 

And she was cleped Curtesie, 

The worshipfuUe, the debonaire ; 

I pray to God evere falle hir faire ! 

Ful curteisly she callede me, 

* What do ye there, beau sir ?' quod she, 8oo 

* Come, and if it lyke yow 

To dauncen, dauncith with us now. 

And I withoute tariyng 

Wente into the karolyng. 

I was abasshed never a delle. 

But it to me likede right welle. 

That Curtesie me clepede so, 

And bad me on the daunce go. 

For if I hadde durst, certeyn 

I wolde have karoled right fayn, sio 

As man that was to daunce right blithe. 

Thanne gan I loken ofte sithe 

The shape, the bodies, and the chores, 

The countenaunce and the maneres 

Of alle the folk that dauncede there. 

And I shal telle what they were. 



26 THE ROMAUNT OF THE BOSE. 

Ful faire was Myrthe, ful longe and high^ 
A fairer man I nevere sigh. 
As rounde as appille was hm face, 
Ful rody and white in every place. S9^^ 

Fetys he was and wel beseye, 
With metely mouth and yen greye ; 
His nese by mesure wrought ful right ; 
Crispe was his heer, and eek ful bright. 
Hise shuldris of a large brede, 
And smalish in the girdilstede. 
He semede lyke a portreiture, 
So noble he was of his stature, 
So faire, so joly, and so fetys, 
With lymes wrought at poynt devys, sso 

Delyver, smert, and of grete myght ; 
Ne sawe thou nevere man so lyght. 
Of berde unnethe hadde he no thyng, 
For it was in the firste spryng. 
Ful yonge he was, and mery of thought, 
And in samette, with briddis wrought. 
And with gold beten ful fetysly, 
His body was clad ful richely. 
Wrought was his robe in straunge gise, 
And al to-slytered for queyntise 840 

In many a place, lowe and hie. 
And shode he was with grete maistrie. 
With shoon decoped, and with laas. 
By druery, and by solas. 
His leef a rosyn chapelet 
Hadde made, and on his heed it set. 

And wite ye who was his leef? 
Dame Gladnesse there was h3rm so leef. 
That syngith so wel with glad courage. 

That from she was xij. yeer of age, 850 

She of hir love graunt hym made. 

Sir Mirthe hir by the fynger hadde 

Dauns3mg, and she hym ako ; 

Grete love was atwixe hem two. 

Bothe were they faire and bright of hewe ; 

She semede lyke a rose newe. 

Of colour, and hir flesh so tendre, 

That with a brere smale and slendre 

Men myght it cleve, I dar wel seyne. 

Hir forheed fromiceles al pleyne, 86o 

Bent were hir browis two, 

Hir yen greye, and glad also. 

That laugheden ay in hir semblaunt, 

First or the mouth, by covenaunt. 

I wot not what of hir nose I shal descryve ; 

So faire hath, no womman aljrve. 

Hir heer was yelowe, and clere shynyng, 

I wot no lady so likyng. 

Of Orfrays fresh was hir gerland, 

I, which seyen have a thousand, 870 

Saugh never, jrwys, no gerlond yitt, 

So wel .y-wrought of silk as it. 

And in an overgilt samet 

Cladde she was, by grete delit, 

Of which hir leef a robe werede, 

The myrier she in hir herte ferede. 

And next hir wente, in hir other side. 
The God of Love, that can devyde 
Love, and as hym likith it be. 
Bat he can cherles daunten, he, sso 

And maken foUds pride fallen. 
And he can wel these lordis thraUen, 

And ladyes putt at lowe degre, 
Wban he may hem to proude see. 
This God of Love of his fasonn 
Was lyke no knave, ne quystroim ; 
His beaut^ gretly was to preyse. 
But of his robe to devise 
I drede encombred for to be. 
For nought ^-clad in silk was he, 8^^ 

But alle in floures and in flourettes, 
Ipainted aUe tvUh amorettes; 
And with losynges and scochouns, 
With briddes, lybardes, and lyouns, 
And other beestis wrought ful welle. 
His garnement was everydelle 
Portreied and wrought with floures, 
By dyvers medlyng of coloures. 
Floures there were of many gise 
/-sett by compas in assise ; mo 

Ther lakkide no flour to my dome, 
Ne nought so mych as flour of brome, 
Ne violete, ne eke pervynke, 
Ne flour noon, that man can on thynke, 
And many a rose leef ful longe. 
Was entermelled ther amonge : 
And also on his heed was sette 
Of roses reed a chapelett. 
But nyghtyngales a fulle grete route. 
That flyen over his heed aboute, oio 

The leeves felden as they flyen. 
And he was alle with briddes wryen ; 
With popynjay, with nyghtyngale, 
With chalaundre, and with wodewale. 
With fynche^ with lark, and with arohaungelle. 

He semede as he were an aungelle, 
That doun were comen fro hevene clere. 

Love hadde with hym a bachelere, 
That he made alleweyes with hym be, 
Swete-lokyng <;leped was he. 920 

This bacheler stode biholdyng 
The daunce, and in his honde holdyng 
Turke bowes two, fiUle wel devysed had he. 
That oon of hem was of a tree 
That bereth a fniyt of savour wykke ; 
Fill crokid was that foule stikke, 
And knotty here and there also, 
And blak as bery, or ony slo. 
That other bowe was of a plant 
Without^ wem, I dar warant, 930 

Ful evene, and by proporcioun 
Treitys and long, of ful good fasoun. 
And it was peynted wel and twythen, 
And over al diapred and writen 
With ladyes and with bacheleris, 
Fulle lyghtsom and glad of cheris. 
These bowes two helde Swete-lokyng, 
That semede lyk no gadelyng. 
And ten brode arowis hilde he there, 
Of which V. in his right bond were. 940 

But they were shaven wel and dight, 
Nokked and fethered right ; 
And alle they were with gold bygoon, 
And stronge poynted everychoon. 
And sharpe for to kerven welle. 
But iren was ther noon ne stelle. 
For al was golde, men myght it see, 
Outake the fetheres and the tree. 

The swiftest of these arowi» fyve 
Out of a bowe for to drjrve, ^^ 

And best fethered for to flee, 
And fairest eke, wa» clepid Beaute. 
That other arowe that hurteth lassf 
Was clepid (as I trowe) Symplesse. 
The thridde doped was Fraunchise, 
That fethred was in noble wise 
With valour and with curtesye. 
The fourthe was cleped Ck>mpaignye, 
That hevy for to shoten ys ; 
But who-80 shetith right, y wys, 96o 

May therwith doon grete harme and wo. 
The fifte of these, and laste also, 
Faire-semblaunt men that arowe calle. 
The leest€ grevous of hem alle. 
Yit can it make a ful grete wounde. 
But he may hope his soris sounde, 
That hurt is with that arowe, ywys ; 
His wo the bette bistowed is. 
For he may sonner have gladnesse, 
Hir langour oughts be the lesse. 970 

Five arowis were of other gise. 
That ben ful foule to devyse ; 
For shaft and ende, soth for to telle. 
Were also blak as fende in helle. 

The first of hem is called Pride ; 
That other arowe next hym biside, 
It was ycleped Vylanye ; 
That arowe was as with felonye 
Envenymed, and with spitous blame. 
The thridde of hem was clepec? Shame. 98C 
The fourthe, Wanhope cleped is, 

The fifte, the Newe-thought, ywys. 

These arowis that I speke of heere, 
Were alle fyve on oon maneere. 
And alle were they resemblable. 
To hem was wel sittyng and able. 
The foule croked bowe hidous, 
That knotty was, and al roynous. 
That bowe semede wel to shete 
These arowis fyve, that ben unmete 990 

And contrarye to that other fyve. 
But though I telle not as blyve 
Of her power, ne of her myght, 
Herafter shal I tellen right 
The soothe, and eke signyiiaunce. 
As fer as I have remembraunce : 
Alle shal be seid, I undirtake, 
£r of this book an ende I make. 

Now come I to my tale ageyn. 
But aldirfirst, I wole you seyn icoo 

The fasoun and the countenaunces 
Of alle the folk that on the daunce is. 
The God of Love, joljrf and lyght, 
Ladde on his honde a lady bright, 
Of high prys, and of grete degre. 
This lady called was Beaute, 
And an arowe, of which I tolde. 
Ful wel thewed was she holde, 
Ne she was derk ne broun, but bright. 
And clere as the mone-lyght, loio 

Age3m whom alle the sterres semen 
But smale candels, as we demen. 
Hir flesh was tendre as dewe of flour, 
Hir chere was symple as byrde in bour ; 

As whyte as Ijlye or rose in rys, 

Hir face gentyl and tretys. 

Fetys she was, and smale to se, 

No wyntred browis hadde she, 

Ne popped hir, for it nedede nought 

To wyndre hir, or to peynte hir ought. 1020 

Hir tresses yelowe, and longe straughten. 

Unto hir helys doun they raughten : 

Hir nose, hir mouth, and eyhe and cheke 

Wei wrought, and alle the remenaunt eke. 

A ful grete savour and a swote, 

Me thoughts in myn herte rote. 

As helpe me God, whan I remembre. 

Of the fasoun of every membre ! 

In world is noon so faire a wight ; 

Foryonge she was, and hewed bright 1030 

Sore plesaimt, and fetys with alle, 

Gente, and in hir myddille smalle. 

Biside Beaute yede Richesse, 

And hight€ * Lady ' of gret noblesse. 

And gret of prys in every place. 

But who so durste to hir trespace. 

Or til hir folk, in werk or dede. 

He were fulle hardy, out of drede. 

For bothe she helpe and hyndre may. 

And that is nought of yisterday loio 

That riche folk have fulle gret myght 

To helpe, and eke to greve a wyght. 

The beste and the grettest of valour 

Diden Rychesse ful gret honour. 

And besy were hir to serve. 

For that they wolde hir love deserve. 

They cleped hir < Lady,' grete and smalle ; 

This wide world hir dredith alle. 

This world is alle in hir daungere. 

Hir court hath many a losengere, I050 

And many a traytour envyous, 

That ben ful besy and curyous 

For to dispreisen, and to blame 

That best deserven love and name. 

Bifore the folk hem to bigilen, 

These losengeris hem preyse and smylen, 

And thus the world with word ano3aiten ; 

But aftirward they prile and poynten, 

The folk right to the bare boon, 

Bihynde her. bak whan they ben goon, loeo 

And foule abate the folkis prys, 

Ful many a worthy man, ywys, 

An hundrid, have they do to dye. 

These losengers thorough flaterye. 

Have maad folk ful straunge be. 

There hem oughte be pryv^. 

Wei yvel mote they thryve and thee. 

And yvel a-chjrved mote they be 

These losengers ful of envye ! • 

No good man loveth her companye. 1070 

Richesse a robe of purpur on hadde, 
Ne trowe not that I lye or madde ; 
For in this world is noon hir lyche, 
Ne by a thousand deelle so riche, 
Ne noon so faire ; for it ful welle 
With orfrays leyd was everydeelle, 
And portraied in the riban3aiges 
Of dukes storyes, and of kynges. 
And with a bend of gold tasseled, 
And knoppis fyne of gold enameled, loso 

Aboute hir nekke of gentyl entayle 

Was shete the riche chevesaile, 

In which ther was fulle gret plenty 

Of stones clere and bright to see. 

Rychesso a girdeUe hadde upon, 

The bokele of it was of a stoon, 

Of vertu gret, and mochel of myght 

For who so bare the stoon so bright. 

Of venym durst hym no thing doute, 

While he the stoon hadde hym aboute. io9o 

That stoon was gretly for to love. 

And tyl a riche man byhove 

Worth alle the gold in Rome and Frise. 

The mourdaunt, wrought in noble wise. 

Was of a stoon fulle precious. 

That was so fyne and vertuous, 

That hole a man it koude make 

Of palasie, and tothe ake. 

And yit the stoon hadde such a grace. 

That he was siker in every place iioo 

AUe thilke day not bljmde to bene. 

That fastyng myghte that stoon scene. 

The barres were of gold ful fyne. 

Upon a tyssu of satyne, 

Fulle hevy, gret, and no thyng lyght, 

In everiche was a besaunt wight. 

Upon the tresses of Richesse 

Was sette a cercle for noblesse 

Of brend gold, that fulle lyghtg shoon ; 

So faire trowe I was never noon. mo 

But she were kunnyng for the nonys, 

That koude devyse alle the stonys 

That in that cercle shewen clere ; 

It is a wondir thing to here. 

For no man koude preyse or gesse 

Of hem that valewe or richesse. 

Rubyes there were, saphires, jagounces, 

And emeraudes, more than two ounces. 

But alle byfore ful sotilly 

A fyn charboncle sette saugh I. 1120 

The stoon so clere was and so bright, 

That, also soone as it was nyght, 

Men myght€ seen to go for nede 

A myle or two, in lengthe and brede. 

Sich lyght tho sprang oute of the stone, 

That Richesse wondir brighte shone 

Bothe hir heed, and alle hir face, 

And eke aboute hir al the place. 

Dame Richesse on hir honde gan ledc 
A yong man fulle of «emelyhede, ii30 

That she best loved of ony thing ; 
His lust was mych in housholding. 
In clothyng was he ful fetys. 
And lovede to have welle hors of prys. 
He wende to have reproved be 
Of theft or moordre, if that he 
Hadde in his stable ony hakeney. 
And therfore he desired ay 
To be aquejmted with Richesse ; 
For alle his purpos, as I gesse, luo 

Was for to make gret dispense, 
Withoute wemjoig or diffense. 
And Richesse myght it wel sustene, 
And hir dispence welle mayntene. 
And hym alwey sich plente sonde. 
Of gold and silver forto dispende 

Withoute lakke or daunger, 
As it were poured in a garner. 

And after on the daunce wente 
Largesse, that settith al hir entente iiso 

For to be honourable and free ; 
Of Alexandres kyn was she, 
Hir moste joje was, ywys, 
Whan that she yaf, and seide, ' Have this.' 
Not Avarice, the foule ca3rtyf. 
Was half to gripe so ententyf, 
As Largesse is to yeve and spende. 
And God ynough alwey hir sonde, 
So that the more she yaf awey, 
The more, ywys, she hadde alwey. iieo 

Grot loos hath Largesse, and gret pris ; 
For bothe wyse folk and unwys 
Were hooly to hir baundon brought. 
So wel with yiftes hath she wrought. 
And if she hadde an enemy, 
I trowe that she coude tristely 
Make hym fulle soone hir freend to be. 
So large of yift, and free was she ; 
Therfore she stode in love and grace 
Of riche and pover in every place. 1170 

A fulle gret fool is he, ywys, 
That bothe riche and nygart is. 
A lord may have no manor vice. 
That greveth more than avarice. 
For nygart never with strengthe of honde 
May Wynne gret lordship or londe. 
For freendis alle to fewe hath he 
To doon his wille perfourmed be. 
And who-so wole have freendis heere. 

He may not holde his tresour deere. iiso 

For by ensample I telle this, 

Right as an adamaund, iwjs, 

Can drawen to hym sotylly 

The yren, that is leid therby. 

So drawith folkes hertis, ywis, 

Silver and gold that yeven is. 

Largesse hadde on a robe fresh 
Of riche purpur sarl3aiysh. 
Wei fourmed was hir face and cleere, 
And opened hadde she hir colore ; ii9o 

For she right there hadde in present 
Unto a lady maad present 
Of a gold broche, ful wel y- wrought. 
And certys it myssatte hir nought ; 
For thorough hir smokke wrought with silk, 
The flesh was seen as white as mylk. 

Largesse, that worthy was and wys, 
Hilde by the honde a knyght of prys, 
Was sibbe to Artour of Britaigne. 
And that was he that bare the ensaigne laoo 
Of worship, and the gouwfaucoun. 
And yit he is of sich renoun. 
That men of hym seye faire thynges 
Byfore barouns, erles, and kynges. 
lliis knyght was comen alle newely 
Fro toumei3aig faste by ; 
There hadde he don gret chyvalrie 
Thorough his vertu and his maistrie. 
And for the love of his lemman 
He caste doun many a doughty man. 1210 

And next hym dauncede dame Fraunchise, 
Arayed in fulle noble gyse. 

^e was not broune ne dunne of hewe. 

But white as snowe falle newe. 

Hir nose was wrought at pojmt devys, 

For it was gentyl and tretys ; 

With eyen gladde, and browes bente ; 

Hir here doun to hir helis wente. 

And she was symple as dowve of tree, 

Ful debonaire of herte was she. 1220 

She durst6 never seyn ne do, 

But that that hir longede to. 

And if a man were in distresse. 

And for hir love in hevynesse, 

Hir herte wolde have fuDe gret pite, 

She was so amiable and free. 

For were a man for hir bistadde, 

She wolde ben right sore adradde, 

That she dide over gret outrage, 

But she hym holpe his harme to aswage ; 1230 

Hir thought it elles a vylanye. 

And she hadde on a sukkenye, 

That not of hempe ne heerdis was ; 

So fair was noon in alle Arras. 

Lord, it was ridled fetysly ! 

Ther nas a poynt, trewely, 

Tha^ it nas in his right assise. 

Fulle wel y-clothed was Fraunchise, 

For ther is no cloth sittith bet 

On damyselle, than doth roket. imd 

A womman wel more fetys is 

In roket than in cote, 3rwi8. 

The whyte roket rydled faire, 

Bitokeneth, that fulle debonaire 

And swete was she that it bere. 

Bi hir daunced a bachelere ; 
I can not telle you what he hightc, 
But faire he was, and of good highte 
AUe hadde he be, I sey no more, 
The lordis sone of Wjmdesore. 1250 

And next that dauncede Curtesye, 
That preised was of lowe and hye, 
For neither proude ne foole was she. 
She for to daunce callede me, 
(I pray God yeve hir right good grace !) 
Whsmne I come first into the place. 
She was not nyce, ne outrageous. 
But wys and ware, and vertuous. 
Of faire speche, and of faire answere ; 
Was never wight mysseid of hire ; 126a 

She ne bar rancour to no wight. 
Clere broune she was, and therto bright 
Of face, of body arenaunt, 
I wot no lady so plesaunt. 
She were worthy for to bene 
An emperesse or crowned queue. 

And by hir wente a knyght dauncyng 
That worthy was and wel spekyng, 
And ful wel koude he don honour. 
The knyght was faire and styf in stour, 1270 
And in armure a semely man. 
And wel-biloved of his lemman. 

Faire Idilnesse thanne saugh I, 
That alwey was me faste by. 
Of hir have I, withoute fayle. 
Told yow the shap and apparayle ; 
For (as I seide) loo, that was she 
That dide to me so gret bounte. 

That she the gate of the gardyn 

Undide, and lete me passen in, 128O 

And after daunced as I gesse. 

And she fulfilled of lustynesse, 

That nas not yit xij yeer of age, 

With herte wylde, and thought volage. 

Nyce she was, but she ne mente 

Noon harme ne slight in hir entente, 

But oonly lust and jolyte. 

For yonge folk wole, witen ye. 

Have lytel thought but on her play. 

Hir lemman was biside alway, 1290 

In sich a gise that he hir kyste 

At alle tymes that hym lyste. 

That alle the daunee myght it see ; 

They make no force of pryvete. 

For who spake of hem y vel or welle. 

They were ashamed never adelle, 

But men myghtg seen hem kisse there. 

As it two yonge dowves were. 

For yong was thilke bachelere, 

Of beaute wot I noon his pere ; 1300 

And he was right of sich an age. 

As youthe is leef, and sich corage. 

The lusty folk that dauncede there, 
And also other that with hem were 
That weren alle of her meyne 
Ful hende folk, and wys, and free, 
And folk of faire port truely. 
There were alle comunly. 

Whanne I hadde seen the countenaunces 
Of hem that lad den thus these daunces, 1310 
Thanne hadde I wille to gon and see 

The gardyne that so lykede me. 
And loken on these faire loreyes, 
On pyn trees, cedres, and oliveris. 
The daunces thanne eended were ; 
For many of hem that daunceA there. 
Were with her loves went awey 
Undir the trees to have her pley. 

A, Lord ! they lyvede lustyly ! 
A gret fool were he sikirly, isao 

That nolde, his thankes, such lyf lede ! 
For this dar I seyn oute of drede, 
That who-so myght€ so wel fare, 
For better lyf durst hym not care. 
For ther nys so good paradys, 
As to have a love at his devys. 

Oute of that place wente I thoo. 
And in that gardya gan I goo, 
Pleyyng a-longe fulle meryly. 
The God of Love fulle hastely isdo 

Unto hym Swete-lokyng clepte, 
No lenger wolde he that she kepte 
His bowe of gold, that shoon so bright. 
He hadde hym bent anoon ryght ; 
And he fuUe soone sette an ende. 
And at a braid he gan it bende, 
And toke hym of his arowes fyve, 
Fulle sharp and redy forto dryve. 
Now God that sittith in mageste 
Fro deedly woundes he kepe me ! i340 

If so be that he hadde me shette. 
For if I with his arowe mette. 
It hadde me greved sore, iwys. 
But I, that no thyng wist of this. 

Wente up and doun fulle many a wey, 
And he me folwede fast alwey ; 
But no- where wold I reste me, 
Tille I hadde in alle the gardyn be. 

The gard)m was by mesuryng 
Right evene and square in compassing ; 1350 
It as long was as it was large. 
Of fruyt hadde every tree his charge, 
But it were any hidous tree 
Of which ther were two or three. 
There were, and that wote I fulle welle. 
Of pome-garnettys a fulle gret delle ; 
That is a fruyt fulle welle to lyke. 
Namely to folk whanne they ben sike. 
And trees there were of gret foisoun. 
That baren notes in her sesoun, iseo 

Such as men notemygges calle, 
That swote of savour ben with-alle. 
And almandres gret plente, 
F3^ges, and many a date tree 
There wexen, if men hadde nede. 
Thorough the gardyn in length and brede. 
Ther was eke wexyng many a spice, 
As clowe-gelofre, and lycorice, 
Gjmgevre, and greyn de Par3rs, 
Canelle, and setewale of prys, iS70 

And many a spice delitable. 
To eten whan men rise fro table. 
And many homly trees ther were, 
That peches, coynes, and apples beere, 
Medlers, plowmes, perys, chesteyns, 
Cherys, of which many oon fayne is, 
Notes, aleys, and bolas, 

That forto seen it was solaA ; 

With many high lorey and pyn, 

Was renged clene alle that gardyn ; isso 

With eipres, and with olyvers, 

Of which that nygh no plente heere is. 

There were ehnes grete and stronge, 

Maples, asshe, oke, aspe, planes longe, 

Fyne ew, popler, and Ijmdes faire, 

^d othere trees fulle many a payre. 

What shulde I telle you more of it? 

There were so many trees yet, 

That I shulde all encombred be, 

Er I h&dde rekened every tree. i3»o 

These trees were sette, that I devyse. 
One from another in assyse 
Five fadome or syxe, I trowe so. 
But they were hye and great also : 
And for to kepe oute well the sonne, 
The croppes were so tiiycke yronne, 
And every braunche in other knytte. 
And full of grene leves sytte, 
That Sonne myghte there noon dyscende. 
Lest the tender grasses shende. i4oo 

There myght^ men does and roes yse, 
And of squyrels ful gret plente. 
From bowe to bowe alwaye lep)aige. 
Connies there were also playenge. 
That comyn out of her clapers 
Of sondry colours and maners. 
And maden many a tourne3aige 
Upon the freshe grasse spryngynge. 

In places sawe I weUes there. 
In whych there no frogges were, uio 

And fsijTe in shadowe was every welle ; 
But I ne can the nombre telle 
Of stremys smale, that by devyse 
Myrthe h&dde done come through condyse^ 
Of whych the water in rennjmge 
Gan make a noyse full lykynge. 

Aboute the brynkes of these welles, 
And by the stremes over al elles 
Sprange up the grasse, as thycke yset 
And softe as any velvet, i42o 

On whych men myght hys lemman leye, 
As on a fetherbed to pleye, 
For the erthe was ful softe and swete. 
Through moysture of the welle wete 
Spronge up the sote grene gras, 
As fayre, as thycke, as myster was. 
But moche amended it the place, 
That therth was of suche a greice 
That it of floures hath plente, 
That both in somer and wynter be. i430 

There sprange the vyolet al newe. 
And fresshe pervynke ryche of hewe. 
And floures yelowe, white, and rede ; 
Suche plente grewe there never in niede. 
Ful gaye was al the grounde, and queynt. 
And poudred, as men had it peynt, , 
With many a freshe and sondrye floure, 
That casten up ful good savoure. 

I wol not longe holde you in fable 
Of al this garden delectable. 1440 

I mote my tonge stynten nede, 
For I ne maye withouten drede 
Naught tellen you the beaute all^; 

Ne halfe the bounte therewythalle. 

I went on ryght hande and on lefte 
Aboute the place ; it was not left, 
Tyl I had al the garden bene 
In the esters that men myght€ sene. 

And thus whyle I wente in my playe, 
The God of Love me folowed aye. i460 

Ryght as an hunter can abyde 
The beest, tyl he seeth hys tyde 
To shoten, at goodnesse, to the dere, 
When that hym nedeth go no nere. 

And so befyl I restede me 
Besydes a wel under a tree, 
Whych tree in Fraunce men cal a pyne. 
But, syth the tyme of kynge Pepyne, 
Ne grewe there tree in mannes syght 
So fayre, ne so wel woxe in hyght ; 1460' 

In al that yarde so hygh was none. 
And spryngjTige in a marble stone 
Hadde nature set, the soth to telle, 
Under that pyne tree a welle. 
And on the border al without^ 
Was wryten on the stone aboute, 
Letteres smak, that sayden thus, 
* Here starfe the fayre Narcisus.' 

Narcisus was a bachelere, 
That Love hsidde caught in hys daungere, 1470 
And in hys nette gan hym so strayne. 
And dyd hym so to wepe and playne, 
That nede hym muste hys lyfe forgo. 
For a fayre lady that hyght Echo, 
Hym loved over any creature. 
And gan for h}Tn suche payne endure, 

That on a tyme she hym tolde, 

That yf he her y-loven nolde, 

That her behovede nedes dye, 

There laye none other remedye. i480 

But nathelesse, for hys beaute 

So fyers and daungerous was he,] 

That he nolde graunte hir askyng. 

For wepyng, ne for faire praiyng. 

And whanne she herd hym weme soo. 

She hadde in herte so gret woo. 

And took it in so gret dispite. 

That she, withoute more respite. 

Was deed anoon. But er she dide, 

Fulle pitously to God she preide, 1490 

That proude hertid Narcisus, 

That was in love so daungerous, 

Myght on a day ben hampred so 

For lovej and ben so hoot for woo. 

That never he myght to joye atteygne ; 

And that he shulde feele in every ve3me 

What sorowe trewe lovers maken. 

That ben so velaynesly forsaken. 

This prayer was but resonable, 

Therfore God helde it forme and stable : 1500 

For Narcisus shortly to telle. 

By aventure come to that welle 

To resten hym in that shadowing 

A day, whanne he come fro huntyng. 

This Narcisus hadde suffred paynes 

For rennyng alday in the playnes, 

And was for thurst in grete distresse 

Of heet, and of his werynesse. 

That hadde his breth almost bynomen. 

Whanne he was to that welle comen, i5io 

That shadowid was with braunches grene, 

He thoughte of thilke water shene 

To drynke and fresshe hym wel withalle ; 

And doun on knees he gan to falle, 

And forth his heed and necke he straught 

To drynken of that welle a draught. 

And in the water anoon was seen 

His nose, his mouth, his yen sheen, 

And he therof was alle abasshed ; 

His owne shadowe was hym bjrtrasshed. 1520 

For welle wende he the forme see 

Of a child of gret beauts. 

WeDe kouthe Love hym wreke thoo 

Of daunger and of pride also, 

That Narcisus somtyme hym beere. 

He qu3rtte h3rm welle his guerdoun there ; 

For he musede so in the welle. 

That, shortly alle the sothe to telle. 

He lovede lus owne shadowe soo. 

That atte laste he starf for woo. 1530 

For whanne he saugh that he his wille 

Myght in no maner wey fulfille ; 

And that he was so faste caught 

That he hym kouthe comforte nought, 

He loste his witte right in that place. 

And diede withynne a lytel space. 

And thus his warisoun he took 

For the lady that he forsook. 

Ladyes, I preye ensample takith. 
Ye that ageyns youre love mistakith : 1540 
For if her deth be yow to wite, 
God kan ful welle youre while quyte. 

Whanne that this lettre of which I telle, 
Hadde taught me that it was the welle 
Of Narcisus in his beaute, 
I gan anoon withdrawe me, 
Whanne it felle in my remembraunce. 
That hym bitidde such myschaunce. 
But at the laste thanne thought I, 
That scathles, fuUe sykerly, isso 

I myght unto the welle goo. 
Wherof shulde I abaisshen soo ? 
Unto the welle than wente I me, 
And doun I loutede for to see 
The clere water in the stoon. 
And eke the gravelle, which that shoon 
Down in the botme, as silver fyn, 
For of the welle, this is the fyn. 
In world is noon so clere of hewe. 
The water is evere fresh and newe i560 

That welmeth up with wawis brighte 
The mountance of two fynger highte. 
Aboute it is gras spryngyng. 
For moiste so thikke and wel likyng. 
That it ne may in wynter dye, 
No more than may the see be drye. 
Downe atte the botme sette sawe I 
Two cristalle stonys craftely 
In thilke fresh and faire welle. 
But thing sothly dar I telle, 1570 

That ye wole holde a gret mervayle 
Whanne it is tolde, withouten fayle. 
For whanne the sonne, clere in sights. 
Cast in that welle his bemys'brighte. 
And that the heete descendid is. 

Thanne taketh the cristalle stoon ywis, 

Agayn the sonne an hundrid hewis, 

Blewe, yelowe, and rede, that fresh and newe is. 

Yitt hath the merveilous cristalle 

Such strengthe, that the place overalle, i&so 

Bothe foule and tree, and leves grene. 

And alle the yerde in it is scene. 

And for to don you to undirstonde, 

To make ensample wole I fonde ; 

Ryght as a m3rrrour openly 

Shewith alle thing that stondith therl^. 

As "welle the colour as the figure, 

Withouten ony coverture ; 

Right so the cristalle stoon shyn3mg, 

Withouten ony disseyvyng, isoo 

The entrees of the yerde accusith 

To hym that in the water musith. 

For evere in which half that ye be, 

Ye may welle half the gardyne se. 

And if he tume, he may right welle 

Sene the remenaunt everydelle. 

For ther is noon so litil thyng 

So hidde ne closid with shittyng, 

That it ne is sene, as though it were 

Peyntid in the cristalle there. leoo 

This is the mirro.ur perilous. 

In which the proude Narcisus 

Sawe alle his face faire and bright, 

That made hym swithe to ligge upright. 

For who-so loketh in that mirrour, 

Ther may no thyng ben his socour 

That he ne shalle there sene some thyng 

That shal hym lede into laughyng. 

TOL. VI. B 

Fulle many worthy man hatA it 

F-blent ; for folk of grettist wit leio 

Ben soone caught heere and awajrted ; 

Withouten respite ben they baited. 

Heere comth to folk of newe rago, 

Heere chaungith many wight corage ; 

Heere lith no rede ne witte therto ; 

For Venus sone, daun Cupido, 

Hath sowne there of love the seed, 

That help ne lith there noon, ne rede, 

So cerclith it the welle aboute. 

His gynnes hath he sett withoute i620 

Ryght for to cacche in his panters 

These damoysels and bachelers. 

Love wille noon other bridde cacche. 

Though he sette either nette or lacche. 

And for the seed that heere was sowen, 

This welle is clepid, as welle is knowen. 

The Welle of Love, of verray right, 

Of which ther hath ful many a wight 

Spoke in bookis dyversely. 

But they shulle never so verily leso 

Descripcioun of the welle heere, 

Ne eke the sothe of this matere, 

As ye shulle, whanne I have undo 

The craft that hir bilongith too. 

Alle way me likede for to dwelle. 
To sene the cristalle in the welle. 
That shewide me fulle openly 
A thousand thinges faste by. 
But I may say, in sory hours 
Stode I to loken on to poure. i64o 

For sithen I sore sighede, 

That mirrour hath me now entriked. 
But hadde I first knowen in my wit 
The vertues and strengthes of it, 
I nolde not have mused there ; 
Me h&dde bette bene ellis where, 
For in the snare I felle anoon, 
That hath bitrisshed many oon. 
In thilke mirrour sawe I tho. 
Among a thousand thinges mo, i650 

A roser chargid fulle of rosis. 
That with an hegge aboute enclosid is. 
Tho had I sich lust and envie. 
That for Parys ne for Pavie, 
Nolde I have left to goon att see 
There grettist hepe of roses be. 
Whanne I was with this rage hent, 
That caught hath many a man and shent, 
Toward the roser gan I go. 
And whanne I was not fer therfro^ leeo 

The savour of the roses swote 
Me smote right to the herte rote, 
As I hadde alle enbawmed be. 
And if I ne hadde endouted me 
To have ben hatid or assailed. 
Me thankis, wole I not have failed 
To pulle a rose of alle that route 
To berew in mjn honde aboute, 
And smellen to it where I wente ; 
But ever I dredde me to repente, 1670 

And leste it grevede or forthoughte 
The lord that thilke gardyn wroughte^ 
Of roses ther were grete wone, 
So faire woxe never in Rone. 

Of knoppes clos, some sawe I there, 

And some wel beter woxen were. 

And some ther ben of other moysoiin. 

That drowe nygh to her sesoun. 

And spedde hem faste for to sprede ; 

I love welle sich roses rede ; leso 

For brode roses, and open also, 

Ben passed in a day or two ; 

But knoppes wille fresha be 

Two dayes atte leest, or thre. 

The knoppes gretly likede me, 

For fairer may ther no man se. 

Who-so myghte have oon of alle. 

It ought hym ben fulle lief withalle. 

Might I oon gerlond of hem geten. 

For no richesse I wolde it leten. • i690 

Among the knoppes I chese oon 
So faire, that of the remenaunt noon 
Ne preise I half so welle as it, 
Whanne I aviso it in my wit. 
For it so welle was enlomyned 
With colour reed, as welle ifyned 
As nature couthe it make faire. 
And it hath leves wel foure paire. 
That Kynde hath sett thorough his knowyng 
Aboute the rede roses spryngyng. 1700 

The stalke was as rish right. 
And theron stode the knoppe upright. 
That it ne bowide upon no side. 
The swote smelle spronge so wide, 
That it dide alle the place aboute. 
Whanne I hadde smelled the savour swote. 
No wille hadde I fro thens yit goo. 

But somdelle neer it wente I thoo 

To take it ; but mjn bond for drede 

Ne dorste I to tbe rose bede, 1710 

For thesteles sharpe of many manors, 

Netles, tbornes, and hokede breres ; 

For mycheZ they distourblede me, 

For sore I dradde to harmed be. 

The god of love, with bowe bent, 
That alle day sette hadde his talent 
To pursuen and to spien me. 
Was stondyng by a fige tree. 
And whanne he sawe hou that I 
Hadde chosen so ententifly 1720 

The botheum more unto my paie. 
Than ony other that I say. 
He toke an arowe fulle sharply whette. 
And in his bowe whanne it was sette. 
He streight up to his ere drough 
The stronge bowe, that was so tough, 
And shette att me so wondir smerte. 
That thorough myn ye unto myn herte 
The takel smote, and depe it wente. 
And therwith alle such colde me hente, 1730 
That under clothes warme and softe, 
Sithen that day I have chevered ofte. 

Whanne I was hurt thus in a stounde, 
I felle doun platte unto the grounde. 
Myn herte failed and feynted ay. 
And longe tyme a-swoone I lay. 
But whanne I come out of swonyng, 
And hadde witt, and my felyng, 
I was alle maate, and wende fulle welle 
Of bloode have loren a fulle gret delle. 1740 

• 
But certes the arowe that in me stode. 
Of me ne drewe no drope of blode, 
For-why I founde my wounde alia drie. 
Thanne toke I with myn hondis tweie 
The arowe, and ful fast out it plighte, 
And in the pulljmg sore I sight€. 
So at the last the shaft of tree 
I drough out, with the fethers thre. 
But yit the hokede heed, y-wis, 
The whichc Beaute callid is, ] 

Gan so depe in myn herte passe. 
That I it myghte nought arace ; 
But in myn herte stille it stode, 
Al bledde I not a drope of blode. 
I was bothe anguyssous and trouble. 
For the perille that I sawe double, 
I nyste what to seye or to do, 
Ne gete a leche my woundis to ; 
For neithir thurgh grasse ne rote, 
Ne hadde I hope of helpe ne bote. 
But to the bothum evermo 
Myn herte drewe ; for alle my wo, 
My thought was in noon other thing. 
For hadde it ben in my kepyng, 
It wolde have brought my lyf agayn. 
For certis evenly, I dar wel seyn, 
The sight oonly, and the savour, 
Aleggede mych of my langour. 

Thanne gan I for to drawe me 
Toward the bothom faire t,o se, 
And Love hadde gete hym in his throwe 
Another arowe into his bowe, 
And for to shete gan hym dresse ; 

The arowis name was Symplesse. 

And whanne that love gan nyghe me nere, 

He drowe it up, withouten were, 

And shette at me with alle his. myght. 

So that this arowe anoon right 

Thourgh-out€w eigh, as it was founde, 

Into myn herte hath maad a wounde. 1780 

Thanne I anoon dide al my crafte 

For to drawen oute the shafte, 

And therwith alle I sighede efte. 

But in myn herte the heed was lefte. 

Which ay encreside my desire 

Unto the bothom drawe nere ; 

And evermo that me was woo 

The more desir hadde I to goo 

Unto the roser, where that grewe 

The freysshe bothum so bright of hewe. i79o 

Betir me were to have leten be. 

But it bihovede nedes me 

To done right as mjm herte badde. 
For evere the body must be ladde 

Aftir the herte ; in wele and woo, 

Of force togidre they must goo. 

But never this archer wolde feyne 

To shete at me with alle his peyne, 

And for to make me to hym mete. 

The thridde arowe he gan to shete, isoo 

Whanne best his tyme he myght espie. 

The which was named Curtesie, 

Into mjm herte he dide avale. 

A-swoone I felle, bothe deed and pale ; 

Long tyme I lay, and stirede nought, 

TiUe I abraide out on my thought. 

And faste thanne I avysede me 
To drawe oute the shafte of tree ; 
But evere the heed was left bihynde 
For ought I couthe pulle or wynde. 
So sore it stikith whanne I was hit, 
That by no craft I myght flit it ; 
But anguyssous and fulle of thought 
I lefte ; sich woo my wounde ay wrought 
That somonede me al-way to goo 
Toward the rose, that plesede me soo ; 
But I ne durste in no manere 
Bi-cause the archer was so nere. 
For evermore gladly, as I rede. 
Brent child of fier hath mych drede. 
And, certis, yit for al my peyne, 
Though that I sigh, yit arwis reyne. 
And grounde quarels sharpe of steelley 
Ne for no payne that I myght€ feelle, 
Yit myght I not my-silf witholde 
The faire roser to biholde ; 
For Love me yaf sich hardement 
For to fulfille his comaundement. 
Upon my fete I rose up thanne 
Feble, as a forwoundid man ; 
And forth to gon my myght I sette. 
And for the archer nolde I lette. 
Toward the roser fast I drowe ; 
But thornes sharpe mo than ynowe 
Ther were, and also thisteles thikke. 
And breres brymme for to prikke. 
That I ne myghte gete grace 
The rowe thornes for to passe 
To sene the roses fresshe of hewe. 

I must abide, though it me rewe, i840 

The he^e aboute so thikke was, 

That doside the roses in compas. 
But o thing lykede me right welle ; 

I was so njgh, I myght€ fele 

Of the bothom the swote odour, 

And also se the fresshe colour ; 

And that right gretly likede me, 

That I so neer it myghte se. 

Sich joie anoon therof hadde I, 

That I forgate my maladie. isso 

To sene I hadde siche delit. 

Of sorwe and angre I was al quyte. 

And of my woundes that I hadde there ; 

For no thing liken me myghte more. 

Than dwellen by the roser ay. 

And thenries never to passe away. 

But whanne a while I hadde be thare. 
The god of love, which al to-share 
Myn herte with his arwis kene, 
Castith hym to yeve me woundis grene. i860 
He shette at me fuUe hastily 
An arwe named Company, 
The whiche takelle is fulle able 
To make these ladies merciable. 
Thanne I anoon gan chaungen hewe 
!For grevaunce of my wounde newe. 
That I aga3rn felle in swonyng, 
-And sighede sore in compleynyng. 
Soore I compleynede that my sore 
On me gan greven more and more. 1870 

I hadde noon hope of allegeaunce ; 
So nygh I drowe to desperaunce, 

I rought of dethc, ne of Ijfc, 

Wheder that love wolde me dryfe. 

Yf me a martir wolde he make, 

I myght his power nought forsake. 

And while for anger thus I woke. 

The God of Love an arowe toke ; 

Ful sharpe it was and pugnaunt. 

And it was callid Faire-semblaunt, m 

The which in no wise wole consente. 

That ony lover hym repente, 

To serve his love with herte and alle, 

For ony periUe that may bifalle. 

But though this arwe was kene grounds, 

As ony rasour that is founde, 

To kutte and kerven at the poynt, 

The God of Love it hadde anoynt 

With a precious oynement, 

Somdelle to yeve a-leggement t 

Upon the woundes that he hadde 

Thurgh the hodif in my herte made, 

To helpe her sores, and to cure, 

And that they may the bette endure. 

But yit this arwe, withoute more. 

Made in myn herte a large sore, 

That in fuUe grete pejme I abode. 

But ay the oynement wente abrode ; 

Thourgh-oute my woundes large and wide 

It spredde aboute in every side ; i 

Thorough whos vertu and whos myght, 

Myn herte joyfulle was and light. 

I hadde ben deed and al to-shent 

But for the precious ojnaement. 

The shaft I drowe out of the arwe. 

Rokyng for wo right wondir narwe ; 

But the heed, which made me smerte, 

Lefte bihynde in myn herte 

With other foure, I dar wel saye, i9io 

That never wole be take awayc, 

But the ojmement haJpe me wele. 

And yit sich sorwe dide I fele, 

That alZe day I chaunged hewe, 

Of my woundes fresshe and newe, 

As men myghte se in my visage. 

The arwis were so fulle of rage, 

So variaunt of diversitee. 

That men in everiche myghte se 

Bothe gret anoy and eke swetnesse, 

And joie y-meynt with bittimesse. 1920 

Now were they esy, now were they wode, 

In hem I felte bothe harme and goode. 

Now sore without aleggement, 

Now softewyng with oynement ; 

It softnede heere, & prikkith there, 

Thus ese and anger to-gidre were. 

The God of Love delyverly 

Come lepande to me hastily, 

And seide to me in gret rape, 

* YeWe thee, for thou may not escape 1 isso 

May no defence availe thee heere ; 

Therfore I rede make no daungere. 

If thou wolt yelde thee hastely, 

Thou shalt rather have mercy. 

He is a foole in sikernesse, 

That with daunger or stoutenesse 

Rebellith there that he shulde plese ; 

In sich folye is litel ese. 

Be meke, where thou must nedis bowe ; 

To stryve ageyn is nought thi prowe. iMO 

Come at oones, and have y-doo. 

For I wole that it be soo. 

Thanne yelde thee heere debonairly/ 

And I answeride fid hombly, 

* Gladly, sir ; at youre biddyng 

I wole me yelde in al^ thyng. 

To youre servyse I wole me take ; 

For Ood defende that I shulde make 

Ageyn youre biddyng resistence ; 

I wole not don so grete offence, i«50 

For if I dide, it were no skile. 

Ye may do with me what ye wile, 

Save or spille, and also sloo ; 

Fro you in no wise may I goo. 

My lyf, my deth, is in youre honde, 

I may not laste out of youre bonde. 

Pleyn at youre lyst I yelde me, 

Hopyng in herte, that sumtyme je 

Comfort and ese shulle me sonde ; 

Or ellis shortly, this is the eende, 19^ 

Withouten helthe I mote ay dure. 

But if ye take me to youre cure. 

Comfort or helthe how shuld I have, 

Sith ye me hurt, but ye me save ? 

The helthe of love mut be founde, 

Where as they token firste her wounde. 

And if ye lyst of me to make 

Youre prisoner, I wole it take 

Of herte and wille fiiUy at gree. 

Hoolly and plejm Y yelde me, 197 

Without^ feynyng or feyntise. 

To be governed by youre emprise. 

Of you I here so myche pris, 

I wole ben hool at youre devis 

For to ftdfille youre lykyng, 

And to repente for no thyng, 

Hopyng to have yit in some tide 

Mercy, of that that I abide.' 

And with that covenaunt yelde I me, 

Anoon down knelyng upon my kne, i98o 

Proferjmg for to kisse his feete ; 

But for no thyng he wolde lete, 

And seide, * I love thee bothe and preise, 

Sen that thyn aunswar doth me ease, 

For thou answeride so curteisly. 

For now I wote wel uttirly, 

That thou art gentylle by thi speche. 

For though a man fer wolde seche. 

He shulde not fynden, in certeyn. 

No sich answer of no vileyn ; 1990 

For sich a word ne myght€ nought 

Issi^ out of a vilayns thought. 

Thou shalt not lesen of thi speche. 

For thy helpyng wole I eche. 

And eke encresen that I may. 

But first I wole that thou obaye. 

Fully for thyn avauntage, 

Anoon to do me heere homage. 

And sith kisse thou shalt my mouthe, 

Which to no vilayn was never couthe aooo 

For to aproche it, ne for to touche ; 

For sauff of cherlis I ne vouche 

That they shuUe never neigh it nere. 

For curteis, and of faire manere, 

Welle taught, and fulle of gentilne 
He must6 ben, that shal me kysse. 
And also of fulle of high fraunehise. 
That shal atteyne to that emprise. 

And first of o thing wame I thee. 
That peyne and gret adversite 2010 

He mote endure, and eke travaile. 
That shal me serve, without^ faile. 
But ther agejns thee to comforte. 
And with thi servise to desporte. 
Thou mayst fulle glad and joyfulle be 
So good a maister to have as me. 
And lord of so highe renoun.- 
I here of Love the gonfenoun, 
Of curtesie the banere ; 
For I am of the silf manere^ 2020 

Gen til, curteys, meke and fre ; 
That who ever ententyf be 
Me to honoure, doute, and serve. 
And also that he hym observe 
Fro trespasse and fro vilanye, 
And hym governe in curtesie, 
With wille and with entencioun ; 
For whanne he first in my prisoun 
Is caught, thanne must he uttirly, 
Fro thense-forth fulle bisily, 208O 

Caste hym gentylle for to bee. 
If he desire helpe of me.' 

Anoon withoute more delay, 
Withouten daunger or affray, 
I bicome iho his man anoon, 
And gave hym thankes many a oon, 
And knelide doun with hondis jo^nt^ 

And made it in my port fulle queynt ; 

The joye wente to myn herte rote. 

Whanne I hadde kissed his mouth so swote, 

I hadde sich myrthe and sich likyng, 2041 

It curede me of langwisshing. 

He askide of me thanne hostages : — 

* I have/ he seide, * taken fele homages 
Of oon and other, where I have bene 
Disteyned ofte, withouten wene. 
These feloims fulle of falsity, 

Have many sithes biguyled me, 

And thorough her falshede her lust achieved, 

Wherof I repente and am agreved. 205c 

And I hem gete in my daungere. 

Her falshede shuUe they bie fulle dere. 

But for I love thee, I seie thee plejm, 

I wole of thee be more certeyn ; 

For thee so sore I wole now bynde. 

That thou away ne shalt not vrynde, 

For to denyen the covenaunt. 

Or don that is not avenaunt. 

That thou were fals it were gret reuthe> 

Sith thou semest so fulle of treuthe.' 206O 

* Sire, if thee lyst to undirstande, 

I merveile the askyng this demande. 

For why or wherfore shulde ye 

Ostages or borwis aske of me. 

Or ony other sikirnesse, 

Sithew ye wote in sothfastnesse. 

That ye have me susprised so. 

And hole myn herte, taken me fro, 

That it wole do for me no thing, 

But if it be at youre biddyng ? 2070 

Myn herte is youres, and myn right nought 

As it bihoveth, in dede and thought, 

Redy in alle to worche youre wille. 

Whether so tume to good or ille. 

So sore it lustith you to plese, 

No man therof may you desese. 

Ye have theron sette sich justice, 

That it is werreid in many wise. 

And if ye doute it nolde obeye. 

Ye may therof do make a keye, 20BO 

And holde it with you for ostage.' 

* Now certis this is noon outrage,' 
Quod Love, * and fully I acorde ; 
For of the body he is fulle lord. 
That hath the herte in his tresour ; 
Outrage it were to asken more.' 

Thanne of his awmener he drough, 
A litelle keye fetys 3Tiowgh, 
Which was of gold polisshed clere 
And seide to me, * with this keye heere ^ 
Thyn herte to me now wole I shette ; 
For alle my jowelle loke and knette, 
I bynde undir this litel keye. 
That no wight may carie aweye ; 
This keye is fulle of gret poeste.' 
With which anoon he l:)vchide me, 
Undir the side fulle softely, 
That he myn herte sodeynly, 
Without anoye hadde spered. 
That yit right nought it hath me dered. - 
Whanne he hadde don his wille al oute. 
And I hadde putte hym out of doute, 

* Sire,' I seide, * I have right gret wille. 

Youre lust and plesaunce to fulfille. 

Loke ye my servise take atte gree, 

By thilke feith ye owe to me. 

I seye nought for recreaundise, 

For I nought doute of youre servise. 

But the servaunt traveileth in vayne, 

That for to serven doth his payne 2110 

Unto that lord, which in no wise, 

Kan hym no thank for his servyse. 

Love seide, * Dismaie thee nought, 

Syn thou for sokour hast me sought. 

In thank thi servise wole I take, 

And high of degre I wole thee make, 

If wikkidnesse ne hyndre thee ; 

But (as I hope) it shal nought be. 

To worshipe no wight by aventure 

May come, but if he peyne endure. 2120 

Abide and suflfre thy distresse, 

That hurtith now ; it shal be lesse, 

I wote my silf what may thee save. 

What medicyne thou woldist have. 

And if thi trouthe to me thou kepe, 

I shal unto thyn helpyng eke. 

To cure thy woundes and make hem clone, 

Where-so they be olde or grene ; 

Thou shalt be holpen at wordis fewe. 

For certe}Tily thou shalt welle shewe, 2130 

"Where that thou servest with good wille. 

For to compleysshen and fulfille 

My comaundementis day and nyght, 

"Whiche I to lovers yeve of right.' 

* A, sire, for Goddis love,' seide I, 
* Er ye passe hens, ententyfly 
^or.. VI. F 

Youre comaundementis to me ye say, 

And I shalle kepe hem if I may, 

For hem to kepen is alle my thought. 

And if so be I wote hem nought, 2140 

Thanne may I unwityngly. 

Wherfore I pray you enterely. 

With alle myn herte, me to lere, 

That I trespasse in no manere.' 

The god of love thanne chargide me 
Anoon, as ye shalle here and see, 
Worde by worde, by right emprise. 
So as the Romance shalle devise. 

The maister lesith his tyme to lere, 
Whanne that the disciple wole not here. 2150 
It is but veyn on hym to swj'nke, 
That on his lernyng wole not thenke. 
Who-so luste love, late hym entende, 
For now the Romance bigynneth to amende. 
Now is good to here in fay, 
If ony be that can it say. 
And poynte it as the resoun is 
F-set ; for other gate, ywys. 
It shalle nought welle in alle thyng 
Be brought to good undirstondyng. 216O 

For a reder that poyntith ille, 
A good sentence may ofte spille. 
The book is good at the eendyng, 
F-maad of newe and lusty thyng ; 
For who-so wole the eendyng here. 
The crafte of love he shalle mowe lere. 
If that ye wole so long abide, 
Tyl I this Romance may unhide 
And undo the sigiiifiance 

Of this dreme into Romance. 2170 

The sothfastnesse that now is hidde, 
Withoute coverture shalle be kidde. 
Whanne I undon have this dremyng, 
Wherjnne no word is of lesyng. 

* Velanye, atte the bigynnyng, 
I wole/ sayde Love * over alle thyng 
Thou leve, if thou ne wolt be 
Fals, and trespasse agej^gs me. 
I curse and blame generaly 
Alle hem that loven vilanye ; 2180 

For vilanye makith vilayn 
And by his dedis a cherle is seyn. 
Thise vilayns arn withouten pitee, 
Frendship, love, and alle bounte. 
I nyl resseyve unto my servise 
Hem that ben vilayns of emprise. 

' But undirstonde in thjTi entent, 
That this not mjTi entendement, 
To clepe no wight in noo ages 
Oonly gentille for his lynages. 2190 

But who-so is vertuous, 
And in his port nought outrageous, 
Whanne sich oon thou seest thee biforn, 
Though he be not gentille bom, 
Thou maist welle seyn, this is in soth, 
That he is gentil, by-cause he doth 
As longeth to a gentilman ; 
Of hem noon other deme I can. 
For eerteynly, withouten drede, 
A cherle is demed by his dede, 2200 

Of hie or lowe, as ye may see. 
Or of what kynrede that he bee. 

Ne say nought for noon yvel wille 

Thyng that is for to holden stille ; 

It is no worshipe to mysseye. 

Thou maist ensample take of Keye, 

That was somtyme for mysseiyng, 

Hated bothe of olde and yong. 

As fer as Gaweyn the worthy, 

Was preised for his curtesie, 28io 

Kay was hated, for he was felle, 

Of word dispitous and cruelle. 

Wherfore be wise and aqueyntable. 

Goodly of word, and resonable 

Bothe to lesse and eke to more. 

And whanne thou comest there men are, 

Loke that thou have in custome ay, 

First to salue hym if thou may : 

And if it falle, that of hem sorame 

Salue thee first, be not thou domme, 222 

But quyte hym curteisly anoon 

Without abidyng, er they goon. 

' For no thyng eke thy tunge applye 
To speke wordis of rebaudrye. 
To vilayne speche in no degre 
Late never thi lippe unbounden be. 
For I nought holde hym, in good feith, 
Curteys, that foule wordis seith. 
And alle wymmen serve and preise. 
And to thy power her honour reise. 222 

And if that ony myssaiere 
Dispise wymmen, that thou maist here, 
Blame hym, and bidde hym holde hym stille. 
And set thy myght and alle thy wille 
Wymmen and ladies for to please, 

And to do thyng that may hem ese, 
That they ever speke good of thee, 
For so thou maist best preised be. 

* Loke fro pride thou kepe thee wele ; 
For thou maist bothe perceyve and fele, 2240 
That pride is bothe foly and synne ; 
And he that pride hath hym withynne, 
Ne may his herte in no wise 
Meken ne souplen to servyse. 
For pride is foimde, in every part, 
Contrarie unto Loves art. 
And he that loveth trewely, 
Shulde hym contene jolily, 
Withoute pride in sondry wisQ, 
And hym disgysen in queyntise. 2250 

For queynte array, withoute drede. 
Is no thyng proude, who takith hede ; 
For fresh array, as men may see, 
Withoute pride may ofte be. 
Mayntene thy-silf aftir thi rent, 
Of robe and eke of garnement ; 
For many sithe faire clothyng 
A man amendith in mych thyng. 
And loke alwey that they be shape, 
(What garnement that thou shalt make) 2260 
Of hym that kan best do, 
With alle that perteyneth therto. 
Poyntis and sieves be welle sittande. 
Right and streght on the hande. 
Of shone and bootes, newe and faire, 
Loke at the least thou have a paire ; 
And that they sitte so fetisly. 
That these ruyde may uttirly 

Merveyle, sith that they sitte so pleyn, 

How they come on or off ageyn. 287< 

Were streite gloves, with awmere 

Of silk. And alwey with good chere 

Thou yeve, if thou have richesse ; 

And if thou have nought, spende the lease. 

Alwey be mery, if thou may, 

But waste not thi good alway. 

Have hatte of floures as fresh as May, 

Chapelett of roses of Wissonday ; 

For sich array ne costneth but lite. 

Thyn hondis wasshe, thy teeth make white. 

And lete no filthe upon thee bee. 22 

Thy nailes blak, if thou maist see, 

Voide it awey deljrverly, 

And kembe thyn heed right jolily. 

Farce not thi visage in no wise, 

For that of love is not themprise ; 

For love doth haten, as I fynde, 

A beaute that cometh not of K3mde. 

Alwey in herte I rede thee, 

Glad and mery for to be, 22 

And be as joyfuUe as thou can ; 

Love hath no joye of sorowful man. 

That yvelle is fulle of curtesie. 

That knowith in his maladie ; 

For ever of love the sijknesse 

Is meynde with swete and bitterttesse. 

The sore of love is merveilous ; 

For now the lover is joyous. 

Now can he ple3rne, now can he grone. 

Now can he S3mgen, now maken mono. 3s 

To day he pleyneth for hevynesse, 

To morowe he pleyneth for jolynesse. 

The lyf of love is fulle contrarie, 

Which stounde-mele can ofte varie. 

But if thou canst mirthis make, 

That men in gre wole gladly take, 

Do it goodly, I comaunde thee ; 

For men shulde, where-so-evere they be, 

Do thing that hem most sittyng is, 

For therof cometh good loos and pris. 2310 

Whereof that thou be vertuous, 

Ne be not straunge ne daungerous. 

For if that thou good ridere be, 

Prike gladly that men may se. 

In armes also if thou konne, 

Pursue to thou a name hast wonne. 

And if thi voice be faire and clere, 

Thou shalt maken grete daungere. 

Whanne to synge they goodly preye. 

It is thi worship for tobeye. 2320 

Also to you it longith ay, 

To harpe and gitteme, daunce and play, 

For if he can wel foote and daunce. 

It may hym greetly do avaunce. 

Among eke, for thy lady sake, 

Songes and complayntes that thou make ; 

For that wole meven in hir herte, 

Whanne they reden of thy smerte. 

Loke that no man for scarce thee holde, 

For that may greve thee many-folde. 2330 

Resoun wole that a lover be 

In his yiftes more large and fre. 

Than cherles that ben not of lovyng. 

For who therof can ony thjmg. 

He shal be leef ay for to yeve, 

In londes lore who-so wolde leve ; 

For he that thorough a sodeyn sight, 

Or for a kyssyng, anoon right 

Yaff hoole his herte in wille and thought, 

And to hym-silf kepith right nought, 2840 

Aftir this swiffle, it is good resoun, 

He yeve his good in a-boundoun. 

* Now wole I shortly heere reherce, 
Of that I have seid in verce, 

Al thUke sentence by and by, 

In wordis fewe compendiously. 

That thou the better mayst on hem thenke, 

Whether so it be thou wake or wynke ; 

For that the wordis litel greve, 

A man to kepe, whanne it is breve. 2350 

* Who-so with Love wole goon or ride 
He mote be curteis, and voide of pride, 
Mery and fulle of jolit^. 

And of largesse a-losed be. 

' Firste I joyne thee that heere in penaunce, 
That evere withoute repentaunce, 
Thou sette thy thought in thy lovyng 
To laste withoute repentyng ; 
And thenke upon thi myrthis swete. 
That shalle folowe aftir whan ye mete. 236O 

* And for thou trewe to love shalt be, 
I wole and comaunde thee, 

That in 00 place thou sette, alle hoole, 
Thyn herte, withoute halfen doole. 
Fro trecherie and sikernesse ; 
For I lovede nevere doublenesse. 
To many his herte that wole departe. 

Everiche shal have but litel parte. 

But of hym drede I me right nought, 

That in oo place settith his thought. 2370 

Therfore in 00 place it sitte, 

And lat it nevere thannys flitte. 

For if thou yevest it in lenyng, 

I holde it but a wrecchid thyng. 

Therfore yeve it hoole and quyte, 

And thou shalt have the more merite^ 

If it be lent than aftir soone, 

The bounte and the thank is doone ; 

But, in love, fre yeven thing 

Requyrith a gret guerdonyng. 2880 

Yeve it in yift al quyte fully, 

And make thi yift debonairly ; 

For men that yift holde more dere 

That yeven is with gladsome chore. 

That yift nought to preisen is 

That man yeveth maugre his. 

Whanne thou hast yeven thyn herte, as I 

Have seid thee heere openly, 

Thanne aventures shulle thee falle. 

Which harde and hevy ben with-alle. 2390 

For ofte whan thou bithenkist thee 

Of thy lovyng, where-so thou be, 

Fro folk thou must departe in hie. 

That noon perceyve thi maladie, 

[But hyde thyne harme thou must alone, 

And go forth sole, and make thy mone. 

Thou shalt no whyle be in o state. 

But whylom colde and whylom hate ; 

Nowe reed as rose, now yelowe and fade. 

Such sorowe I trowe thou never hade. 2400 

Cotidien, ne quarteyne. 

It is nat so ful of peyne. 

For often tyraes it shal falle 

In love, amonge thy paynes aHe, 

That thou thy selfe al holy, 

Foryeten shalt so utterly, 

Thdt many tymes thou shalt be 

Styl as an ymage of tree, 

Dome as a stoon, without steryng 

Of fote or hande, wythoute spekyng. 2410 

Than sone after aXle thy payne. 

To memorye shalt thou come agayne, 

As man abashed wonder sore, 

And after syghen more and more. 

For wytte thou wele, withouten wene, 

In such estate ful ofte have bene 

That have the yvel of love assayde, 

Wherthrough thou art so dismayde. 

' After, a thought shal take the so, 
That thy love is to ferre tRe fro : 2420 

Thou shalt saye, * God ! what maye thys be, 
That I ne may my lady se ? 
Myne hert alone is to her go, 
And I abyde al sole in wo. 
Departed from myn owne thought, 
And with myne eyen se ryght nought. 
Alas, myne eyen sene I ne may, 
My careful herte to convay ! 
Myne hertes gyde, but they be, 
I prayse nothyng what ever they se. 2^30 
Shule they abyde than ? nay ; 
But gonne and visiten without^ delay 
That myne herte desyreth so. 

For certaynly, but yf they go, 

A foole my gelfe I may wel holde, 

Whan I ne se what myne herte wolde. 

Wherfore I wol gone her to sene, 

Or eased shal I never bene, 

But I have som tokenyng/ 

Then gost thou forth withoute dwelling, 2440 

But oft thou faylest of thy desyre, 

Er thou mayst come her any nere,], 

And wastest in vayn thi passage. 

Thanne fallest thou in a newe rage ; 

For want of sight thou gynnest mome. 

And homewarde pensyf thou dost retorne. 

In gret myscheef thanne shalt thou bee, 

For thanne aga5me shalle come to thee 

Sighes and pleyntes with newe woo. 

That no ycchjmg prikketh soo. 2450 

Who wote it nought, he may go lere. 

Of hem that bien love so dere. 

No thyng thyn herte appesen may. 

That ofte thou wolt goon and assay, 

If thou maist seen by aventure 

Thi lyves joy, thine hertis cure, 

So that hi grace, if thou myght 

Attejme of hire to have a sight. 

Thanne shalt thou done noon other dede, 

But with that sight thyne eyen fede. 2460 

That faire fresh^ whanne thou maist see, 

Thyne herte shalle so ravysshed be. 

That nevere thou woldest, thi thankis, lete 

Ne remove, for to see that swete. 

The more thou seest in sothfastnesse. 

The more thou coveytest of that swetnesse, 

The more thine herte brenneth in fier, 

The more thine herte is in desire. 

For who considreth every deelle^ 

It may be likned wondir welle, ' 

The peyne of love unto a fere ; 

For evermore thou neighe«t nere 

Thought, or whoo so that it bee, 

For verray sothe I telle it thee. 

The hatter evere shalle thou brenne, 

As experience shalle thee kenne. 

Where so comest in ony coost, 

Who is next fuyre he brenneth moost. 

And yitt forsothe for alle thine hete, 

Though thou for love swelte and swete, 

Ne for no thyng thou felen may, 

Thou shalt not willen to passen away. 

And though thou go, ptt must thee, nede, 

Thenke alle day, on hir fairhede. 

Whom thou biheelde with so good wille ; 

And holde thi-silf biguyled ille. 

That thou ne haddest noon hardement. 

To shewe hir ought of thyne entent. 

Thjm herte fulle sore thou wolt dispise. 

And eke repreve of cowardise. 

That thou so duUe in every thing, 

Were domme for drede, withoute spekyng. 

Thou shalt eke thenke thou didest folye. 

That thou were hir so faste bye, 

And durst not auntre thee to saye 

Som thjmg er thou cam awaye ; 

For thou haddist nomore wonne. 

To speke of hir whanne thou bigonne : 

But yitt she wolde for thy sake. 

B;oodly thee have take, 2500 

have be more worth to thee, 

*esour gret plente. 

halt thou morne and eke compleyne, 

enchesoun to goone ageyne, 

wralke, or to thi place, 

)u biheelde her fleshly face. 

* for fals suspeccioun, 

iest fynde occasioun, 

le unto hire hous. 

•u thanne desirous, 2510 

■ hir for to have, 

ine honour myghtist save, 

ande myghtist make 

•r thi loves sake, 

I thou woldist, but for drede 

not, lest that men take hede ; 

I rede in thi goyng, • 

[a th5me ageyn -corny ng, 

«relle ware that men ne wite ; 

»e other cause than itt«, 2520 

t weye, or fast^ bye ; 

el is no folye. 

be it happe thee, 

L thi love there maist see, 

ise thou hir salewe, 

h thy colour wole transmewe, 

hy blode ahal al to quake, 

jve eke chaungen for hir sake. 

and witte, with chere fulle pale, 

nte for to telle thy tale. 2530 

>u maist so for forth wynne, 

resoun derst bigynne. 

And woldist seyn thre thingis or mo, 
Thou shalt fulle scarsly seyn the two. 
Though thou bithenke thee never so welle, 
Thou shalt foryete yit somdelle. 

But if thou dele with trecherie. 
For false lovers mowe alle folye 
Seyn what hem lust withouten drede, 
They be so double in her falshede, ^ 

For they in herte cunne thenke a thjmg 
And seyn another, in her spekyng. 
And whanne thi speche is eendid alle, 
Ryght thus to thee it shalle byfalle; 
If ony word thanne come to mynde. 
That thou to seye hast left bihynde, 
Thanne thou shalt brenne in gret martire ; 
For thou shalt brenne as ony fiere. 
This is the stryf and eke the affray, 
And the batelle that lastith ay. 21 

This bargeyn eende may never take. 
But if that she thi pees wille make. 

* And whanne the nyght is comen, anoon 
A thosande angres shalle come uppon. 
To bedde as fast thou wolt thee dight«. 
Where thou shalt have but smal delite ; 
For whanne thou wen est for to slepe. 
So fulle of pe}Tie shalt thou crepe, 
Sterte in thi bedde aboute fulle wide. 
And turne fulle ofte on everj^ side ; 2 

Now dounward groff, and now upright, 
And walowe in woo the longe nyght, 
Thine armys shalt thou sprede abrode. 
As man in werre were forweriede. 
Thanne shalle thee come a remembraunce 

Of hir shappe and hir semblaunce, 

Whereto none other may be pere. 

And wite thou wel withoute were, 

That thee shal seme somtyme that nyght. 

That thou hast hir that is so bright, 2570 

Naked bitwene thyne armcs there, 

Alle sothfastnesse as though it were. 

Thou shalt make castels thanne in Spayne, 

And dreme of joye, alle but in vayne, 

And thee deliten of right nought, 

While thou so slomrest in that thought. 

That is so swete and delitable. 

The which in soth nys but fable. 

For it ne shalle no while laste. 

Thanne shalt thou sighe and wepe faste, 2080 

And say, * Dere God, what thing is this ? 

My dreme is turned alle amys. 

Which was fuUe swete and apparent. 

But now I wake it is al shent ! 

Now yede this mery thought away. 

Twenty tjmea upon a day 

I wolde this thought wolde come ageyne, 

For it aleggith welle my peyne. 

It makith me fulle of joyfulle thought. 

It sleth me that it lastith noght. 2590 

A, Lord ! why nyl ye me socoure ? 

The joye I trowe that I langoure. 

The deth I wolde me shulde sloo. 

While I lye in hir armes twoo. 

Myne harme is harde withouten wene,* 

My gret unease fulle ofte I meene. 

But wolde Love do so I myghte 

Have fully joye of hir so brighte, 

My peyne were quytte me rychely. 
Alias, to grete a thing aske I ! m( 

Hit is but foly, and wrong wenyng, 
To aske so outrageous a thyng. 
And who so askith folily, 
He mote be warned hastily ; 
And I ne wote what I may saye, 
I am so fer out of the waye ; 
For I wolde have fuUe gret likyng, 
And fuUe gret joye of lasse thing. 
For wolde she of hir gentylnesse, 
Without^ more, me oonys kysse, J 

It were to me a grete guerdoun, 
Relees of alle my passioun. 
But it is harde to come therto ; 
Alle is but folye, that I do, 
So high I have myne herte sette, 
Where I may no comfort gette. 
I wote not where I seye welle or nought ; 
But this I wote wel in my thought. 
That it were better of hir alloone, 
For to stynte my woo and moone, 
A loke on hir i-caste goodly, 
That for to have al utterly. 
Of an other alle hoole the pley. 
A Lord, where I shalle byde the day 
That evere she shalle my lady be ? 
He is fuUe cured, that may hir see. 
A ! God ! whanne shal the dawnyng spring 
To liggen thus is an angry thyng ; 
I have no joye thus heere to lye, 
Whanne that my love is not me bye. 
A man to lyen hath gret disese. 

Which may not slepe ne reste in ese. 
I wolde it dawed, and were now day, 
And that the nyght were went away, 
For were it day, I wolde nprise, 
A ! slowe sonne^ shewe thine enprise ! 
Spede thee to sprede thy heemjs hrighte, 
And chace the derknesse of the nyghte, 
To putte away the stoundes stronge, 
Whiche in me lasten alle to longe.' 2640 

* The nyght shalt thou contene soo, 
Withoute rest, in peyne and woo ; 
If evere thou knewe of love distresse. 
Thou shaZt mowe leme in that sijkneese. 
And thus enduryng shalt thou lye 
And ryse on morwe up erly. 
Out of thy bedde, and hameyse thee 
£r evere dawnyng thou maist see. 
AUe pryvyly thanne shal^ thou goon. 
What whider it be, thy silf alloon, 2850 

For reyne, or hayle, for snowe, for slete, 
Thider she dweUith that is so swete, 
The which may falle a-slepe be, 
And thenkith but lytel upon thee. 
Thanne shalt thou goon, ful foule a-feerd, 
Loke if the gate be unspered. 
And waite without in woo and peyne, 
Fulle yvel a-coolde in wynde and reyne. 
Thanne shal/ thou go the dore bifore, 
If thou maist fynden ony score, seeo 

Or hoole, or reeft, what evere it were ; 
Thanne shalt thou stoupe, and lay to ere, 
If they withynne a slepe be ; 
I mene alle save the lady free. 
VOL. vx. o 

Whom wakyng if thou maist aspie, 
Go putte thi silf in jupartie. 
To aske grace, and thee himene, 
That she may wite, without^ wene, 
That thou al njght no rest hast hadde, 
So sore for hir thou were bystadde. 
Wommen wel oughte pite to take 
Of hem that sorwen for her sake. 
And loke, for love of that relyke, 
That thou thenke noon other lyke. 
For whanne thou hast so gret annoy, 
Shalle kysse thee er thou go away, 
And holde that in fulle gret deynte. 
And for that no man shal thee see 
Bifore the hous, ne in the way, 
Loke thou be goone ageyn er day. 
Such comyng, and such goyng. 
Such hevynesse, and such walkyng, 
Makith lovers, withouten ony wene, 
Under her clothes pale and lene, 
For Love leveth colour ne cleernesse ; 
Who loveth trewe hath no fatnesse. 
Thou shalt wel by thy silfe see 
That thou must nedis assaid be. 
For men that shape hem other weye 
Falsly her ladyes for to bitraye. 
It is no wonder though they be fatte ; 
With false othes her loves they gattg ; 
For oUe I see suche losengours 
Fatter than abbatis or priours. 

* Yit with thing I charge thee, 
That is to seye, that thou large be 
Unto the mayde, that hir doith serve. 

So best hir thanke thou shalt deserve. 

iTeve hir yiftes, and gete hir grace, 

Por so thou may thanke purchace, 2700 

rhat she thee worthy holde and free. 

iTii lady, and alle that may thee see, 

Also hir servauntes worshipe ay. 

And please as mycheZ as thou may ; 

Greta good thorough hem may come to thee, 

Bi-cause with hir they ben pryve. 

They shal hir telle hou they thee fande 

Curteis and wys, and welle doande, 

And she shalle preise welle thee more. 

Loke oute of londe thou be not fore ; 2710 

And if such cause thou have, that thee 

Bihoveth to gone out of contree, 

Leve hoole thin herte in hostage, 

Tille thou ageyn make thi passage. 

Thenke longe to see the swete thyng 

That hath thine herte in hir kepyng. 

* Now have I tolde thee, in what wise 
A lovere shalle do me servise. 
Do it thanne, if thou wolt have 
The meede that thou aftir crave.' 2720 

Whanne Love alle this hadde boden me, 
I seide hym : — * Sire, how may it be 
That lovers may. in such manere, 
Endure the peyne ye have seid heere ? 
I merveyle me wonder faste, 
How ony man may lyve or laste 
In suche peyne, and suche brennyng, 
In sorwe and thought, and such sighing, 
Aye unrelesed woo to make. 
Whether so it be they slepe or wake. 2730 

In such annoy contynuely, 
As helpe me God this merveile I 
How man, but he were maad of stele, 
Myghte lyve a monthe, such peynes to fde/ 

The God of Love thanne seide me, 
* Freend, by the feith I owe to thee, 
May no man have good, but he it bye. 
A man loveth more tendirly 
The thyng that he hath bought most dere, 
For wite thou welle, withouten were, «<* 
In thanke that th3mg is taken more. 
For which a man hath suffred sore. 
Gertis no wo ne may atte3me. 
Unto the sore of loves pe3nQe. 
Noon 3rvel ther-to ne may amounte. 
No more than a man rnay counte 
The dropes that of the water be. 
For drye as welle the greetc see 
Thou myghtist, as the harmes telle 
Of hem that with Love dweDe 27» 

In servyse ; for peyne hem sleeth. 
And that ech man wolde fle the deeth, 
And trowe thei shulde nevere escape, 
Nere that Hope couthe hem make. 
Glad as man in prisoun sette. 
And may not geten for to ete 
But barly breed, and watir pure. 
And lyeth in vermyn and in ordure j 
With alle this yitt can he lyve. 
Good-hope such comfort hath hjrm yeve, awo 
Which maketh wene that he shalle be 
Delyvered and come to liberte ; 
In fortune is his fulle trist. 

Though he lye in strawe or dust. 

In Hoope is alle his siisteyn3mg. 

And so for lovers in her w enyng, 

'Whiche love hath shitte in his prisoun ; 

Good-hope is her salvacioun. 

Good-hope, how sore that they smerte, 

Yeveth hem bothe wille and herte 2770 

To profre her body to martire ; 
For Hope so sore doith hem desire 
To suffice ech harme that men devise.. 
For joye that afbirward shalle aryse. 

Hope in desire cacche victorie, 
In hope of love is aUe the glorie, 
For Hope is aUe that love may yeve ; 
Nere Hope, ther shulde no lover lyve, 
Blessid be Hope, which with desire, 
Avaunceth lovers in such manere. 378O 

Good-hope is curteis for to please, 
To kepe lovers from alle disese. 
Hope kepith his londe, and wole abide, 
For ony periUe that may be-tyde ; 
For Hope to lovers, as most cheef, 
Doth hem endure aUe myscheef ; 
Hope is her helpe whanne myster is. 
And I shaUe yeve thee eke iwys, 
Three other liiingis, that gret solas 
Doith to hem that be in my las. 2790 

* The firste good that may be founde, 
To hem that in my lace be bounde, 
Is Swete-thought, for to recorde 
Thing wherwith thou canst accorde 
Best in thyne herte ; where she be, 
Thenkyng in absence is good to thee. 

Whanne ony lover doth compleyne, 

And lyveth in distresse and in peyne, 

Thanne Swete-thought shal come as blyve, 

Awey his angre for to drjrve. asoo 

It makith lovers to have remembraunce 

Of comfort, and of high plesaunce, 

That Hope hath hight hym for to wynne. 

For Thought anoon thanne shalle byg3mne, 

As ferre, God wote, as he can fynde. 

To make a mirrour of his mynde, 

For to biholde he wole not lette. 

Hir persone he shalle a-fore hym sette, 

Hir laughing eyen, persaunt and dere, 

Hir shappe, hir fourme, hir goodly chore, 28io 

Hir mouth that is so gracious, 

So swete, and eke so saverous. 

Of alle hir fetures he shalle take heede. 

His eyen with alle hir lymes fede. 

' Thus Swete-thenk3nQg shalle aswage 
The peyne of lovers, and her rage. 
Thi joye shalle double, withoute gesse, 
Whanne thou thenkist on hir semlynesse, 
Or of hir laughing, or of hir chere. 
That to thee made thi lady dere. «20 

This comfort wole I that thou take. 
And if the next^ thou wolt forsake 
Which is not lease saverous, 
Thou shuldist not ben to daungerous. 

* The secounde shal be Swete-speche, 
That hath to many oon be leche. 
To bringe hem out of woo and were. 
And helpe many a bachilere, 
And many a lady sent socoure. 

That have loved paramour, 288o 

Thorough spekyng, whanne they myghten heere, 

Of her lovers to hem so dere. 

To me it voidith alle her smerte, 

The which is closed in her herte. 

In herte it makith hem glad and light, 

Speche, whanne they mowe have sight. 

And therfore now it cometh to mynde, 

In olde dawes as I fynde, 

That clerkis writen that hir knewe, 

Ther was a lady fresh of hewe, 2840 

Which of hir love made a songe 

On hym, for to remembre amonge, 

In which she seide, * Whanne that I here 

Speken of hym that is so dere, 

To me it voidith alle smerte, 

Iwys he sittith so nere myne herte. 

To speke of hym at eve or morwe, 

It cureth me of alle my sorwe. 

To me is noon so high plesaunce 

As of his persone dalyaunce.' 2850 

She wiste fulle welle that Swete-spekyng 

Comfortith in fulle myche thyng. 

Hir love she hadde fulle welle assaid, 

Of hem she was fulle welle apaied ; 

To speke of hym hir joye was sette. 

Therfore I rede thee that thou getie 

A felowe that can welle concele, 

And kepe thi counselle, and welle hele, 

To whom go she we hoolly thine herte, 

Bothe welle and woo, joye and smerte : «860 

To gete comfort to h)rm thou goo, 

And pryvyly bitwene yow twoo, 

Tee shalle speke of that goodly thyng, 

That hath thyne herte in hir kepyng; 

Of hir beauts and hir semblaimce. 

And of hir goodly countenaunce ; 

Of alle thi state, thou shalt hym seye, 

And aske hym counseille how thou may 

Do ony thyng that may hir plese. 

For it to thee shalle do gret ese, - 2870 

That he may wite thou trust hym soo, 

Bothe of thi wele and of thi woo. 

And if his herte to love be sett, 

His companye is myche the bett, 

For resoun wole he shewe to thee 

Alle uttirly his pr3rvyt^, 

And what she is he loveth so 

To thee pleynly he shal imdo, 

Withoute drede of ony shame, 

Bothe telle hir renoun and hir name.' 2S80 

Thanne shalle he forther ferre and nere, 

And namely to thi lady dere, 

In syker wise, yee, every other 

Shalle helpen as his owne brother. 

In trouthe withoute doublenesse, 

And kepen cloos in sikemesse. 

For it is noble thing in fayg. 

To have a man thou darst saye 

Thy pryv^ counselle every deelle, 

For that wole comforte thee right welle, 389o 

And thou shalt holde thee welle apayed, 

Whanne such a freend thou hast assayed. 

* The thridde good of gret comforte 
That yeveth to lovers. most disporto. 
Corny th of sight and of biholdyng, 

That depid is Swete-lok3mg, 

The whicha may noon ese do, 

Whanne thou art fer thy lady fro ; 

Wherfore thou prese alwey to be 

In place, where thou maist hir see. 2900 

For it is thyng most amorous, 

Most delytable and faverous, 

For to a-swage a mannes sorowe, 

To sene his lady by the morwe. 

For it is a fulle noble thing 

Whanne thyne eyen have metyng 

With that relike precious, 

Wherof they be so desirous. 

But al day after, soth it is. 

They have no drede to faren amysse, 2910 

They dreden neither wynde ne reyne, 

Ne noon other manor pe3nQe. 

For whanne thyne eyen were thus in blisse, 

Yit of hir curtesie, ywysse, 

Alloone they can not have her ioye. 

But to the herte they conveye. 

Parte of her blisse ; to hym thou sonde. 

Of alle this harme to make an ende. 

The eye is a good messangere. 

Which can to the herte in such manere 2020 

Tidyngis sonde, that he hath sene 

To voide hym of his peynes clone. 

Wherof the herte rejoiseth soo 

That a grot partye of his woo 

Is voided, and putte awey to flight. 

Right as the derknesse of the nyght 

Is chased with clerenesse of the mono, 

Right so is al his woo fulle soone 

Devoided clene, whanne that the sight 
Biholden may that freshe wight jmo 

That the herte desireth soo. 
That al his derknesse is a-goo ; 
For thanne the herte is alle at ese, 
Whanne they sene that may hem plese. 

* Now have I declared thee alle oute, 
Of that thou were in drede and doute ; 
For I have tolde thee feithfully, 
What thee may curen utterly, 
And alle lovers that wole be 
Feithfulle, and fulle of stability. 3W0 

Good-hope alwey kepe bi thi side, 
And Swete-thought make eke abide, 
Swete-lokyng and Swete-speche, 
Of alle thyne harmes thei shalle be leche. 
Of every thou shalt have gret plesaunce, 
If thou canst bide in suffraunce. 
And serve wel withoute feyntise. 
Thou shalt be quyte of thyne emprise, 
With more guerdoun, if that thou lyve; 
But alle this tyme this I thee yeve/ 2950 

The God of Love, whanne al the day, 
Hadc^ taught me, as ye have herd say, 
And enfourmed compendiously. 
He vanyshide awey aUe sodeynly. 
And I aUoone lefte alle soole, 
So fulle of compleynt and of doole. 
For I sawe no man there me by. 
My wonndes me grevede wondirly ; 
Me for to curen no thyng I knewe. 
Save the bothom bright of hewe, 
Wheron was sett hoolly my thought ; 

Of Other comfort knewe I nought. 
But it were thorugh the God of Love, 
I knew not elles to my bihove 
That myght€ me ease or comfort gete, 
But if he wolde hym entermete. 

The roser was, withoute doute, 
I -closed with an hegge withoute, 
As ye tofom have herd me seyne ; 
As fast I bisiede, and wolde fa3me 2970 

Have passed the hay, if I myghte 
Have geten jmne by ony slighte 
Unto the bothom so faire to see. 
But evere I dradde blamed to be. 
If men wolde have suspeccioun 
That I wolde of entencioun 
Have stole the roses that there were ; 
Therfore to entre I was in fere. 
But at the last, as I bithoughte 
Whether I shulde passe or noughts, 298o 

I sawe come with a glade chore 
To me, a lusty bachelere. 
Of good stature, and of good highte, 
And Bialacoil forsothe he highte. 
Sone he was unto Curtesie, 
And he me grauntide fulle gladly. 
The passage of the outter haye, 
And seide : — * Sir, how that yee maye 
Passe, if youre wille be, 
The freshe roser for to see, 2990 

And yee the swete savour fele. 
Youre warrans may / be right wele, 
So thou thee kepe fro folye, 
Shalle no man do thee vylanye. 

If I may helpe you in ought, 

I shalle not feyne, dredeth nought ; 

For I am bounde to youre servise, 

Fully devoide of feyntise.' 

Thanne unto Bialacoil saide I, 

' I thanke you, sir, full hert^ly, son 

And youre biheeste take at gre. 

That ye so goodly prefer me ; 

To you it Cometh of gret fraunchise, 

That ye me prefer youre servise.' 

Thanne aftir fully delyverly, 

Thorough the breres anoon wente I, 

Wherof encombred was the haye. 

I was wel plesed, the soth to saye, 

To se the bothom faire and swote. 

So ireshe sprange out of the rote. soio 

And Bialacoil me servede welle, 
Whanne I so nygh me myghtc fele 
Of thUke bothom the swete odour. 
And so lusty hewed of colour. 
But thanne a cherle (foule h3rm bityde !) 
Biside the roses gan hym hyde. 
To kepe the roses of that roser. 
Of whom the name was Daunger. 
This cherle was hid there in the greves, 
Kovered with gras and with leves, 80» 

To spie and take whom that he fonde 
Unto that roser putte an honde. 
He was not soole, for ther was moo ; 
For with hym were other twoo 
Of wikkid manors, and yvel fame. 
That oon was clepid by his name, 
Wykked-tonge, God yeve hym sorwe ! 

For neither at eve ne at morwe, 

He can of no man goode speke ; 

On many a just man doth he wreke. sodo 

Ther was a womman eke, that highte 

Shame, that, who can reken righte, 

Trespace was hir fadir name, 

Hir moder Kesoim ; and thus was Shame 

Brought of these ilk« twoo. 

And yitt hadde Trespasse never adoo 

With Resoun, ae never ley hir bye. 

He was so hidous and so oughlye, 

I mene this that Trespas hight6 ; 

But Resoun conceyveth, of a sighte, 3040 

Shame, of that I spake afome. 

And whanne that Shame was thus borne. 

It was orde3med, that Chastite 

Shulde of the roser lady be, 

Which, of the bothoms more and lasse, 

With sondre folk assailed was. 

That she ne wist« what to doo. 

For Venus bar assailith soo. 

That nyght and day from hir she 4stale 

Bothoms and roses over alle. 8O50 

To Resoun thanne praieth Chastite, 

Whom Venus hath flemed over the see. 

That she hir doughter wolde hir lene. 

To kepe the roser fresh and grene. 

Anoon Resoun to Chastite 

Is fully assented that it be. 

And graimtide hir, at hir request. 

That Shame, by-cause she is honest, 

Shalle keper of the roser be. 

And thus to kepe it ther were three, 8O6O 

That noon shulde hardy be ne bolde, 

Were he yong or were he olde 

Ageyn hir wille awey to here 

Bothoms ne roses, that there were. 

I hadde wel spedde, hadde I not bene 

Awayted with these three, and sene. 

For Bialacoil, that was so faire. 

So gracious and so debonaire, 

Quytt hym to me fulle curteislye. 

And me to please bade that I 3W0 

Shulde drawe me to the bo thorn nere ; 

Prese in to touche the rosere 

Which bare the roses, he yaf me leve; 

This graunte ne myghte but lytel greve. 

And for he sawe it likede me, 

Eyght nygh the bothom puUede he 

A leef alle grene, and yaff me that, 

The whiche fulle nygh the bothom sat;. 

I made of that leefe fulle queynte. 

And whanne I felte I was aqueynte 3080 

With Bialacoil, and so pr}^e, 

I wende alle at my wille hadde be, 

Thanne waxe I hardy for to telle 

To Bialacoil hou me bifelle. 

Of Love, that toke and wounded me ; 

And seide : * Sir, so mote I thee, 

I may no joye have in no wise, 

Uppon no side, but it rise ; 

For sithe (if 1 shalle not feyne) 

In herte I have hadde so gret pe3me sou© 

So gret annoy, and such affray. 

That I ne wote what I shalle say ; 

I drede youre wrath to disserve. 

Lever me were, that knyves kerve 

My body shulde in pecys smalle, 

Than in any wise it shulde falle, 

That ye wratthed shulde ben with me.' 

' Sey boldely thi wille,' quod he, 

* I nyl be wroth, if tiiat I may, 

For nought that thou shalt to me say.' sioo 

Thanne seide I, ' Sir, not you displease, 
To knowen of myn gret unnese. 
In which oonly love hath me brought ; 
For peynes gret, disese and thought. 
Fro day to day he doth me drye ; 
Supposeth not, sh*, that I lye. 
In me fyve woundes dide he make, 
The soore of whiche shalle nevere slake, 
But ye the bothom graunte me. 
Which is moost passaunt of beaute, siio 

My lyf, my deth, and my martire. 
And tresour that 1 moost desire.' 
Thanne Bialacoil, affrayed alle, 
Seyde, * Sir, it may not falle ; 
That ye desire it may not arise. 
What ! wolde ye shende me in this wise ? 
A mochel foole thanne I were. 
If I suffride you awey to here 
The freshe bothom, so faire of sight. 
For it were neither skile ne right, 3120 

Of the roser ye broke the rynde, 
Or take the rose aforn his kynde ; 
Ye are not curteys to askew it. 
Late it stille on the roser sitte, 
And late it growe til it amended be. 
And perfytly come to beaute. 

I nolde not that it pulled were. 
Fro thiZfce roser that it here. 
To me it is so leef and deere.' 

With that Bterte oute anoon Daungere, siso 
Out of the place wAere he was hidde. 
His malice in his chere was kidde ; 
Fiille grete he was and hlak of hewe, 
Sturdy, and hidous, who-so hym knewe, 
Like sharp urchouns his here was growe, 
His eyes rede sparkling as the fire glowe. 
His nose frounced fulle kirked stoode, 
He come criande as he were woode, 
And seide, * Bialacoil, telle me why 
Thou bryngest hider so booldely 8i40 

Hym that so nygh cam the roser? 
Thou worchist in a wrong manor ; 
He thenkith to dishonoure thee. 
Thou art wel worthy to have maugree^ 
To late hym of the roser wite ; 
Who serveth a feloun is yvel quitte. 
Thou woldist have doon gret bounte, 
And he with shame wolde quyte thee. 
Fie hennes felowe ! I rede thee goo ! 
It wanteth litel / wole thee sloo ; siso 

For Bialacoil ne knewe thee nought, 
Whanne thee to serve he sette his thought ; 
For thou wolt shame hym if thou myght, 
Bothe ageyn^s resoun and right. 
I wole no more in thee affye. 
That comest so slyghly for tespye ; 
For it preveth wonder welle, 
Thy slight and tresoim every deelle.' 
I durste no more there make abode. 

For thiUce cherl he was so wode ; 8I6O 

So gan he threte and manace. 
And thurgh the haye he dide me chace. 
For feer of hym I tremblyde and quoke, 
. So cherlishly his heed it shoke ; 
And seide, if eft he myghte me take, 
I shulde not from his hondis scape. 

Thanne Bialacoil is fledde and mate. 
And I alle soole disconsolate, 
Was left aloone in peyne and thought. 
For shame to deth I was nygh brought sno 
Thanne thought I on mjm higbe foly, 
How that my body, utterly, 
Was yeve to peyne and to martire ; 
And therto hadde I so gret ire. 
That I ne durste the hayes passe ; 
There was noon hope, there was no grace. 
I trowe nevere man wiste of peyne, 
But he were laced in Loves cheyne ; 
Ne no man iviste, and sooth it is, 
But if he love, what anger is. siso 

Love holdith his heest to me right wele, 
Whanne peyne he seide I shulde fele. 
Noon herte may thenke, ne tunge seyne, 
A quarter of my woo and peyne. 
I myghte not with the anger laste ; 
Mjm herte in poynt was for to barste, 
Whanne I thought on the rose, that soo 
That was thurgh Daunger cast me froo. 

A longe while stode I in that state, 
Til that me saugh so madde and mate 8190 
The lady of the highe warde, 
Which from hir tour lokide thiderward. 

vol.. VI. H 

Resoun men clepe that lady. 
Which from hir tour delyverly, 
Come doun to me withoute more. 
But she was neither yong, ne heore, 
Ne high ne lowe, ne fat ne lene. 
But best, as it were in a mene. 
Hir eyen twoo were cleer and lights 
As ony candelle that brenneth brighte ; 3200 
And on hir heed she hadde a crowne. 
Hir semede wel an high persoune; 
For roimde enviroun hir crownet 
Was fulle of riche stonys frett. 
Hir goodly semblaunt, by devys, 
I trowe were maad in paradys ; 
For nature hadde nevere such a grace, 
To forge a werk of such compace. 
For certeyn, but-if the letter lye, 
God hym-silf, that is so high, 3210 

Made hir aftir his ymage. 
And yaflP hir sith sich ayauntage. 
That she hath myght and seignurie 
To kepe men from alle folye ; 
Who-so wole trowe hir lore, 
Ne may oflPenden nevermore. 

And while I stode thus derk and pale, 
Resoun bigan to me hir tale. 
She seide : ' Alhayle, my swete freende ! 
Foly and childhoode wole thee sheende, 3220 
Which ye have putt in gret affray ; 
Thou hast bought deere the tyme of May, 
That made th3m herte mery to be. 
In yvelle tyme thou wentist to see 
The gardyne, wherof Ydilnesse 

Bare the keye, and was maistresse 

Whanne thou yedest in the daunce 

With hir, and hadde a-queyntaunce ; 

Hir aqueyntaunce is perilous, 

First softe, and aftir noious ; 3280 

She hath the trasshed, withoute wene ; 

The God of Love hadde the not sene, 

Ne hadde Ydilnesse thee conveyed 

In the verger where Myrthe hym pleyed. 

If Foly have supprised thee, 

Do so that it recovered be ; 

And be wel ware to take nomore 

Counsel, that greveth aftir sore ; 

He is wise that wole hym silf chastise. 

And though a yong man in ony wise 3240 

Trespace amonge, and do foly. 

Late hym not tarye, but hastily 

Late hym amende what so be mys* 

And eke I counseile thee, iwys, 

The god of love hooUy foryete, 

That hath thee in sich peyne sette. 

And thee in herte tourmented soo. 

I ceninot sene how thou maist goo 

Other weyes to garisoun ; 

For Daunger, that is so feloun, 326O 

Felly purposith thee to werye. 

Which is ful cruel the soth to seye. 

* And yitt of Daunger cometh no blame, 
In rewarde of my doughter Shame, 
Which hath the roses in hir warde. 
As she that may be no musarde. 
And Wikked-tunge is with these two, 
That suffrith no man thider goo ; 

For er a thing be do he shalle, 

Where that he cometh, over alle, 82fio 

In fourty places, if it be sought, 

Seye th3mg that nevere was don ne wrought; 

So moche tresoun is in his male. 

Of falsnesse for to seyne a tale. 

Thou delest with angry folk, ywis ; 

Wherfore to thee bettir it is. 

From thi^ folk awey to fare. 

For they wole make thee lyve in care. 

This is the yvelle that love they calle, 

Wherynne ther is but foly alle, 8270 

For love is foly everydelle ; 

Who loveth, in no wise may do welle, 

Ne sette his thought on no good werk. 

His scole he lesith, if he be a clerk ; 

Or other craft eke, if he be, 

He shal not thryve therynne ; for he 

In love shal have more passioun, 

Than monke, hermyte, or chanoun. 

The peyne is hard out of mesure. 

The joye may eke no while endure ; M80 

And in the possessioun. 

Is myche tribulacioun ; 

The joye it is so short lastyng, 

And but in happe is the getyng ; 

For I see there many in travaiUe, 

That atte laste foule fayle. 

I was no thyng thi counseler, 

Whanne thou were maad the omager 

Of God of Love to hastily ; 

Ther was no wisdom but foly. s29o 

Thyne herte was joly, but not sage, 

Whanne thou were brought in sich arrage, 

To yelde thee so redily. 

And to Love of his grete maistrie. 

* I rede thee Love awey to dryve, 
That makith thee recche not of thi lyve. 
The foly more fro day to day 
Shal growe,. but thou it putte away. 
Take with thy teeth the bridel faste. 
To daunte thyne herte ; and eke thee caste, ssoo 
If that thou maist, to gete thee defence 
For to redresse thi first offence. 
Who-so his herte alwey wole leve, 
Shal fynde amonge that shal hym greve.' 

Whanne I hir herde thus me chastise, 
I answerd in ful angry wise. 
I prayed hir ceessen of hir speche, 
Outher to chastise me or teche, 
To bidde me my thought refreyne, 3309 

Which Love hath caught in his demeyne : — 
* What ! wene ye love wole consente, 
That me assailith with bowe bente, 
To drawe myne herte out of his honde, 
Which is so qwikly in his bonde ? 
That ye counseyle, may nevere be ; 
For whanne he firste arestide me, 
He took myne herte so hoole hym tille, 
That it is no thyng at my wille ; 
He thought it so hym for to obey. 
That he it sparrede with a key. 3320 

I pray yow late me be alle stille, 
For ye may welle, if that ye wille, 
Youre wordis waste in idilnesse ; 
For utterly withouten gesse, 

Alle that ye seyn is but in vejme. 

Me were lever dye in the peyne. 

Than Love to meward shulde arette 

Falsheed, or tresoun on me sette. 

I wole me gete prys or blame. 

And love trewe to save my name ; 883fl 

Who that me chastisith, I hym hate.' 

With that word Resoun wente hir gate, 
Whanne she saugh for no sermonynge 
She myghte me fro my foly brjmge. 
Thanne dismaied, I, lefte alle sool, 
Forwery, for-wandred as a fool, 
For I ne knewe no cherisaunce, 
Thanne felle into my remembraunce, 
How Love bade me to purveye 
A felowe, to whom I myghttf seye ssao 

My coimselle and my pryvete, 
For that shulde moche availe me. 
With that bithought I me, that I 
Hadde a felowe faste by, 
Trewe and siker, curteys, and hende, 
And he was caUed by name a freende ; 
A trewer felowe was no-wher noon. 
In haste to hym I wente anoon, 
And to hym aUe my woo I tolde. 
Fro hym right nought I wolde witholde. 8350 
I tolde hym alle withoute were. 
And made my compleynt on Daungere. 
How for to see he was hidous. 
And to me-ward contrarious ; 
The whiche thurgh his cruelte. 
Was in poynt to have meygned me ; 
With Bialacoil whanne he me sey 

Withynne the gardeyn walke and pley, 

Fro me he made hym for to go, 

And I bilefte aloone in woo ; sseo 

I durst^ no lenger with hym speke, 

For Daunger seide he wolde be wreke, 

Whanne than he sawe how I wente, 

The freshe bothom for to hente, 

If I were hardy to come neer, 

Bitwene the hay and the roser. 

This freend whanne he wiste of my thought, 
He discomforted^ me right nought, 
But seide, * Felowe, be not so madde, 
Ne so abaysshed nor bystadde. 3370 

My silf I knowe fulle welle Daungere, 
And how he is feers of his cheere. 
At prime temps, Love to manace ; 
Ful ofte I have ben in his caas. 
A feloun firste though that he be, 
Aftir thou shalt hym souple se. 
Of longe passed I knewe hym welle ; 
Ungoodly first though men hym feele. 
He wole meke aftir in his beryng 
Been, for service and obeyssyhng. 3880 

I shaJ thee telle what thou shalt doo«: — 
Mekely I rede thou go hym to, 
Of herte pray hjrm specialy 
Of thy trespace to have mercy. 
And hot« h5rm welle, here to plese, 
That thou shalt nevermore hym displese. 
Who can best serve of flaterie, 
Shalle please Daunger most uttirly/ 

Mi freend hath seid to me so wel, 
That he me esid hath somdelle, 3390 

And eke allegged of my torment ; 
For thurgh hym had I hardement 
Agayn to Daunger for to go, 
To preve if I myght« meke hym soo. 
To Daunger came I alle ashamed. 
The which afom me hadde blamed, 
Desiryng for to pese my woo ; 
But over h^ge durst I not goo, 
For he forbede me the passage. 
I fonde hym cruel in his rage, 840<* 

And in his honde a gret burdoun. 
To hym I knelide lowe a-doim, 
Ful meke of port, and symple of chore. 
And seide, * sir, I am comen heere 
Oonly to aske of you mercy. 
That greveth me fulle gret^ly 
That evere my lyf I wratthede you, 
But for to amenden I am come now ; 
With alle my myght, bothe loude and stille, 
To doon right at youre owne wille ; 34« 

For Love made me for to doo 
That I have trespassed hidirto ; 
Fro whom I ne may withdrawe myne herte ; 
Yit shalle / never, for joy ne smerte. 
What so bifalle good or ille, 
Offende more ageyn youre wille. 
Lever I have endure disese, 
Than do that you shulde displese. 
I you require, and pray that ye 
Of me have mercy and pitee, 34ai 

To st)mte your ire that greveth soo. 
That I wole swere for ever mo 
To be redressid at youre likyng. 

If I trespasse in ony ihjug ; 

Save that, I pray thee, graunte me 

A thyng that may not warned be ; 

That I may love alle oonly. 

Noon other thyng of you aske I. 

I shalle doon elles welle iwys. 

If of youre grace ye graunte me this. 3430 

And ye ne may not letten me, 

For wel wot ye that love is free. 

And I shalle loven sichen that I wille, 

Wlio evere like it welle or ille ; 

And yit ne wold I for alle Fraunce 

Do thyng to do you displesaunce.' 
Thanne Daunger fille in his entent 

For to foryeve his male-talent ; 

But alle his wratthe yit at^e laste 

He hath relesed, I prejde so faste : 3440 

* Shortly,' he seide, ' thy request 

Is not to mochel dishonest ; 

^e I wole not wernew it thee, 

IFor yit no thyng engreveth me. 

Tot though thou love thus evermore. 

To me is neither sofbe ne soore. 

Love where that the list ; what recchith me. 

So thou fer fro my roses be ? 

Trust not on me for noon assay. 

In ony tyme to passe the hay.' 3460 

Thus hath he graunted my praiere. 
Thanne wente I forth withouten were 

Unto my freend, and tolde hym alle. 

Which was right joyfulle of my talle. 

He seide, * Now goth wel thyn affere, 

He shaUe to thee be debonaire. 

Though he aforn was dispitous, 

He shalle heere-aftir be gracious. 

If he were touchid on somme good veyne, 

He shulde yit rewen on thi peyne. 84» 

Suffre, I rede, and no boost make, 

Tille thou at good»ies maist hym take. 

By suffcraunce, and wordis softe, 

A man may overcomen ofte 

Hym that aforn he hadde in drede, 

In bookis sothly as I rede.' 

Thus hath my freend with gret comfort 
Avaunced me with high disport. 
Which wolde me good as mych as I. 
And thanne anoon fulle sodeynly S4l 

I toke my leve, and streight I wente 
Unto the hay ; for gret talente 
I hadde to sene the freshe bothom, 
Wherynne lay my salvacioun ; 
And Daunger toke kepe, if that I 
Kepe hym covenaunt trewely. 
So sore I dradde his manasyng, 
I durst6 not breke his biddyng ; 
For lest that I were of hym shent, 
I brake not his comaundement, 8# 

For to purchase his good wiUe. 
It was hard for to come ther-tille. 
His mercy was to ferre bihynde ; 
I wepte, for I ne myght it fynde. 
I compleyned and sighede sore, 
And langwisshed evermore, 
For I durste not over goo, 
Unto the rose I lovedc soo, 
Thurgh-out my demyng outerly. 

That he hade^ knowlege certeinly, 3490 

Thanne Love me ladde in sich a wise, 

That in me ther was no feyntise, 

Falsheed, ne no trecherie. 

And yit he, fulle of vylanye. 

Of disdeyne and q/* cruelte. 

On me ne wolde have pit^. 

His cruel wiUe for to refreyne. 

Though I wepe alwey, and me compleyne. 

And while I was in this torment, 
Were come of grace, by God sent, * 3500 
Fraunchise, and with hir Pite, 
Fulfild the bothom of bounte. 
They go to Daunger anoon right 
To forther me with alle her myght. 
And helpe in worde and eJc in dede. 
For welle they saugh that it was nede. 
First of hir grace dame Fraunchise 
Hath taken of this emprise : 
She seide, ' Daunger, gret wrong ye do 
To worche this man so myche woo, 3510 

Or pynen hym so angerly, 
It is to you gret villanye. 
I can not see why ne how 
That he hath trespassed ageyn you. 
Save that he loveth ; wherfore ye shulde 
The more in cherete of h^jma holde. 
The force of love makith hym do this ; 
Who wolde hym blame he dide amys ? 
He leseth more than ye may do ; 
His peyne is harde, ye may see, lo ! 3520 

And Love in no wise wolde consente 
That he have power to repente ; 

For though that quyk ye wolde hym doo, 

Fro Love his herte may not goo. 

Now, swete sir, is it youre ese 

Hym forto angre or disese ? 

Alias, what may it you avaunce 

To done to hym so gret grevaunce ? 

What worship is it agayn hym take^ 

Or on youre man a werre make, 853o 

Sith he so lowly every wise 

Is redy, as ye luate devise ? 

If Love hath caught hym in his lace, 

You for to beye in every caas, 

And ben youre suget at youre wille, 

Shulde ye therfore willen hym ille ? 

Ye shulde hym spare more alle oute. 

Than hym that is bothe proude and stoute- 

Curtesie wole that ye socour 

Hem that ben meke undir youre cure, ss 

His herte is hard that wole not meke, 

Whanne men of mekenesse hym biseke.' 

* That is certeyn,' seide Pit^ ; 
* We se ofte that humilite, 
Bothe ire, and also felonye 
Yenquyssheth, and also malencolye ; 
To stonde forth in such duresse 
Is cruelte and wikkidnesse. 
Wherfore I pray you, sir Daungere, 
For to mayntene no lenger heere 85 

Such cruel werre aga3m youre man, 
As hoolly youres as ever he can ; 
Nor that ye worchen no more woo 
Upon this cajrtif that langwisshith soo. 
Which wole no more to you trespasse. 

But putte hym hoolly in youre grace. 

His offense ne was but lite ; 

The God of Love it was to wite, 

That he youre thralle so gretly is, 

And if ye harme hym, ye done amys ; 3560 

For he hath hadde fulle hard penaunce, 

Sith that ye refte hym thaqueyntaunce 

Of Bisdacoil, his moste joye. 

Which alle hise peynes myght acoye. 

He was biforn anoyed sore. 

But thanne ye doubled hym welle more ; 

For he of blis hath ben fulle bare, 

Sith Bialacoil was fro hym fare. 

Love hath to hym do gret distresse, 

He hath no nede of more duresse. 3570 

Voideth from hym your ire, I rede ; 

Ye may not wynnen in this dede. 

Makith Bialacoil repeire ageyn, 

And haveth pite upon his peyne ; 

Por Fraunchise wole, and I Pit^, 

That mercyful to hym ye be ; 

And sith that she and I accorde. 

Have upon hjrm misericorde ; 

For I you pray, and eke moneste, 

Nought to refusen oure requeste ; seso 

For he is hard and felle of thought, 

That for us twoo wole do right nought.' 
Daunger ne myghte no more endure, 

He mekede hym unto mesure. 

* I wole in no wise,' seith Daungere, 

* Denye that ye have asked heere ; 
It were to gret uncurtesie. 

1 wole ye have the companye 

Of Bialacoil, as ye devise ; 

I wole hjrm lette in no wise.' 3590 

To Bialacoil thanne wente in high 
Fraunchise, and seide fiille curteislye :— 
* Ye have to longe be deignous 
Unto this lover, and daungerous, 
[Fro hym to withdrawe your presence, 
Whyche hath do to hjrm great offence. 
That ye not wolde upon hym se ; 
Wherfore a soroueful man is he. 
Shape ye to paye hym, and to please, 
Of my love }^ ye wol have ease. ^ 

Fulfyl his wyl, sythe that ye knowe 
Daunger is daunted and brought lowe 
Through helpe of me and of Pyte ; 
You dare no more aferde be.' 

' I shal do right as ye wylle/ 
Saythe Bialacoil, * for it is skylle, 
Sythe Daunger wol that it so be.' 
Than Fraunchyse hath h}Tn sent to me. 

Byalacoil at the beg3ainyng 
Saluede me in his commyng. 
No straungenesse was in him sene, 
No more than he ne hadde wrathed bene. 
As fayre semblaunt than shewed he me. 
And goodly, as afome dyd he ; 
And by the honde, without^ doute, 
Wythin the hayo ryght al aboute, 
He ladde mo, with right good chere, 
Al envyron thilke vergere, 
That Daunger hadde me chased fro. 
Nowe have I leave overal to goo ; s 

Now am I raysed, at my devyse, 

Fro helle unto paradyse. 
Thus Bialacoil of gentylnesse 
With al his payne and besynesse, 
Hathe shewed me onely of grace 
The estres of the swote place. 
I sawe the rose whan I was nygh, 
Was greatter woxen, and more high, 
Fresshe, roddy, and fayre of hewe, 
Of coloure ever yliche newe. 3630 

And whan I hadde it longe sene, 
I sawe that through the leves grene 
The rose spredde to spannyshinge ; 
To sene it was a goodly thynge. 
But it ne was so sprede on brede, 
That men withyn myghte knowe the sede ; 
For it covert was and close 
Bothe with the leves and with the rose. 
The stalke was even and grene upright, 
It was theron a goodly syght ; 3640 

And wel the better without^ wene, 
For the seede waa nat i-sene. 
Ful fayre it spradde, the god of blesse ! 
For suche another, as I gesse, 
Aforne ne was, ne more vermayle. 
I was abawed for marveyle. 
For ever the fayfer that it was. 
The more I am bounden in Loves laas. 
Longe I abode there, sothe to saye, 
Tyl Bialacoil I ganne to praye, 3650 

Whan that I sawe him in no wyse 
To me warnen his servyse. 
That he me wolde graunt a thynge, 
Whiche to remembre is wel syttynge ; 

This is to sajne, that of his grace 

He wolde me yeve leysar and space 

To me that was so desyrous 

To have a kyssjnge precious 

Of thtZfce goodly freshe rose. 

That so swetely smelleth in my nose ; 

' For if it you displeased^ nought, 

I wolde gladly, as I have sought. 

Have a cosse therof freely. 

Of your yeft« ; for certainly 

I wol none have hut by your leve, 

So lothe me were you for to greve.' 

He sayde, * Frend, so God me spede. 

Of Chastity I have such drede. 

Thou shuldest nat warned be for me. 

But I dare nat for Chastjte. 

Agayne her dare I nat mysdo. 

For alwaye byddeth she me so 

To yeve no lover leave to kysse ; 

For who therto maye wynnen, ywisse. 

He of the surplus of the praye 

May lyve in hoope to gette some daye. 

For who-so kyssynge may attayne, 

Of loves payne hath, sothe to sayne. 

The best and most avenaunt/ 

And emest of the remenaunt.' 

Of hys answere I sighed^ sore ; 
I durst assaye him tho no more, 
I hadde suche drede to greve hym aye. 
A man shulde nat to moche assaye 
To chafe hys frende out of measure, 
Nor putte his lyfe in aventure ; 
For no man at the fyrste stroke 

laye nat felc downe an oke ; 
)f the reysyns have the wj^ne, 
Tapes be rype and wel afyne,] 3690 

►re empressid, I you ensure, 
drawen out of the pressure. 
'. forpeyned wonder stronge, 
gh that I aboode right longe 
the kis, in peyne and woo, 
I to kis desirede soo : 
that, re«^;yng on my distresse, 
come Venus the goddesse, 
h ay werieth Chastity, 
) of hir grace to socoure me, 3700 

} myght is knowe ferre and wide, 
ihe is modir of Cupide, 
Itod of Love, bl}Tide as stoon, 
helpith lovers many oon. 
lady brought in hir right honde 
•ennyng fyre a blasyng bronde ; 
•of the flawme and hoote fire 
many a lady in desire 
ve brought, and sore hette, 
in hir senrise her herte i-sette. 8710 

lady was of good entaile, 
t wondirfulle of apparayle ; 
r atyre so bright and shene, 
myghte perceyve welle, and sene, 
was not of religioun. 
I iielle make mencioun 
of robe, nor of tresour, 
"oche, neithir of hir riche attour ; 
f hir girdille aboute hir side, 
:hat I nylle not longe abide. 3720 

But knowith wel, that certeynly 

She was araied richdy. 

Devoyde of pniyde certeyn she waa; 

To Bialaeoil she wente apas, 

And to hym shortly in a clause 

She seide : ' Sir, what ia the cause 

Ye ben of port so daungerous 

Unto this lo¥er, and deynous. 

To graunte hym no thyng but a kisse? 

To wome it hym ye done amysse, 3730 

Sith welle ye wote, how that he 

Is Loves servaunt, as ye may see, 

And hath beaute, wher-through he is 

Worthy of love to have the blis. 

How he is semely biholde and see, 

How he is faire, how he is free, 

How he is swoote and debonaire, 

Of age yonge, lusty, and faire. 

Ther is no lady so hawteyne, 

Duchesse, ne countesse, ne chasteleyne, ^*^ 

That I nolde holde hir ungoodly. 

For to refuse hym outterly. 

His breth is also good and swete, ' 

And eke his lippis rody, and mete 

Oonly to pleyne, and to kisse. 

Graunte hym a kis, of gentilnysse ! 

His teth arn also white and dene ; 

Me thenkith wrong withouten wene, 

If ye now wome hym, trustith me, 

To graunte that a kis have he. ^ 

The lasse ye helpe hym that ye haste, 

The more tjone shul ye waste.' 

Whanne the flawme of the verry brond^^ 

That Venus brought in hir right honde, 

Hadde Bialacoil with hete smete, 

Anoon he bade me, withouten lette, 

Grauntede to me the rose kisse. 

Thanne of my peyne I gan to lysse, 

And to the rose anoon wente I 

And kisside it fulle feithfully. 37«o 

Thar no man aske if I was blithe ; 

Whanne the savour soft and lythe 

Stroke to myn herte withoute more, 

And me alegged of my sore, 

So was I folle of joye and bJisse. 

It is faire sich a flour to kisse, 

It was so swoote and faverous. 

I myght not be so angwisshous. 

That I mote glad and joly be, 

Whanne that I remembre me. 3770 

Yit ever among, sothly to seyne, 

I suffre noye and moche peyne. 

The see may never be so stille, 
That with a Utel wynde it wille 
Overwhelme and turne also, 
As it were woode, in wawis goo. 
Aflir the calme the trouble soune 
Mote folowe, and chaunge as the moone. 
Right so farith Love, that selde in oon 
Holdith his anker ; for right anoon 378O 

'Whanne they in ese wene beste to lyve, 
They ben with tempest alle for-dryve. 
Who serveth Love, can telle of woo. 
The stoundemele joie mote overgoo. 
Now he hurteth, and now he cureth. 
For selde in 00 poynt Love endure th. 

Now is it right me to procede. 
How Shame gan medle and take hede, 
Thurgh whom fele angres I have hadde ; 
And how the stronge walle was maad, 3790 
And the castelle of brede and lengthe. 
That God of Love wanne with his strengthe. 
AUe this in romance wille I sette, 
And for no thyng ne wille I lette. 
So that it lykyng to hir be, 
That is the flotir of beaute ; 
For she may best my labour quyte, 
That I for hir love shal endite. 

Wikkid-tunge, that the covyne 
Of every lover can devyne 8800 

Worste, and addith more somdelle, 
For Wikkid-tunge seith never welle. 
To meward bare he right gret hate, 
Espiyng me erly and late, 
Tille he hath sene the grete chere 
Of Bialacoil and me ifeere. 
He myghte not his tunge withstonde 
Worse to reports than he fonde. 
He was so fulle of cursed rage ; 
It satte hym welle of his lynage, sew 

For hym an Irish womman bare. 
His tunge was fyled sharpe, and square, 
Poignaunt and right kervyng, 
And wonder bitter in spekyng. 
For whanne that he me gan espie, 
He swoore, affermyng sikirlye, 
Bitwene Bialacoil and me 
Was yvel aquayntaunce and ^Tjy6. 
He spake therof so folilye, 

That he awakide Jelousye ; 382o 

Which alle afirayed in his risyng, 

Whanne that he herde janglyng, 

He ran anoon aa he were woode 

To Bialacoil there that he stode ; 

Which hadde lever in this caas 

Have ben at Eeynes or Amyas ; 

For foot-hoot in his felonye, 

To hym thus seide Jelousie : — 

* Why hast thou ben so necligent, 

To kepen, whanne I was absent, «83o 

This verger heere left in thi warde ? 

To me thou haddist no rewarde, 

To truste (to thy confusioun) 

Hjrm this, to whom suspeccioun 

I have right gret, for it is nede ; 

It is welle shewed by the dede. 

Greta faute in thee now have I founde ; 

By God, anoon thou shalt be bounde, 

And fast^ loken in a tour, 

Withoute refuyt or socour. 8840 

For Shame to longe hath be thee froo ; 
Over soone she was a-goo. 
Whanne thou hast lost bothe drede and feere, 
It semede wel she was not heere. 
She ne was bisy in no wyse, 
To kepe thee and chastise. 
And for to helpen Chastite 
To kepe the roser, as thenkith me. 
For thanne this boy knave so booldely, 
N© shulde not have be hardy 8860 

In this verge hadde such game, 
Which now me tumeth to gret shame/ 

Bialacoil nyst« what to seye ; 
Fulle fayn he wolde have fled awey^. 
For feere han hidde, nere that he 
Alle sodeynly toke hym with me. 
And whanne 1 saugh he hadde soo. 
This Jelousie take us twoo, 
1 was a-stoned, and knewe no rede^ 
But fledde awey for verrey drede. 3«« 

Thanne Shame cam forth fulle symply ; 
She wente have trespaced fulle gretly ; 
Humble of hir port, and made it symple, 
Wer3mg a fayle in-stide of wymple. 
As nonnys don in her abbey. 
By-cause hir herte was in affray, 
She gan to spake withynne a throwe 
To Jelousie, right wonder lowe. 
First of his grace she bysoughte 
And seide : — * Sire, ne leveth noughte 38io 
Wikkid-tunge, that fals espie. 
Which is so glad to feyne and lye. 
He hath you maad, thurgh flateryng, 
On Bialacoil a fals lesyng. 
His falsnesse is not now a-newe. 
It is to long that he hym knewe. 
This is not the flrst^ day ; 
For Wikkid-tunge hath custome ay, 
Yonge folkis to be-wreye. 
And false lesynges on hem lye. ^ 

Yit nevertheles I see amonge. 
That the loigno it is so longe 
Of Bialacoil, hertis to lure, 
In Loves servyse for to endure, 
Drawyng suchc folk hjm too. 

That he hath no thyng with to doo ; 

But in sothnesse I trowe nought, 

That Bialacoil hadde ever in thought 

To do trespace or vylonye ; 

But for his modir Curtesie 3890 

Hath taught hym ever for to be 

Good of aqueyntaunce and pryve, 

For he loveth noon hevynesse, 

But mirthe and pley, and alle gladnesse ; 

He hateth alle trechorus, 

Soleyn folk and envyous ; 

For ye witen how that he 

Wole ever glad and joyfulle be 

Honestly with folk to pleye. 

I have be negligent in good feye 390o 

To chastise hym ; therfore now I 

Of herte crye you heere mercy, 

That I have been so recheles 

To tamen hym, withouten lees. 

Of my foly I me repente ; 

Now wole I hoole sette myn entente 

To kepe bothe lowe and stille, 

Bialacoil to do youre wille.' 

* Shame, Shame,' seyde Jelougie, 

*To be bytrasshed gret drede have L 39io 

Leccherie hath clombe so hye, 

That almoost blered is myn yhe ; 

No wonder is, if that drede have I. 

Over-alle regnyth Lecchery, 

Whos myght growith nyght and day. 

Bothe in cloistre and in abbey, 

Chastite is werried over-alle. 

Therfore I wole with siker walle 

Close bothe roses and roser. 

I have to longe in this maner swo 

Left hem unclosid wilfully ; 

Wherfore I am right inwardly 

Sorowfulle and repente me. 

But now they shalle no lenger be 

Unclosid ; and yit I drede sore, 

I shalle repente ferthermore. 

For the game goth alle amys. 

Counselle I must newe, ywys 

I have to longe tristed thee. 

But now it shal no lenger be ; ssso 

For he may best, in every cost, 

Disceyve that men tristen most. 

I see wel that I am nygh shent, 

But-if I sette my fuUe entent 

Remedye to purveye. 

Therfore close I shalle the weye. 

Fro hem that wole the rose espie. 

And come to wayte me vilonye ; 

For, in good feith and in trouthe, 

I wole not lette for no slouthe, 894» 

To lyve the more in sikimesse. 

Do make anoon a fortresse, 

Thanne close the roses of good savour. 

In myddis shalle I make a tour 

To putte Bialacoil in prisoun. 

For evere I drede me of tresoun. 

I trowe I shal hym kepe soo, 

That he shal have no myght to goo 

Aboute to make companye 

To hem that thenke of vylanye ; 3»^ 

Ne to no such as hath ben heere 

, and founde in hym good chere, 
1 han assailed hym to shende, 
vith her trowandyse to blynde. 
le is eythe to bigyle, 
lay I lyve a litel while, 
lal forthenke his fair semblaunt.' 
d with that word C6une Drede avaunt, 
d was abasshed, and in gret fere, 
ne he wiste Jelousie was there. sMo 

as for drede in sich affray, 
not a word he durste say, 
uakyng stode fulle stiUe aloone, 
ilousie his weye was gone, 
Shame, that him not forsoke ; 
Drede and she fill sore quoke. 
atte laste Drede abreyde, 
o his cosyn Shame seide: 
ae,' he seide, * in sothfastnesse, 
3 it is gret hevynesse, 8970 

the noyse so ferre is go, 
hUke sclaundre of us twoo. 
the that it is byfalle, 
ay it not ageyn calle, 
ne onys sprongen is a fame, 
lany a yeer withouten blame 
in ben, and many a day, 
lany an Aprille and many a May 
ini-passed, not shamed, 
Felousie hath ns blamed 8980 

^strust and suspecioun 
les. withoute enchesoun, 
) to Daunger hastily, 
ate us shewe hym openly. 

That he hath not aright i-wrought, 

Whanne that he sette nought his thought 

To kepe better the purprise ; 

In his doyng he is not wise. 

He hath to us i-do gret wronge, 

That hath i-suffred now so longe S990 

Bialacoil to have his wille, 

Alle his lustes to fulfills. 

He must amende it utterly, 

Or ellys shalle he vila^jmesly 

Exiled be out of this londe ; 

For he the werre may not withstonde 

Of Jelousie, nor the greef, 

Sith Bialacoil is at myscheef.' 

To Daunger, Shame, and Drede anoon 
The rights weyes ben agoon. 4000 

The cherle thei founden hem afom 
Liggyng undir an hawethorn. 
CJndir his heed no pilowe was, 
But in the stede a trusse of gras. 
He slombred, and a nappe he toke, 
Tylle Shame pitously hym shoke. 
And grete manace on hym gan make. 
* Why slepist thou whanne thou ahulde wake?' 
Quod Shame ; * thou doist us vylanye ! 
Who tristith thee, he doth folye, 4010 

To kepe roses or bothoms, 
Whanne thei ben faire in her sesouns. 
Thou art woxe to familiere 
Where thou shulde be straunge of chere, 
Stoute of thi porte, redy to greve. 
Thou doist gret folye for to leve 
Bialacoil here-inne to calle 

The yonder man to shenden us alle. 

Though that thou slepe, we may here 

Of Jelousie grete noyse heere. 4oao 

Art thou now late ? rise up an high, 

And stoppe sone and del3rverly 

Alle the gappis of the hay ; 

Do no favour I thee pray. 

It fallith no thyng to thy name. 

To makefairesemblaunt, where thou maist blame. 

* Yf Bialacoil be sweete and free, 
Dogged and felle thou shuldist be ; 
Froward and outerageous, ywis ; 
A cherl chaungeth that curteis is. 408o 

This have I herd ofbe in seiyng. 
That man ne may for no dauntyng 
Make a sperhauke of a bosarde. 
Alle men wole holde thee for musarde, 
That debonair have founden thee. 
It sittith thee nought curteis to be ; 
To do men plesaunce or servise. 
In thee it is recreaundise. 
Lete thi werkis fer and nere 
Be like thi name, which is Daungere.' 4040 

Thanne alle abawid in shewing, 
Anoon spake Drede, right thus seiyng, 
And seide, * Daunger, I drede me. 
That thou ne wolt bisy be 
To kepe that thou hast to kepe ; 
Whanne thou shuldist wake, thou art a-slepe. 
Thou shalt be greved certejmly. 
If the aspie Jelousie, 
Or if he fynde thee in blame. 
He hath to day assailed Shame, 4050 

And chased a-wey, with gret manace, 

Bialacoil oute of this place. 

And swereth shortly that he shalle 

Enclose hym in a sturdy walle ; 

And alle is for thi wikkednesse. 

For that thee faileth straiingenesse. 

Thyne herte I trowe be failed alle ; 

Thou shalt repente in specialle. 

If Jelousie the soothe knewe ; 

Thou shalt forthenke, and sore rewe.' 40aQ 

With that the cherl his clubbe gan shake, 

Frounyng his eyen gan to make. 

And hidous chere ; as man in rage 

For ire he brente in his visage, 

Whanne that ?ie herd hym blamed soo. 

He seide, * Oute of my witte I goo ; 

To be discomfyt I have gret wrpnge. 

Certis, I have now lyved to longe, 

Sith I may not this closer kepe ; 

Alle quyldte I wolde be .dolven deepe, i 

If ony man shal more repeire 

Into this gardyne for foule or faire. 

M3aie herte for ire goth a-fere. 

That I lete ony entre heere. 

I have do folie now I see. 

But now it shalle amended bee. 

Who settith foot heere ony more, 

Truly he shalle repente it sore ; 

For no man moo in to this place 

Of me to entre shal have grace. i 

Lever I hadde with swerdis twejme, 

Thurgh-oute myne herte, in every veyne 

Pereed to be, with many a wounde. 

Thanne slouthe shulde in me be founde. 

From hennes-forth, by nyght or day, 

I shalle defende it if I may 

Withouten ony excepcioun 

Of ech maner condicioun ; 

And if I eny man it graunte, 

Holdeth me for recreaimte.' 4090 

Thanne Daunge)* on his feet gan stonde, 
And hente a burdoun in his honde. 
Wroth in his ire ne lefte he nought, 
But thurgh the verger he hath sought, 
If he myghte fynde hole or trace, 
Where thurgh that me mote forth-by pace, 
Or ony gappe, he dide it close, 
That no man myghte touche a rose 
Of thUke roser alle aboute ; 
He shitteth every man withoute. 4100 

Thus day by day Daunger is wers. 
More wondirfulle and more dyvers. 
And feller eke than evere he was ; 
For hym fulle ofte I synge * alias !* 
For I ne may nought thurgh his ire 
Recovere that I moost desire. 
Myne herte, alias, wole brest a-twoo, 
For Bialacoil I wratthede soo. 
For certeynly in every membre 
I quoke, whanne I me remembre 4110 

Of the bothom, which I wolde 
Fulle ofte a day sene and biholde. 
And whanne I thenke upon the kisse. 
And how myche joye and blisse, 
I hadde thurgh the savour swete. 
For wante of it I grone and grete. 

Me thenkith I fele yit in my nose 
The swete savour of the rose. 
And now I woot that I mote goo 
So fer the freshe floures froo, 4i« 

To me fulle welcome were the detb ; 
Ahsens therof, alias, me sleeth ! 
For whilom with this rose, alias, 
I touched^ nose, mouth, and face ; 
But now the deth I must abide. 
But Love consente another tyde, 
That onys I touche may and kisse, 
I trowe my peyne shalle never lisse. 
Theron is alle my coveitise. 
Which brente myn herte in many wise. «*> 
Now shal repaire aga3m sighinge, 
Long wacche on nyghtis, and no slepinge; 
Thought in wisshing, torment and woo, 
With many a turnyng to and froo, 
That half my pejme I can not telle. 
For I am fallen into helle, 
From paradys and welthe, the more 
My turment greveth ; more and more 
Anoieth now the'bittirnesse, 
That I to-forn have felt swetnesse. '^ 

And Wikkid-tunge, thurgh his falshede, 
Causeth alle my woo and drede. 
On me he leieth a pitous charge, 
Bi- cause his tunge was to large. 
Now it is tyme shortly that I 
Telle you som thyng of Jelousie, 
That was in gret suspeeioun. 
Aboute hym lefte he no masoun. 
That stoon coude leye, ne querrour, 

He hirede hem to make a tour. 4i50 

And first, the roses for to kepe, 

Aboute hem made he a diche deepe. 

Right wondir large, and also broode ; 

Upon the whiche also stode 

Of squared stoon a sturdy walle, 

Which on a cragge was founded alle, 

And right grete thikkenesse eke it bare. 

Aboute it was founded square 

An hundred fademe on every side, 

It was alle liche longe and wide. 4ieo 

Lest ony tyme it were assayled, 

Ful wel aboute it was batayled ; 

And rounde enviroun eke were sette 

Ful many a riche and faire tourette. 

At every comer of this walle 

Was sette a tour fulle pryncipalle •,. 

And everich hadde, withoute fable, 

A porte-colys defensable 

To kepe of enemyes, and to greve. 

And there her force wolde preve. 4170 

And eke amydde this purprise 

Was maad a tour of gret maistrise; 

A fairer saugh no man with sight. 

Large and wide, and of gret myght^ 

They ne dredde noon assaut. 

Of gynne, gunne, nor skaffaut. 

The temprure of the mortere 

Was maad of lyeour wonder dere ; 

Of quykke lyme persant and egre. 

The which was tempred with vynegre. 418O 

The stoon was hard of ademant, 

Wherof they made the foundement. 

The tour was rounde maad in compas; 
In alle this world no riccher was, 
Ne better ordeigned therwith alle. 
Aboute the tour was maad a walle. 
So that bitwixt that and the tour, 
Roses were sette of swete savour, 
With many rosea that thei here. 
And eke withynne the castelle were ttw 
Spryngoldes, gunnes, and bows, archers; 
And eke above atte comers 
Men seyn over the walle stonde 
Grete engynes, who were nygh honde ; 
And in the kernels heere and there. 
Of arblasters grete plente were. 
Noon armure myght her stroke withstonde. 
It were foly to prece to honde. 
Withoute the diche were lystes maade. 
With walle batayled large and brade, 4200 
For men and hors shulde not atteyne 
To neighe the dyche over the pleyne. 
' Thus Jelousie hath enviroun 
Sette aboute his gamysoun 
With waUes rounde, and diche depe, 
Oonly the roser for to kepe. 
And Daunger hothe erly and late 
The keyes hepte of the utter gate, 
The which openeth toward the eest. 
And he hadde with hym atte leest 4210 

Thritty servauntes echon by name. 

That other gate kepte Shame, 
Which openede, as it was couth. 
Toward the parte of the south. 
Sergeauntes assigned were hir too 

Ful many, hir wille for to doo. 

Thanne Drede hadde in hir baillie 
The kepyng of the conestablerye, 
Toward the north, I undirstonde, 
That openyde upon the lyfte honde, 4220 

The which for no thyng may be sure 
But-if she do hir bisy cure 
Erly on morowe and also late, 
Strongly to shette and bane the gate. 
Of every thing that she may see, 
Drede is aferd, wher-so she be ; 
For with a puff of litelle wynde, 
Drede is a^stonyed in hir mynde. 
Therfore, for stelyng of the rose, 
I rede hir nought the yate unclose, 4230 

A foulis flight wole make hir flee, 
And eke a shadowe if she it see. 

Thanne Wikked-tunge fulle of envye, 
With soudiours of Normandye, 
As he that causeth alle the bate. 
Was keper of the fourthe gate. 
And also to the tother three, 
He wente fulle ofte for to see. 
Whanne his lotte was to wake a-nyghte, 
His instruments wolde he dighte, 4340 

For to blowe and make sowne, 
Ofter thanne he hath enchesoun ; 
And walken oft upon the walle. 
Comers and wikettis over alle 
Fulle narwe serchen and espie ; 
Though he nought fonde, yit wolde he lye. 
Discordaunt ever fro armonye. 
And distoned from melodie, 

VOL. VI. K 

Controve he wolde, and foule fayle, 
With hornepipes of Cornewaile. *^ 

In floytes made he discordaunce. 
And in his mnsyk, with myschaunce, 
He wolde seyn with notes newe, 
That he ne fonde no womman trewe, 
Ne that he saugh never in his lyf, 
Unto hir husbonde a trewe wyf ; 
Ne noon so ful of honeste, 
. That she nyl laughe and mery be, 
Whanne that she hereth, or may espie^ 
A man speken of leceherie. ^ 

Everiche of hem hath somme vice ; 
Oon is dishonest, another is nyce ; 
If oon be fulle of vylanye, 
Another hath a likerous ighe ; 
If oon be fuUe of wontonesse. 
Another is a chideresse. 
Thus Wikked-tunge, (God yeve him riiaO^®' 
Can putt hem everychone in blame ; 
Withoute dissert and causeles. 
He lieth, though they ben gilt^les. 
I have pite to sene the sorwe, 
That walketh bothe eve and morwe. 
To innocentis doith such grevaunce ; 
I pray God yeve him evel chaunce. 
That he ever so bisie is. 
Of ony womman to seyn amys ! 
Eke Jelousie God confounde ! 
That hath i-maad a tour so rounde, 
And made aboute a garisoun. 
So sette Bealacoil in prisoun ; 
The which is shette there in the tour, 

Pul longe to holde there sojour, 

rhere for to lyven in penaunce, 

ind for to do hym more grevaunce, 

iiVhieh hath orde3med Jelousie, 

in olde vekke for to espye 

rhe maner of his governaunce ; 

rhe whiche devel, in hir enfaunce 

Hadde lerned of Loves arte, 

A.nd of his pleyes toke hir parte ; 4290 

She was except in his servise. 

She knewe eche wrenche and every gise 

Of love, and every wile, 

It was harder hir to gile. 

Of Bealacoil she toke ay hede, 

That evere he lyreth in woo and drede. 

He kepte hym koy and eke pryve, 

Lest in hym she hadde see 

Ony foly countenaunce. 

For she knewe alle the olde daunce. 4300 

And aftir this, whanne Jelousie 

Hadde Bealacoil in his baiUie, 

An shette hym up that was so fre, 

For seure of hym he wolde be. 

He trusteth sore in his castelle ; 

The stronge werk hym liketh welle. 

He dradde not that no glotouns 

Shulde stele his roses or bothoms. 

The roses weren assured alle 

Defenced with the stronge walle. 4310 

Now Jelousie fulle wel may be 

Of drede devoide in liberte, 

Whether that he slepe or wake, 

For his roses may noon be take^ 

But I, allaa, now morne shalle ; 
Bi-cause I was withoute the walle, 
Fulle moche doole and moone I made. 
Who hadde wist what woo I hadde, 
I trowe he wolde have had pite. 
Love to deere hadde soolde to me ^ 

The good that of his love hadde I. 
I wente aboute it alle queyntely ; 
But now thurgh doublyng of my peyne 
I see he wolde it selle ageyne. 
And me a newe barge3m leere, 
The which alle oute the more is deere, 
For the solace that I have lorn, 
Thanne I hadde it never a-fom. 
Certayn I am ful like in deede 
To hym that caste in erthe his seede ; 
And hath joie of the newe sprjmg, 
Whanne it greneth in the gynnywg, 
And is also faire and fresh of flour. 
Lusty to seen, swoote of odour. 
But er he it in his sheves shore. 
May faUe a weder that shal it dere. 
And maken it to fade and falle. 
The stalke, the greyne, and floures all^^-^ 
That to the tylyers is fordone 
The hope that he hadde to soone. 
I drede certeyn that so fare I ; 
For hope and travaile sikerlye 
Ben me byrafb alle with a storme ; 
The floure nel seeden of my come. 
For Love hath so avaunced me, 
Whanne I bigan my pryvite 
To Bialacoil alle for to telle. 

Whom I ne fonde ne froward ne felle, 

But toke a-gree alle hool my play; 

But Love is of so hard assay, 436o 

That alle at oonys he revede me, 

Whanne I wente best aboven to have be. 

It is of Love, as of Fortune, 

That chaungeth ofte, and nyl eontune ; 

Which whilom wole on folke smyle, 

And glowmbe on hem another while ; 

Now freend, now foo, thcu shalt hir feele, 

For a twynklyng turne hir wheele. 

She can writhe hir heed a-wey, 

This is the concours of hir pley; 4S«o 

She canne arise that doth mome. 

And whirle adown, and over- turne 

Who sittith hieghst, but as hir luste ; 

A foole is he that wole hir trusts. 

For it is I that am come down 

Thurgh charge and revolucioun ! 

Sith Bealacoil mote fro me twynne, 

Shette in the prisoun yonde withynne. 

His absence at myn herte I fele ; 

For alle my joye and alle myne hele «70 

Was in hym and in the rose, 

That but thoue wole, which hym doth close, 

Opene, that I may hym see, 

Love nyl not that I cured be 

Of the peynes that I endure. 

Nor of my cruel aventure. 

A, Bialacoil, mjm owne deere ! 
Though thou be now a prisonere, 
Kepe atte leste thyne herte to me. 
And suffire not that it daunted be, 4S80 

Ne late not Jelousie in his rage, 
Putten thine herte in no servage. 
Al-though he chastice thee withoute, 
And make thy body unto hym loute, 
Have herte as hard as dyamaunt, 
Stedefast, and nought pHaunt. 
In prisoun though thi body be 
At large kepe thyne herte free. 
A trewe herte wole not plie 
For no manace that it may drye. 
If Jelousie doth thee payne, 
Quyte hym his while thus agayne, 
To venge thee atte leest in thought. 
If other way thou maist nought ; 
And in this wise sotilly 
Worche, and wynne the maistrie. 
But yit I am in gret affray. 
Lest thou do not as I say ; 
I drede thou canst me gret maugre, 
That thou enprisoned art for me ; 
But that not for my trespas, 
For thurgh me never discovred was 
Yit thyng that oughte be secree. 
Wei more anoy is in me, 
Than is in thee of this myschaunce ; 
For I endure more harde penaunce 
Than ony can seyn or th)mke, 
That for the sorwe almost I 63mke. 
Whanne I remembre me of my woo, 
Fulle nygh out of my witt I goo. 
Inward myn herte I feele blede, 
For comfortles the deth I drede. 
Owe I not wel to have distresse. 

Whanne false, thurgh hir wikkednesse, 
And traitours, that arn envyous, 
To noyen me be so cora^ous ? 

A, Bialacoil! fulle wel I see, 
That they hem shape to discejrve thee, 
To make thee buxom to her lawe. 
And with her corde thee to drawe 4420 

Where so hem lust, right at her wille ; 
I drede they have thee brought thertille. 
Withoute comfort, thought me sleeth ; 
This game wole brjmge me to my deeth. 
For if youre good wille I leese, 
I mote be deed ; I may not chese. 
And if that thou foryete me, 
M3me herte shal nevere in likyng be ; 
Nor elles- where fynde solace, 
If I be putt out of youre grace, 4430 

As it shal never been, I hope ; 
Thanne shulde I falle in wanhope. 

Alias, in wanhope — nay, pardee ! 
For I wole never dispeired be. 
If Hope me faile, thanne am I 
Ungracious and unworthy ; 
In Hope I wole comforted be. 
For Love, whanne he bitaught hir me, 
Seide, that Hope, where-so I goo, 
Shulde ay be reles to my woo. 4440 

But what and she my baalis beete. 
And be to me curteis and sweete ? 
She is in no thyng fulle certe3me. 
Lovers she putt in fulle gret peyne, 
A.nd makith hem that woo to deele. 
Hir faire biheeste disceyveth feele, 

For she wole byhote sikirly, 

And fallen afitir outrely. 

A, that is a fulle noyous thyng ! 

For many a lover in lovyng 4450 

Hangeth upon hir, and trusteth faste, 

Whiche leese her travel at the laste. 

Of thyng to comen she woot right nought; 

Therfore, if it be wysely sought, 

Hir counseiUe foly is to take. 

For many t3rmes, whanne she wole make 

A fulle good silogisme, I dreede 

That aftirward ther shal in deede 

Folwe an evelle conclusioun ; 

This putte me in confusioun. 4460 

For many tyraes I have it seen, 

That many have bigyled been. 

For trust that they have sette in hope. 

Which felle hem aftirward a-slope. 

But, nevertheles, yit gladly she wolde. 
That he that wole hym with hir holde, 
Hadde alle tymes his purpos clere, 
Withoute deceyte or ony were. 
That she desireth sikirly ; 
Whanne I hir blamed, I dide foly. 4470 

But what avayleth hir good wiUe, 
Whanne she no may staunche my stoimde ille? 
That helpith litel that she may doo, 
Outake biheest unto my woo. 
And heeste certeyn in no wise, 
Withoute yift, is not to preise. 
Whanne heest and deede a-sundry varie. 
They doon a gret contrarie. 

Thus am I possed up and doun 

With doole, thought, and con^ioun ; 44ao 

Of my disese ther is no noumbre. 
Daunger and Shame me encumbre, 
Drede also, and Jelousie, 
And Wikked-tunge fuUe of envie, 
Of whiche the sharpe and cruel ire 
Fulle ofte me putte in gret martire. 
They han my joye fully lette, 
Sith Bialacoil they have bishette 
Fro me in prisoun wikkidly, 
Whom I love so entierly, 4490 

That it wole my bane bee. 
But I the sonner may hym see. 
And yit more-over wurst of alle, 
Ther is sette to kepe, foule hir bi-falle, 
A rympled vekke, ferre ronne in age, 
Frownyng and yelowe in hir visage. 
Which in a-wa3rte lyth day and nyght. 
That noon of hem may have a sight. 
Now mote my sorwe enforced be ; 
Fulle soth it is, that Love yaf me 4500 

Three wonder yiftes of his grace, 
Whiche I have lorn, now in this place, 
Sith they ne may withoute drede 
Helpen but lytel, who taketh heede. 
For here availeth no Swete-thought, 
And Sweete-speche helpith right nought. 
The thridde was called Swete-lokjmg, 
That now is lorn withoute lesyng. 
Yiftes were faire, but not forthy 
They helpe me but symply, 4510 

But Bialacoil loosed be, 
To gon at large and to be free. 

That many have bigyled been. 

For trust that they have sette in hope, 

But, nevertheles, yit gladly she wolde. 
That he that wole hym with hir holde, 
Hadde alle tymes his purpos clere, 

For hym my lyf lyth alle in doute, 

But-if he come the rather oute. 

Alias ! I trowe it wole not bene ! 

For how shulc? I evermore hym sene ? 

He may not oute, and that is wronge, 

By-cause the tour is so stronge. 

How shulde he oute ? by whos prowesse, 

Oute of so stronge a forteresse ? 4530 

By me certeyn it nyl be doo ; 

God woot I have no witte therto ! 

But wel I woot I was in rage, 

Whonne I to Love dide homage. 

Who was in cause, in sothfastnesse^ 

But hir-silf, dame Idelnesse, 

Which me conveiede thurgh faire praiere 

To entre into that faire verger ? 

^he was to blame me to leve. 

The which now doth me score greve, 4530 

A foolis word is nought to trowe, 

Ne worth an appel for to lowe ; 

Hen shulde hym snybbe bittirly, 

At pryme temps of his fdiy. 

I was a fool, and she me leevede, 

Thurgh whom I am right nought releeved. 

Sheo accomplisshid alle my wille, 

That now me greveth wondir iUe ; 

Resoun me seide what shulde falle. 

A fool my-silf I may wel calle, 46^ 

That love a-syde I hadde not leyde, 
And trowede that dame Resoun seide. 
Resoun hadde bothe skile and ryght, 
Whanne she me blamedc, with alle hir myght, 
To medle of love, that hath me shent ; 

But certeyn now I wole repente. 

* And shulde I repente ? Nay, parde ! 

A fals traitour thanne shulde I be. 

The develle eng3mne8 wolde me take, 

If I my Love wolde forsake, 4660 

Or Bialacoil falsly bitraye. 

Shulde I at myscheef hate hym ? nay, 

Sith he now for his curtesie 

la in prisoun of Telousie. 

Curtesie certeyn dide he me, 

So mych that may not yolden be, . 

Whanne he the hay passen me lete. 

To kisse the rose, faire and swete ; 

Shulde I therfore cunne hym mawgre ? 

Nay, certeynly, it shal not be, 4560 

For Love shalle nevere, yeve Good wille, 

Here of me, thurgh word or wille. 

Offence or complaynt more or lesse, 

y either of Hope nor Idilnesse ; 

I'or certis, it were wrong that I 

Ilated hem for her curtesie. 

"Ther is not ellys, but suffre and thenke, 

.And waken whanne I shulde wynke ; 

Abide in hope, til Love, thurgh chaimce, 

Sende me socour or allegeaunce, 4570 

^pectant ay tille I may mete, 
To geten mercy of that swete. 

Whilom I thenke how Love to me 
Seide he wolde take attc gree 
% servise, if unpacience 

CauBede me t© done offence. 

Se seide, * In thank I shal it take, 

^d high maister eke thee make, 



140 THE KOMAUNT OF THE ROSE. 

If wikkednesse ne reve it thee ; 

But sone I trowe that shalle not be.' 4580 

These were his wordis by and by ; 

It semede he lovede me trewcly. 

Now is ther not but serve hym wele, 

If that I thenke his thanke to fele. 

My good, myne harme, lyth hool iii me ; 

In Love may no defaute be ; 

For trewe Love ne failide never man. 

Sothly the faute mote nedys than 

(As God forbede !) be founde in me, 

And how it cometh, I can not see. 459<j 

Now late it goon as it may goo ; 

Whether Love wole socoure me or sloo, 

He may do hool on me his wiUe. 

I am so sore bounde hym tille, 

From his servise I may not fleen, 

For Ijf and deth, withouten wene, 

Is in his hande ; I may not chese ; 

He may me doo bothe wynne and leese. 

And sith so sore he doth me greve, 

Yit, if my lust he wolde acheve, 4«oo 

To Bialacoil goodly to be, 

I yeve no force what felle on me. 

For though I dye, as I mote nede, 

I praye Love, of his goodlyhede, 

To Bialacoil do gentylnesse. 

For whom I lyve in such distresse, 

That I mote deyen for penaunce. 

But first, withoute repentaunce, 

I wole me confesse in good entent. 

And make in haste my testament, *«w 

As lovers doon that feelen smerte : — 

To Bialacoil leve I myne herte 
AUe hool, withoute departjng, 
Or doublenesse of repentyng. 

COIONT EAI80UN VIENT A LAMANT. 

Thus as I made my passage 
In compleynt, and m cruel rage, 
And I not where to fynde a leche, 
That couthe unto myne helpyng eche, 
Sodeynly agayn comen doun 
Out of hir tour I saugh Resoun, 462o 

Discrete and wijs, and fulle plesaunt, 
And of hir porte fulle avenaunt. 
The righte weye she tooke to me, 
Which stode in gret perplexite, 
That was posshed in every side, 
That I nyste where I myght abide, 
Tille she demurely sad of chere 
Seide to me as she come nere : — 

* Myne owne freend, art thou yit greved? 
How is this quarelle yit acheved 4630 

Of Loves side ? Anoon me telle, 
Hast thou not yit of love thi fille ? 
Art thou not wery of thy servise 
That the hath in sich^ wise ? 
What joye hast thou in thy lovyng ? 
Is it swete or bitter thjmg ? 
Canst thou yit chese, late me see, 
What best thi socour myghte be ? 

Thou servest a fulle noble lorde. 
That maketh thee thralle for thi rewarde, 
Which ay renewith thi turment, 4641 

With foly so he hath thee blent ; 

Thou felle in my^heef thilke day. 

WhaDne thou didist, the sothe to say, 

Obeysaunce and eke homage^ 

Thou wroughtest no thyng as the sage. 

Whanne thou bicam his liege man, 

Thou didist a gret foly than ; 

Thou wistest not what felle therto, 

With what lord thou haddist to do. 466o 

If thou haddist bym wel knowe 

Thou haddist nought be brought so lowe ; 

For if thou wistest what it were, 

Thou noldist serve hym half a yeer, 

Not a weke, nor half a day, 

Ne yit an hour withoute delay, 

Ne never ilovede paramours, 

His lordshippe is so fulle of shoures. 

Knowest hjrm ought ?' 

Lamaunt, Yhe, dame, pard^ ! 46w 

Raisoun, Nay, nay. 

Lamaunt. Yhis, I. 

Raisoun. Wherof, late se ? 

Lamaunt, Of that he seide I shulde be 
Glad to have sich lord as he, 
And maister of sich seignorie. 

Raisoun. Knowist hym no more ? 

Lamauut. Nay, certis, I, 

Save that he yaf me rewles there, 
And wente his wey, I nyste where, 
And I aboode bounde in balaunce. *6io 

Raisoun. Lo, there a noble conisaunce ! 

But I wille that thou knowe hym now 
Gjmnyng and eende, sith that thou 
Art so anguisshous and mate, 
DijQSgured oute of a-state ; 

Ther may no wrecche have more of wooj 

Ne caityfe noon enduren soo. 

It were to every man sittyng, 

Of his lord have knowlechipg. 

For if thou knewe hym oute of doute, 4680 

Lightly thou shulde escapen oute 

Of the prisoun that marreth thee. 

Lamaunt, Yhe, dame ! sith my lord is he, 
And I his man maad with myn honde, 
I wolde right fayne undirstonde 
To knowe of what kynde he by 
If ony wolde informe me. 

Eaisoun, I wolde, seide Resoun, thee lere, 
Sith thou to lerne hast sich desire. 
And she we thee withouten fable 4690 

A thyng that is not demonstrable. 
Thou shalt, withouten science, 
And knowe, withouten experience, 
The thyng that may not knowen be, 
Ne wist ne shewid in no degre. 
Thou maist the sothe of it not witen 
Though in thee it were writen. 
Thou shalt not knowe therof more, 
While thou art reuled by his lore. 
But unto hym that love wole flee, 4700 

The knotte may unclosed bee. 
Which hath to thee, as it is founde, 
So long be knette and not unbounde 
Now sette wel thyne entencioun. 
To here of love discripcioun. 

Love it is an hatefulle pees, 
A free acquitaunce withoute relees, 
A trouthe frette fulle of falsheede. 

A sikernesse alle sette in drede. 

In herte is a di8peir3nig hope, 4710 

And fulle of hope it is wanhope, 

Wise woodnesse, and wode resoun, 

A swete perelle in to droune, 

An hevy birthen lyght to here, 

A wikked wawe awey to were. 

It is Karibdous perilous, 

Disagreable and gracious. 

It is discordaunce that can accorde. 

And acoordaunce to discorde. 

It is kunnyng withoute science, 4710 

Wisdome withoute sapience, 

Witte withoute discrecioun, 

Havoire withoute possessioun. 

It is sike hele and hool sekenesse, 

A thrust drowned in dronknesse. 

And helth fulle of maladie, 

And charite fulle of envie, 

And anger fulle of habundaunce. 

And a gredy suflfisaunce ; 

Delite right fulle of hevy n esse, 478O 

And dreriAed fulle of gladnesse ; 

Bitter swetnesse and swete errour. 

Right evelle savoured good savour ; 

Sin that pardoun hath withynne. 

And pardoun spotted withoute tmth synne ; 

A peyne also it is joious, 

And felonye right pitous ; 

Also pley that selde is stable, 

And stedefast right mevable ; 

A strengthe weyked to stonde upright, 4740 

And feblenesse fuUe of myght ; 

Witte unavised, sage folie, 
And joie fulle of turmentrie ; 
A laughter it is weping ay, 
Reste that traveyleth nyght and day^ 
Also a swete heUe it is, 
And a soroufulle Paradys ; 
A plesaunt gayl and esy prisoun, 
And fulle of froste somer sesoun ; 
Pryme temps ftille of frostes whit«, auo 

And May devoide of al delite ; 
With seer hraunches, blossoms uogrene, 
And newe fruyt fillid with wynter tene. 
It is a slowe may not for-bere 
Ragges ribaned, with gold, to were^ 
For also welle wole love be sette 
Under ragges as riche rochette; 
And eke as wel be amourettes 
In moumyng blak, as bright buraettee. 
For noon is of so mochel pris, 4j»o 

Ne no man founden is so wys. 
No noon so high is of parage, 
Ne no man founde of witt so sage ; 
No man so hardy ne so wight, 
Ne no man of so mychel myght ; 
Noon so fulfilled of bounte, 
That he with love may daunted be, 
AUe the world holdith this way ; 
Love makith alle to goon myswey. 
But it be they of yvel lyf, 4770 

Whom genius cursith, man and wy^ 
That wrongly werke ageyn nature. 
Noon such I love, ue have no <5ure 
Of sich as loves servauntes bene, 
TOL. Ti. 1 

And wole not by my counsel flene. 

For I ne preise that lovyng 

Wherthurgh men, at the laste eendyng, 

Shalle calle hem wrecchis fulle of woo, 

Love gfeveth hem and shendith soo. 

But if thou wolt wel love eschewe, 4 

For to escape out of his mewe. 

And make al hool thi sorwe to slake, 

No bettir counsel maist thou take, 

Than thynke to fleen ; wel iwis. 

May nought helpe elles ; for wite thou this : — 

If thou fle it, it shal flee thee ; 

Folowe it, and folowen shal it thee.' 

Lamant, — ^Whanne I hadde herde alle Eesou 
seyne. 
Which hadde spilt hir speche in veyne : 
' Dame,' seide I, * I dar wel sey i 

Of this avaunt me wel I may 
That from youre scole so devyaunt 
I am, that never the more avaunt 
Right nqught am I thurgh youre doctrine ; 
I dulle under youre discipline ; 
I wote no more than / wist ever, 
To me so contrarie and so fer 
Is every thing that ye me lere ; 
And yit I can it alle by parcueroi 
Myne herte foryetith therof right nought, *» 
It is so writen in my thought ; 
And depe graven it is so tendir 
That alle by herte I can it rendre, 
And rede it over comunely ; 
But to my silf lewedist am I. 

' But sith ye love discreven so. 
And lak and preise it bothe twoo. 

Defyneth it into this letter, 

That I may thenke on it the better, 

For I herde never diffyned heere, 48io 

And wilfully I wolde it lere.' 

Raisoun. — * If love be serched wel and sought 
It is a sykenesse of the thought 
Annexed and kned bitwixt twejme, 
With male and female^ with oo cheyne, 
So frely that byndith, that they nylle twynne, 
Whether so therof they leese or wynne. 
The roote springith thurgh hoote brennywg 
Into disordinat desir3mg^ 
For to kissen and enbrace 4820 

And at her lust hem to sollace. 
Of other thyng love recchith nought, 
But setteth her herte and alle her thought 
More for delectacioun 
Than ony procreacioun 
Of other fruy t by engendrure ; 
Which love, to God is not plesyng ; 
For of her body fruyt to gete 
They yeve no force, they are so sette 
Upon delite to pley in feere. 4830 

And somme have also this manere. 

To feynen hem for love soke ; 

Rich love I preise not at a leke. 

For paramours they do but feyne ; 

To love truly they disdeyne. 

They falsen ladies traitoursly. 

And sweme hem othes utterly. 

With many a lesyng, and many a fable, 

And alle they fynden decejrvable. 

And whanne they han her lust geten 484o 

The hoote eraes they al foryeten. 

Wymmen the harme they bien fulle sore ; 

But men this thenken evermore, 

That lasse harme is, so mote T the, 

Dece3rve hem, than deceyved be ; 

And namely where they ne may 

Fynde none other mene wey. 

For I wote wel, in sothfastnesse, 

That who doth now his bisynesse 

With ony womman for to dele, 48 

For ony lust that he may fele. 

But if it be for engendrure. 

He doth trespasse, I you ensure. 

For he shulde setten alle his wille 

To geten a likly thyng hym tiUe, 

And to sustene, if he myght6. 

And kepe forth, by Kyndes righte. 

His owne lyknesse and semblable. 

For hecavLse alle is corumpahle, 

And faile shulde successioun, u 

Ne were their generacioun, 

Oure sectis strene for to save, 

Whanne fader or moder am in grave. 

Her children shulde, whanne they ben deede, 

Fulle diligent ben, in her steede. 

To use that werke on such a wise. 

That oon may thurgh another rise. 

Therfore sette Kynde therynne delite, 

For men therynne shulde hem delite, 

And of that deede be not erke, ^^ 

But ofbe sithes haunte that werke. 

For noon wolde drawe therof a draught 

Ne were delite, which hath hym kaught. 

This hadde sotiUe dame Nature ; 

For noon goth right, I thee ensure, 

Ne hath entent hool ne parfight, 

For hir desir is for delyte, 

The which fortened crece and eke 

The pley of love, for ofbe soke, 

And thralle hem-silf they be so nyce 4880 

Unto the prince of every rice. 

For of ech synne it is the rote 

Unlefulle lust, though it be sote, 

And of aUe yvelle the rac3me, 

Afl Tulius can determjme, 

Which in his tyme was fulle sage, 

In a' boke he made of age, 

Where that more he preyseth Eelde 

Though he be croked and unweelde, 

And more of commendacioun, 4890 

Than youthe in his discripcioun. 

For youthe sette bothe man and wyf . 

In alle perelle of soule and lyf ; 

And perelle is, but men have grace. 

The perelle of yougth for to pace, 

Withoute ony deth or distresse. 

It is so fulle of wyldenesse ; 

So ofte it doth shame or damage 

To hym or to his lynage. 

It ledith man now up now doun 4Wo 

In mochel dissolucioun. 

And makith hym love yvelle companye. 

And lede his lyf disrewlilye. 

And halt h3mi payed with noon estate. 

Withynne h3rm-silf is such debate. 

He chaiugith purpos and entente. 

And jalte into somme covente. 

To lyven afbir her emprise, 

And lesith fredom and fraunchiae, 

That Nature in hjm hadde sette, 4910 

The which ageyne he may not gette. 

If he there maJce his mansioun^ 

For to ahide professioun. 

Though for a tyme his herte absente. 

It may not fayle, he shal repente, 

And eke abide thilke day, 

To leve his abite, and gone his way, 

And lesith his worshippe and his name, 

And dar not come age3m for shame. 

But al his lyf he doth so morne, 4SS0 

By-cause he dar not hom retoume. 

IVedom of kynde so lost hath he 

That never may recured be. 

But if that God hym graunte grace 

That he may, er he hennes pace, 

Conteyne undir obedience 

Thurgh the vertu of pacience. 

For youthe sett man in alle folye. 

In unthrifk and ribaudie, 

In leccherie, and in outrage, 49so 

So ofbe it chaungith of corage. . 

Youthe gjmneth ofte sich bargeyne. 

That may not eende withouten peyne. 

In gret perelle is sett youthede, 

Delite so doth his bridil leede. 

Delite thus hangith, drede thee nought, 

Bothe mannys body and his thought, 

Oonly thurgh youthes chamberere. 

That to done yvelle is custommere. 

And of nought elles taketh hede, 4M0 

But oonly folkes for to lede 

Into disporte and wyldenesse, 

So is ^ frowarde from sadnesse. 

But eelde drawith hem therfro ; 

Who wote it nought he may wel goo, 

And moo of hem that now am olde, 

That whilom youthe hadde in holds, 

Which yit rememhreth of tendir age 

Hon it hem brought in many a rage, 

And many a fbly therynne wrought. 4950 

But now that Eelde hath hym thurgh sought 

They repente hem of her folye, 

That youthe hem putte in jupardye, 

In perelle and in myche woo, 

And made hem ofte amys to do^ 

And suen yvelle companye 

Riot and avoutrie. 

* But Eelde gan ageyn restreyne 
From sichg foly, and refreyne, 
And sette men, by her ordinaunce, 4960 

In good reule and govemaunce. 
But yvelle she spendith hir servise. 
For no man wole hir love, neither preise ; 
She is i-hated, this wote I welle. 
Hir acqueyntaunce wolde no man fele, 
Ne han of Elde companye. 
Men hate to be of liir alye ; 
For no man wolde bicomen olde, 
IJe dye, whanne he is yong and bolde. 
And Eelde merveilith right gretlye, 4970 

"Whanne thei remembre hem inwardly 
Of many a perelous emprise, 

Whiche that they wrought in sondry wise, 

Hou evere they myght, withoute blame, 

Escape awey withoute shame. 

In youthe withoute damage 

Or repreef of her lynage, 

Losse of membre, shedyng of blode, 

Perelle of deth, and losse of good. 

* Woste thou nought where Youthe abit, m 
That men so preisen in her witt? 

With Delite she halt sojour, 

For bothe they dwellen in oo tour. 

As longe as Youthe is in sesoun, 

They dwellen in oon mansioun. 

Delite of Youthe wole have servise 

To do what so he wole devise ; 

And Youthe is redy evermore 

For to obey, for smerte of sore. 

Unto Delite, and hym to yeve 4< 

Hir servise, while that she may lyve. 

* Where Elde abit, I wole thee telle 
Short^ly, and no while dwelle, 

For thidir byhoveth thee to goo. 

If Deth in youthe thee not «loo. 

Of this journey thou maist not faile. 

With hir Labour and Travaile 

Logged ben with Sorwe and Woo, 

That never out of hir court goo. 

Pejme and Distresse, Syknesse, and Ire, soo 

And Malencoly, that angry sire, 

Ben of hir paleys senatours. 

Gronyng and Grucchyng, hir herbejours, 

The day and nyght, hir to turmente. 

With cruelle Deth they hir presents. 

And tellen hir, erliche and late, 

That Deth stondith armed at hir gate. 

Thanne brjmge they to her remembraunce 

The foly dedis of hir infaunce, 

Whiche causen hir to moume in woo 5010 

That Youthe hath hir bigiled so, 

Which sodejmly awey is hasted. 

She wepeth the tyme that she hath wasted, 

Compleynyng of the preterit, 

And the present, that not abit. 

And of hir olde vanite, 

That but aforn hir she may see 

In the future somme socour, 

To leggen hir of hir dolour, 

To graunte hir tyme of repentannce, 5020 

For her S3mnes to do penaunce. 

And atte the laste so hir goveme 

To Wynne the joy that is eteme, 

Fro which go bakward Youthe he made 

In vanite to droune and wade. 

For present tyme abidith nought, 

It is more swift than any thought ; 

So litel while it doth endure 

That ther nys compte ne mesure. 

* But hou that evere the game go 5030 

Who list to love joie and mirth also 
Of love, be it he or she, 
High or lowe who it be. 
In fruyt they shulde hem delyte. 
Her part they may not elles quyte, 
To save hem-silf in honest^. 
And yit fulle many one I se 
Of wymmen, sothly for to seyne. 

That desire and wolde fayne 

The pley of love, they be so wilde ,* soto 

And not coveite to go with childe. 

And if with child they be perchaunce, 

They wole it holde a gret myschaunce, 

But what-som-ever woo they fele, 

They wdle not pleyne, but concele ; 

But if it be ony fool or nyce, 

In whom that shame hath no justice. 

For to delyte echone they drawe, 

That haunte this werke, bothe high and lawe, 

Save siche that am worth right nought, sow 

That for money wole be bought. 

Such love I preise in no wise, 

Whanne it is goven for eoveitise. 

I preise no womman, though sAo be wood, 

That yeveth hir-silf for ony good. 

For litel shulde a man telle 

Of hir, that wole hir body selle, 

Be she mayde, be she wjf, 

That quyk wole selle hir bi hir 1}^. 

Hou faire chere that evere she make, 5060 

He is a wrecche I undirtake 

That lovede such one, for swete or sonre. 

Though she hym calle hir paramoure, 

And laugheth on hym, and makith hym feeste. 

For certeynly no such beeste 

To be loved is not worthy, 

Or here the name of drurie. 

Noon shulde hir please, but he were woode. 

That wole dispoile h3rm of his goode. 

Yit nevertheles I wole not sey 5070 

That she, for solace and for pley, 

May a jewel or other thyng 

Take of her loves fre yevyng ; 

But that she aske it in do wise, 

For drede of shame or coveitise. 

And she of hire may hym, certeyn, 

Withoute sclaundre, yeven age3m, 

And joyne her hertes to-gidre so 

In love, and take and yeve also. 

Trowe not that I wolde hem twynne, soso 

Whanne in her love ther is no synne ; 

I wole that they to-gedre go, 

And don al that they han ado, 

As certeis shulde and debonaire. 

And in her love beren hem faire, 

Withoute vice, bothe he and she ; 

So that al-wey in honeste. 

Fro foly love to kepe hem clere 

That brenneth hertis with his fere ; 

And that her love, in ony wise, 509o 

Be devoide of coveitise. 

Good love shulde engendrid be 

Of trewe herte, just, and secre. 

And not of such as sette her thought 

To have her lust, and ellis nought, 

So are they caught in Loves lace. 

Truly, for bodily solace. 

Fleshly delite is so present 

With thee, that sette alle thyne entent, 

Withoute more what shulde I glose ? sioo 

For to gete and have the rose. 

Which makith thee so mate and woode 

That thou desirest noon other goode. 

But thou art not an inche the nerre^ 

But evere abidist in sorwe and werre, 

As in thi face it is i-sene ; 

It makith thee bothe pale and lene^ 

Thy myght, thi vertu goth away. 

A sory geste in goode fay, 

Thou herberest hem in thyne inoe, aio 

The God of Love whanne thou let inne ! 

Wherfore I rede thou shette hym oute, 

Or he shalle greve thee, oute of doute ; 

For to thi profit it wole tume, 

Iff he nomore with thee sojoume. 

In gret myscheef and sorwe sonken 

Ben hertis, that of love are dronken. 

As thou peraventure knowen shalle^ 

Whanne thou hast lost the tyme alle, 

And spent thy thought in ydilnesse, siao 

In waste, and wofuUe lustynesse ; 

If thow maist lyve the tyme to se 

Of love for to delyvered be, 

Thy tyme thou shalt biwepe sore 

The whiche never thou maist restore. 

(For tyme lost, as men may see. 

For no thyng may recured be) 

And if thou scape, yit atte laste. 

Fro Love that hath thee so faste 

/-knytt and bounden in his lace, 5190 

Certeyn I holde it but a grace. 

For many oon, as it is seyne. 

Have lost, and spent also in veyne. 

In his servise withoute socour. 

Body and soule, good, and tresour, 

Witte, and strengthe, and eke richesse. 

Of which they hadde never redresse.' 

Lamant. — ^Thus taught and preehed hathResoun, 
But Love spilte hir sermoun, 
That was so ymped in my thought, 5i40 

That hir doctrine I sette at nought. 
And yitt ne seide she never a dele, 
That I ne undirstode it wele, 
Word hy word the mater alle. 
But imto Love I was so thralle, 
Which callith over alle his pray, . 
And chasith so my thought ay, 
And holdith myne herte undir his sd:e, 
As trust and trew as ony stele ; 
So that no devocioun siso 

Ne hadde I in the sermoun 
Of dame Resoun ; ne of hir rede 
I toke no sojour in m3me hede. 
For alle yede oute at oon ere 
That in that other she dide lere ; 
Fully on me she lost hir lore. 
Hir speche me grevede wondir sore. 
That unto hir for ire I seide. 
For anger, as I dide ahraide : — 
* Dame, and is it youre wille algate, 5i60 

That I not love, hut that I hate 
Alle men, as ye me teche ? 
For if I do aftir youre speche, 
Sith that ye seyne love is not good, 
Thanne must I nedis say with mood 
If I it leve, in hatrede ay 
Lyven, and voide love away. 
From me a synfulle wrecche. 
Hated of aUe that tecche ^ 
I may not go noon other gatc^ fti7o 

For other must I love or hate. 

And if I hate men of newe, 

More than love it wole me rewe. 

As by yonre preching semeth me, 

For Love no thing ne preisith thee. 

Ye yeve good counsel, sikirly, 

That prechith me al day, that I 

Shulde not Loves lore alowe ; 

He were a foole wolde you not trowe ! 

In speche also ye han me taught, siso 

Another love that knowen is naught, 

Which I have herd you not repreve, 

To love ech other, by youre leve. 

If ye wolde diflfyne it me, 

I wolde gladly here, to se, 

Atte the leest, if I may lore 

Of sondry loves the manere/ 

Raisoun. — * Certis, freend, a fool art thou 
Whan that thou no th3mg wolt allowe. 
That I for thi profit say. 5i90 

Yit wole I sey thee more, in fay. 
For I am redy, at the leste, 
To accomplisshe thi requeste, 
But I not where it wole avayle ; 
In ve3m perauntre 1 shal travayle. 
Love ther is in sondry wise. 
As I shal thee heere devise. 
For somme love leful is and good ; 
I mene not that which maljith thee wood, 
And bringith thee in many a fitte, k^oo 

And ravysshith fro thee al thi witte, 
It is so merveilpuse and queynte ; 
With such love be no more aqueynte.* 

COMMSITT BAIBOXTN DIFFINIST AXrNSETS. 

' Love of freendshippe also ther is, 
Which makith no man done amys, 
Of wiUe knytt bitwixe two, 
That wole not breke for wele ne woo ; 
Which long is liklj to contune, 
Whanne wiUe and goodis ben in comune. 
Grounded by Goddis ordinaunce, 6210 

Hoole withoute discordaunce ; 
With hem holdyng comunte 
Of alle her goode in charity, 
That ther be noon excepcioun, 
Thurgh chaungyng of entencioun, 
That ech helpe other at her neede, 
And wisely hele bothe word and dede^ 
Trewe of menyng, devoide of slouthe, 
For witt is nought withoute trouthe ; 
So that the ton dar alle his thought 5220 

Seyn to his freend, and spare nought, 
As to hym-silf withoute dredyng 
To be discovered by wreying. 
For glad is that eonjunccioun, 
Whanne ther is noon susspecioun, 
Whom they wolde prove 
That trewe and parfit weren in love. 
For no man may be amyable, 
But-if he be so ferme and stable, 
That fortune chaunge hym not, ne blynde, saao 
But that his freend alle wey hym fynde, 
Bothe pore and riche, in 00 state. 
For if his freend, thurgh ony gate, 
Wole compleyne of his poverte. 

He shulde not bide so long, til he 

Of his helpyng hym requere ; 

For goode dede done thurgh praiere 

Is sold, and bought to deere iwys. 

To herte that of grete valour is. 

For hert€ fulfilled of gentilnesse, fiSM 

Can yvel demene his distresse. 

And man that worthy is of name. 

To asken often hath gret shame. 

A good man brenneth in hk thought 

For shame, whanne he axeth ought. 

He hath gret thought, and dredeth ay 

For his disese, whanne he shal praj 

His freend, lest that he waraed be, 

Til that he preve his stabilte. 

But whanne that he hath founden oon ssso 

That trusty is and trewe as stone. 

And assaied hym at alle, 

And founde hym stedefast as a walle. 

And of his freendshippe be certeyne, 

He shal hym shewe bothe joye and peyne. 

And alle that he dar thynke or sey, 

Withoute shame, as he wel may. 

For how shulde he a-shamed be. 

Of sich one as I tolde thee ? 

For whanne he woot his secre thought, saeo 

The thridde shal knowe therof right nought ; 

For twe3me of noumbre is bet than thre, 

In every counselle and secr6. 

Repreve he dredde never a deele. 

Who that bisett his wordis wele.; 

For every wise man, out of drede, 

Can kepe his tunge til he se nede; 

And fooles can not holde her tunge ; 

A fooles belle is soone runge. 

Yit shal a trewe freend do more 62T0 

To helpe his felowe of his sore, 

And socoure hym, whanne he hath neede. 

In alle that he may done in deede ; 

And gladder that he hym plesith 

Than his felowe that he esith. 

And if he do not his requeste, 

He shal as mochel h3rm moleste 

As his felow, for that he 

May not fulfiUe his volunt^ 

FuUy, as he hath requered. 5280 

If bothe the hertis Love hath fered, 

Joy and woo they shulle departe. 

And take evenly ech his parte. 

Half his anoy he shal have ay, 

And comfort, what that he may ; 

And of this blisse parte shal he. 

If love wole departed be. 

And whilom of this unyt^ 
Spake Tulius in a ditee ; 
And shulde maken his requeste 639o 

Unto his freend, that is honeste ; 
And he goodly shulde it fulfille. 
But it the more were out of skile, 
And other-wise not graunte therto, 
Excepttoonly in cause twoo. 
If men his freend to deth wolde drife 
Late hym be bisy to save his lyve. 
Also if men wolen hym assayle. 
Of his wurshippe to make hym faile, 
And hyndren hym of his renoun, ssoo 

^OL. VT. H 

Late hym, with fulle entencioun, 

His dever done in eohe degre 

That his freend ne i-shamed be. 

In this two caas with his myght, 

Taking no kepe to skile nor right, 

As ferre as love may hym excuse ; 

This ought€ no man to refuse. 

This love that I have tolde to thee 

Is no thing contrarie to me ; 

This wole I that thou folowe wele, ssio 

And lave the tother everydele. 

This love to vertu alle entendith, 

The tothir fooles blent and shendith. 

' Another love also there is. 
That is contrarie unto this. 
Which desire is so constreyned 
That it is but wiUe feyned ; 
Awey fro trouthe it doth so varie 
That to good love it is contrarie ; 
For it maymeth, in many wise> 5320 

Sike hertis with coveitise ; 
Alle in wynnyng and in profit, 
Sich love settith his delite. 
This love so hangeth in balaunee 
That if it lese his hope, perchaunce, 
Of lucre, that he is sett upon. 
It wole faile, and quenche anoon ; 
For no man may be amorous, 
Ne in his lyvyng vertuoufi, 
But he love more, in moode, ^ 

Men for hem-silf than for her goode. 
For love that profit doth abide, 
Is fals, and bit not in no tyde. 

Love Cometh of dame Fortune, 

That litel while wole contune, 

For it shal chaungen wonder soone, ' 

And take eclips right as the moone, 

Whanne he is from us i-lett 

Thurgh erthe, that bitwixe is sett 

The Sonne and hir, as it may Mle, 5S40 

Be it in partie, or in alle ; 

The shadowe maketh her bemys merke, 

And hir homes to shewe derke, 

That part where she hath lost hir lyght 

Of Phebus fully, and the sight ; 

Til whanne the shadowe is overpaste, 

She is enlumyned ageyn as faste, 

Thurgh the brightnesse of the sonne hemes 

That yeveth to hir ageyne hir lemes. 

That love is right of sich nature ; 5350 

Now is faire, and now obscure, 

Now bright, now clipsi of manere. 

And whilom dymrae, and whilom clere. 

As soone as Poverte gynneth take, 

With mantel and with wedis blake 

Hidith of Love the light awey. 

That into nyght it turneth day ; 

It may not see Richesse shyne, 

Tille the blake shadowes fyne. 

For, whanne Richesse shyneth brightc, caao 

Love recovereth ageyn his lights ; 

And whanne it failith, he wdie flit^, 

And as she greveth, so greveth itte. 

Of this love here what I sey : — 

The riche men are loved ay. 

And namely tho that i^arand bene,. 

That wole not wasshe her hertes clene 

Of the filthe, nor of the vice 

Of gredy brennyng avarice. 

The riche man fulle fonned is, y-wys, mto 

That weneth that he loved is. 

If that his herte it undirstode, 

It is not he ; it is his goode. 

He may wel witen in his thought, 

His good is loved, and he right nought. 

For if he be a nygard eke, 

Men wole not sette by hym a leke, 

But haten hym ; this is the sothe. 

Lo, what profit this catell doth ! 

Of every man that may hym see, fisao 

It geteth hym nought but enmyt^. 

But he amende hym-silf of that vice. 

And knowe h3rm-silf, he is not wys. 

Certys he shulde ay freendly be. 

To gete hym love also ben free. 

Or eUis he is not wise ne sage 

No more than is a gote ramage. 

That he not loveth his dede proveth, 

Whan he his richesse so wel loveth. 

That he wole hide it ay, and spare, ^ 

His pore freendis sene forfare. 

To kepen ay his purpose. 

Til for drede his iyen close, 

And til a wikked deth hym take ; 

Hym hadde lever a-sondre shake. 

And late alle hise lymes a-sondre ryve. 

Than leve his richesse in his lyve. 

He thenkith parte it with no man ; 

Certayn no love is in hym than. 

How shulde love withynne hym be, 640o 

Whanne in his herte is no pite? 

That he trespasseth wel I wote, 

For ech man knowith his estate ; 

For wel hym ought to be reproved 

That loveth nought, ne is not loved. 

* But sen we am to Fortune comen, 
And hath oure sermoun of hir nomen, 
A wondir wille Y telle thee nowe, 
Thou herdist never sich oon, I trowe. 
I note where thou me leven shalle, 5410 

Though sothfastnesse it be in alle, 
As it is writen, and is soth, 
That unto men more profit doth 
The froward Fortune and contraire, 
Than the swote and debonaire : 
And if thee thynke it is doutable, 
It is thurgh argument provable. 
For the debonaire and soffce 
Falsith and bigilith oflbe ; 
For lyche a moder she can cherishe 5420 

And mylken as doth a norys, 
And of hir goode to hym deles 
And yeveth hym parte of her loweles, 
With grete richesse and dignite, 
And hem she hoteth stabilite. 
In a state that is not stable, 
But chaungynge ay and variable ; 
And fedith hym with glorie and veyne, 
And worldly blisse non certeyne. 
Whanne she hym settith on hir whole, 5430 
Thanne wene they to be right wele. 
And in so stable state with-alle. 

That never they wene for to falle. 

And whanne they sette so highe be, 

They wene to have in certeynte 

Of hertly freendis so grete noumbre, 

That no thyng myght her state encombre ; 

They trust hem so on every side, 

Wenyng with hym they wolde abide, 

In every perelle and myschaunce, 5440 

Withoute chaunge or variaunce, 

Bothe of catelle and of goode ; 

And also for to spende her bloode, 

And alle her membris for to spille, 

Oonly to fulfille her wille. 

They maken it hole in many wise. 

And hoten hem her fulle servise, 

How sore that it do hem smerte ; 

Into her veray naked sherte, 

Herte and alle, so hole they yeve, 5^ 

For the tyme ^hat they may lyve, 

So that with her flaterie. 

They maken foolis glorifie 

Of her wordis spekyng, 

And han eheer of a rejoysyng, 

And trowe hem as the evangilQ ; 

And it is alle falsheede and gile. 

As they shal aftirwardes se, 

Whanne they am falle in poverte, 

And ben of good and catelle bare ; S4W 

Thanne shulde they sene who freendis w»^' 

For of an hundred certeynly. 

Nor of a thousande fulle scarsly, 

Ne shal they fynde unnethis oon, 

Whanne poverte is comen upon. 

For thus Fortune that I of telle, 
With men whanne hir lust to dwelle, 
Makith men to leese her conisaunce, 
And norishith hem in ignoraunce. 

* But froward Fortune and perverse, mto 

Whanne high estatis she doth reverse, 
And maketh hem to tumble doune 
Of with hir whole, with sodeyn toume, ♦ 
And from her Richesse doth hem fle, 
And plongeth hem in poverte, 
As a stepmoder envyous. 
And leieth a piastre dolorous 
Unto her hertis wounded egre. 
Which is not tempred with vynegre. 
But with poverte and indigence, 6480 

For to shewe by experience. 
That she is Fortune verelye 
In whom no man shulde affye, 
Nor in hir j^^ftis have fiaunce, 
She is so fulle of variaunce. 
Thus kan she maken high and lowe, 
Whanne they from richesse am i-throwe. 
Fully to knowen, withoute were, 
Freend of affect, and freend of chore ; 
And which in love weren trewe and stable, 549c 
And whiche also weren variable. 
After Fortune her goddes«e, 
In poverte, outher in richesse ; 
For alle that yeveth here out of drede, 
Unhappe bereveth it in dede ; 
For Li-fortune late not oon 
Of freendis, whanne Fortune is gone ; 
I mene tho freendis that wole fle 

Anoon as entreth poverty. 

And 3rit they wole not leve hem so, 5500 

But in ech place where they go 

They calle hem * wrecche/ scome and blame, 

And of her myshappe hem diffame, 

And, namely, siche as in richesse^ 

Pretendith moost of stablenesse, 

Whanne that they sawe hym sett on-lofte, 

And weren of hym socoured ofte, 

And .most i-ho?pe in alle her neede : 

But now they take no manor heede. 

But seyn in voice of flaterie, 5510 

That now apperith her folye, 

Over-alle where so they fare, 

And synge. Go, fare wel feldfare. 

Alle suche freendis I beshrewe, 

For of trewe ther be to fewe ; 

But sothfaste freendis, what-so bitide, 

In every fortune wolen abide ; 

Thei han her hertis in suche noblesse 

That they nyl love for no richesse. 

Nor for that Fortune may hem sende ssso 

Thei wolen hem socoure and defende, 

And chaunge for sofbe ne for sore. 

For who Ais freend loveth evermore 

Though men drawe swerde his freend to slo, 

He may not hewe her love a-two. 

But in case that I shalle sey, 

For pride and ire lose it he may, 

And for reprove by nycete, 

And discovering of privity. 

With tonge woundyng, as feloun, S^ 

Thurgh venomous detraccioun. 

Frende in this case wole gone his way, 

For no thyag greve hym more ne may, 

And for nought ellis wole he fle^ 

If that he love in stability. 

And certeya he is wel bigone 

Among a thousand that fyndith oon. 

For ther ne may be no richesse 

Ageyns firendshipp of worthynesse. 

For it ne may so high atteigne, &640 

As may the valoure, soth to seyne. 

Of hym that loveth trew and welle ; 

Frendshipp is more than is catelle. 

For freend in court ay better is 

Than peny in purs, certis ; 

And Fortune myshappyng, 

Whanne upon men she is fablyng, 

Thurgh mystumyng of hir chaunce, 

And caste hem oute of balaunce, 

She makith, thurgh hir adversite, 6560 

Men fulle clerly for to se 

Hym that is freend in existence 

From hym that is by apparence. 

For yn-fortune makith anoon, 

To knowe thy freendis fro thy foon, 

By experience, right as it is. 

The which is more to preise, ywis. 

Than in myche richesse and tresour. 

For more depe profit and valour, 

Poverte, and such adversity 6660 

Bifore, than doth prosperity-, 

For the toon yeveth conysaunce. 

And the tother ignoraunce. 

* And thus in poverte is in dede 



170 THE ROMAUNT OF THE ROSE. 

I 

Trouthe declared fro falseheed, 

For feynte frendis it wole declare. 

And trewe also, what wey they fare. 

For whanne he was in his richesse. 

These freendis, ful of doublenesse, 

Offrid hym in many wise 5570 

Hert and body, and servise. 

What wolde he thanae ha yoc;^ to ha bought, 

To knowen openly her thought, 

That he now hath so clerly seen ? 

The lasse bigiled she shulde have bene 

And he hadde thanne perceyved it. 

But richesse nolde not late hym witte, 

Wei more avauntage doth hym thanne, 

Sith that it makith hym a wise man. 

The grete myscheef that he perceyveth, fisw 

Than doth richesse that hym deceyveth. 

Richesse riche ne makith nought 

H3rm that on tresour sette his thought ; 

For richesse stonte in suffisaunce, 

And no thyngin habundaunce; 

For sufiSsaunce alle oonly 

Makith men to l3rve richely. 

^r he that hath mycches tweyne, 
Ne value in his demeigne, 
L3rveth more at ese, and more is riche, 56M 
Than doth he that is chiche. 
And in his heme hath, soth to seyn, 
An hundred mauis of whete greyne. 
Though he be chapman or marchaunte, 
And have of golde many besaunte. 
For in the getyng he hath such woo. 
And in the kepyng drede also, 

And sette evermore his bisynesse, 

For to encrese, and not to lease, 

For to aument and multiplie. seoo 

And though on hepis that lye hym bye, 

Yit never shal make his richesse, 

Asseth unto his gredynesse. 

But the povre that recchith nought, 

Save of his lyflode, in his thought, 

Which that he getith with his travaile, 

He dredith nought that it shalle faile, 

Though he have lytel worldis goode^ 

Mete and drynke, and esy foode, 

Upon his travel and lyvyng, 6610 

And also suffisaunt elothyng. 

Or if in syknesse that he faUe, 

And lothe mete and dr3mke withalle, 

Though he have not his mete to bye, 

He shal bithynke hym hastely, 

To putte hym oute of alle daunger. 

That he of mete hath no myster ; 

Or that he may with lytel eke 

Be founden, while that he is seke ; 

Or that men shulle hym heme in haste, 5020 

To lyve, til his syknesse be paste. 

To somme maysondewe biside ; 

He caste nought what shal hym bitide. 

He thenkith nought that evere he shalle 

Into ony syknesse falle. 

' And though it Me, as it may be. 
That alle he-4yme spare shalle he 
As moohel as shal to hym suffice. 
While he is sike in ony wise. 
He doth for that he wole be seso 

Contente with his poverty 
Withoute nede of ony man. 
So myche in litel have he can. 
He is apaied with his fortune ; 
And for he nyl be importune 
Unto no wi^^tte, ne honerous. 
Nor of her goodes coveitous ; 
Therfore he spareth, it may wel bene, 
His pore estate for to sustene. 

* Or if hym lust not for to spare, sew 

But suffrith forth, as not ne ware, 
Atte last it hapneth, as it may. 
Right unto his laste day, 
And take the world as it wolde be ; 
For evere in herte thenkith he 
The sonner that Deth hym slo. 
To paradys the sonner go 
He shal, there for to lyve in blisse. 
Where that he shal noo goode misse. 
Thider he hopith God shal hym sonde, sfio 
Aftir his wrecchid Ijrves ende. 
Pictigoras hym-silf reherses, 
In a book that the Golden Verses 
Is clepid, for the nobilite 
Of the honourable ditee : — 
Thanne whanne thou goste thy body fro, 
Fre in the eir thou shalt up go. 
And leven al humanite. 
And purely lyve in deit^. 
He is a foole withouten were seeo 

That trowith have his countr^ heere. 
In erthe is not oure country 
That may these clerkis seyn and see 

In Boice of Gonsolacioun, 

Where it is maked mencioun 

Of oure countr^ pleyn at the eye^ 

By teching of philosophie. 

Where lewid men myght« lere witte, 

Who-so that wolde translaten it. 

If he be sich that can wel lyve M70 

Aftir his rente may hym yeve. 

And not desireth more to have, 

Than may fro poverte hym save. 

A wise man seide, as we may seen. 

Is no man wrecched, but he it wene, 

Be he kyng, knyght, or ribaude. 

And many a ribaude is mery and baude, 

That 5wynkith, and berith, bothe day and nyght, 

Many a burthen of grete myght, 

The whiche doth h3rm lasse offense, mso 

For he suffrith in pacience. 

They laugh and daunce, trippe and synge, 

And ley6 not up for her lyvyng, 

But in the taveme alle dispendith 

The wynnyng that God hem sendith. 

Thanne goth he fardeles for to here, 

With as good chore as he dide ere. 

To swynke and traveile he not feyntith, 

For for to robben he disdeyntith ; 

But right anoon, aftir his swynke, saoo 

He goth to taveme for to drynke. 

Alle these ar riche in abundaunce. 

That can thus have suffisaunce 

Wel more than can an usurere, 

As God wel knowith, withoute were. 

For an usurer, so God me se. 

Shal nevere for richesse riche be. 

But evermore pore and indigent, 5700 

Scarce, and gredy in his entent. 

* For Both it is, whom it displese, 
Ther may no marchaunt lyve at ese. 
His herte in sich a were is sett. 
That it brenneth quyke to gete, 

Ne never shal, though he hath geten. 

Though he have gold in gemers yeten, 

For to be nedy he dredith sore. 

Wherfore to geten more and more 

He sette his herte and his desire ; 

So bote he brennyth in the fire 

Of coveitise, that makith hym woode tm 

To purchace other mennes goode. 

He undirfongith a gret peyne, 

That undirtakith to drynke up Seyne ; 

For the more he drynkith, ay 

The more he leveth, the soth to say. 

Thus is thurst of fals getyng, 

That laste ever in coveityng, 

And the angwisshe and distresse 

With the fire of gredynesse. 

She fightith with hym ay, and stryveth, 57» 

That his herte a-sondre ryveth ; 

Such gredynesse hym assaylith. 

That whanne he most hath, most he failith. 

* Phiciciena and advocates 
Gone right by the same yates. 
They selle her science for wynnjnag. 
And haunte her crafte for gret getyng. 
Her wynnyng is of such swetnesse. 
That if a man falle in sikenesse, 

They are fulle glad, for ther encrese ; 6780 

For by her wille, withoute lees, 

Everiche man shulde be seke, 

And though they die, they sette not a lekc. 

After whanne they the gold have take, 

Fnlle litel care for hem they make. 

They wolde that fourty were seke atonys^ 

Yhe, .ij. hundred, in flesh and bonys. 

And yit .ij. thousand, as I gesse. 

For to encrecen her richesse. 

They wole not worchen in no wise, buo 

But for lucre and coveitise. 

For fysic g3mneth first by fy, 

The phicicien also sothely ; 

And sithen it goth fro fy to sy ; 

To truste on hem is foly ; 

For they nyl in no manor gre, 

Do right nought for charite. 

' Eke in the same secte ar sette 
Alle tho that prechen for to gete 
Worshipes, honour, and richesse; szso 

Her hertis am in grete distressey 
That folk lyve not holily. 
But aboven alle specialy, 
Sich as prechen veynglorie, 
And toward God have no memorie. 
But forth as ypocrites trace, 
And to her soules deth purchace, 
And outward shewing holynesse. 
Though they be fulle of cursidnesse. 
Not liche to the apostles twelve, 6760 

They deceyve other and hem-selve ; 
BigUed is the giler thanne. 

For prechyng of a cursed man. 

Though to other may profite, 

Hymsilf it availeth not a myte ; 

For ofte goode predicacioun 

Cometh of evel entencioun. 

To hym not vaileth his preching 

Alle helpe he other with his teching ; 

For where they good ensaumple take, S770 

There is he with veynglorie shake. 

* But late us leven these prechoures. 
And speke of hem that in her toures 
Hepe up her gold, and faste shette, 
And sore theron her herte sette. 
They neither love God, ne drede ; 
They kepe more than it is nede. 
And in her bagges sore it bynde ; 
Out of the Sonne, and of the wynde, 
They putte up more than nede were, 6780 
Whanne they seen pore folk forfare. 
For hunger die, and for cold quake ; 
God can wel vengeaunce therof take. 
Thre grete myscheves hem aasailith, 
And thus in gadring ay travaylith ; 
With mychc peyne they wynne richesse, 
And drede hem holdith in distresse, 
To kepe that they gadre faste ; 
With sorwe they leve it at the laste ; 
With sorwe they bothe dye and lyve, 67» 
That unto richesse her hertis yive. 
And in defaute of love it is. 
As it shewith ful wel, iwys ; 
For if this gredy, the sothe to sejm, 
Loveden, and were loved agejTi, 

And goode love regned over-alle, 

Such wikkidnesse ne shulde falle ; 

But he shulde yeve that most good hadde 

To hem that weren in nede bistadde. 

And l3rve withoute false usure, fisoo 

For charity, fulle clene and pure. 

If they hem yeve to goodnesse, 

Defendyng hem from ydelnesse, 

In alle this world thanne pore noon 

We shulde fynde, I trowe not oon. 

But chaunged is this world unstable, 

For love is over-alle vendable. 

We se that no man loveth nowe 

But for wjmnyng and for prowe ; 

And love is thralled in servage ssio 

Whanne it is sold for avauntage ; 

Yit wommen wole her bodyes selle ; 

Suche soules goth to the devel of helle.' 
* « « • « 

Whanne Love hadde told hem his entente, 

The baronage to councel wente ; 

In many sentences they fille, 

And d3rversely they seide hir tiUe : 

But aftir discorde they accordede, 

And her accord to Love recordede. 

* Sir,' seiden they, * we ben atone, 5820 

Bi evene accorde of everichone, 

Outake Eichesse al oonly. 

That swome hath ful hauteynly. 

That she the castelle nyl not assaile, 

Ne sm3rte a stroke in this bataile. 

With darte, ne mace, spere, ne knyf. 

For man that spekith or berith the lyf, 

S^OL. VI. N 

And blameth youre emprise, iwys. 

And from oure boost departed is, 

Atte leste wey, as in this plyte, 5830 

So hath she this man in dispite ; 

For she seith he ne loved hir never. 

And therfore she wole hate hym evere. 

For he wole gadre no tresoure. 

He hath hir wrath for evermore. 

He agylte hir never in other caas^ 

Lo, heere alle hoolly his trespas ! 

She seith wel, that this other day 

He axide hir leve to gone the way 

That is clepid To-moche-yevyng, 5840 

And spak fulle faire in his praiyng ; 

But whanne he praiede hir, pore was he, 

Therfore she warned hjrm the entre. 

Ne yit is he not thr3rven so 

That he hath geten a peny or two. 

That quytely is his owne in holde. 

Thus hath Richesse us alle tolde ; 

And whanne Richesse us this recorded, 

Withouten hir we ben accorded. 

And we fynde in oure accordaunce, 5850 
That False-semblant and Abstinaunce, 
With alle the folk of her bataille, 
Shulle at the h3mdre gate assayle, 
That Wikkid-tunge hath in kepjmg, 
With his Normans fulle of janglyng. 
And with hem Curtesie and Largesse, 
That shulle shewe her hardynesse. 
To the olde wyf that kepte so harde 
Fair-welcomyng withynne her warde. 
Thanne shal Delite and Wel-heelynge sseo 

Fonde Shame adowne to brynge, 
With alle her oost erly and late ; 
They shidle assailen that iike gate. - 
Agaynes Drede shalle Hardynesse 
A^sayle, and also Sikemesse, 
With alle the folk of her ledyng, 
That never wist« what was fle3mg. 

Fraimchise shalle fight^ and eke Pit^^ 
With Daunger fuUe of cruelty. 
Thus is youre hoost ordeyned wele ; 6870 

Doune rfialle the castelle every dele, 
If everiche do his entent, 
So that Venus be present, 
Youre modir, fuUe of vesselage, 
That can ynough of such usage ; 
Withouten hir may no wight spede 
This w'erk, neithir for word ne deede. 
Therfore is good ye for hir sende. 
For thurgh hir may this werk amende.' 

Arrumr. Lordynges, my modir, the goddesse, 6880 
That is my lady, and my maistresse, 
Nis not alle at my willyng, 
Ne doth not alle my desiryng. 
Yit can she some tyme done labour, 
Whanne that hir lust, in my socour. 
As my nede is for to a-cheve. 
But now I thenke hir not to greve. 
My modir is she, and of childehede 
I bothe worshipe hir, and eke drede ;. 
For who that dredith sire ne dame^ 6890 

Shal it abye in body or name. 
And, netheles, yit kunne we 
Sende aftir hir, if nede be. 

And were she nygh, she comen wolde, 
I trowe that no thyng myght hir holde. 

Mi modir is of gret prowesse ; 
She hath tan many a fortresse, 
That cost hath many a pounde er this^ 
There I nas not present, jrwis ; 
And yit men seide it was my dede ; 6> 

But I come never in that stede ; 
Ne me ne likith, so mote I the, 
That such toures ben take withoute me. 
For-why me thenkith that in no wise 
It may bene clepid but marchandise. 

* Go bye a courser blak or white, 
And pay therfore ; than art thou quyte. 
The marchaunt owith thee right nought, 
Ne thou hym whanne thou it hxist bought. 
I wole not selljmg clepe yevyng, » 

For sellyng axeth no guerdonyng ; 
Here lith no thank, ne no merite. 
That oon goth from that other al quyte. 
But this sellyng is not semblable ; 
For, whanne his hors is in the stable. 
He may it selle ageyn, parde. 
And wynnen on it, such happe may be; 
Alle may the man not leese, iwys, 
For at the leest the skynne is his. 
Or ellis, if it so bitide ^' 

That he wole kepe his hors to ride, 
Yit is he lord ay of his hors6. 
But thilk^ chaffare is wel wors^. 
There Venus entremetith ought ; 
For who-so such chaffare hath bought. 
He shal not worchen so wisely, 

That he ne shal leese al outerly 

Bothe his money and his chaffare ; 

But the seller of the ware^ 

The prys and profit have shalle. 5980 

Certeyn the bier shal leese alle, 

For he ne can so dere it bye 

To have lordship and fulle maistrie^ 

Ne have power to make lett3mg, 

Neithir for yift ne for prechyng, 

That of his chaffare maugre his, 

Another shal have as moche iwis> 

If he wole yeve as myche as he, 

Of what contrey so that he be ; 

Or for right nought, so happe may, 5940 

If he can flater hir to hir pay. 

Ben thanne siche marchauntz wise ? 

No, but fooles in every wise, 

Whanne they bye sich thyng wilfully, 

There as they leese her good folyly. 

But natheles, this dar I say, 

My modir is not wont to pay. 

For she is neither so fool ne nyce, 

To entremete hir of sich vice. 

But truste wel, he shal pay alle, seso 

That repent of his bargeyn shalle, 

Whanne Poverte putte hym in distresse, 

Alle were he scoler to Richesse; 

That is for me in gret yemyng, 

Whanne she assentith to my willyng. 

' But, hy my modir seint Venus, 
And by hir fader Satumus, 
That hir engendride by his lyf, 
But not upon his weddid wyf I 

Yit wole I more unto you swere, sm 

To make this thyng the seurere 

Now by that feith, and that leaute 

That I owe to alle my britheren fre. 

Of which ther nys wight undir heven 

That kan her fadris names neven, 

So dyrerse and so many ther be. 

That with my modir have be prive ! 

Yit wolde I swere, for sikimesse. 

The pole of helle to my witnesse, 

Now drynke I not this yeere clarr^, 5970 

If that I lye, or forswome be! 

For of the goddes the usage is, 

That who-so hym forswereth amys, 

Shal that yeer drynke no clarre. 

Now have I swome ynough, pardee ; 

If I forswere me, thanne am I lome. 

But I wole never be forswome ; 

Syth Richesse hath me failed heere. 

She shal abye that trespas ful dere, 

Atte leeste wey, but she hir arme sm 

With swerd, or sparth, or gysarme. 

For certis sith she loveth not me, 

Fro thilk t)nme that she may se 

The castelle and the tour to shake. 

In sory tyme she shal a-wake. 

If I may grepe a riche man 

I shal so pulle hym, if I can, 

That he shal, in a few^ stoundes, 

Lese alle his markis and his poundis. 

I shal hym make his pens outslynge, ao^ 

But they in his gerner sprjmge ; 

Oure maydens shal eke pli^ hym sO; 

That h3nii shal neden fetheres mo, 

And make hym selle his londe to spende, 

But he the bet kunne hym defende. 

' Pore men han maad her lord of me ; 
Al-though they not so myghty be, 
That they may fede me in delite, 
I wole not have hem in despite. 
No good man hateth hem, as I gesse, eooo 
For chynche and felonn is Richesse, 
That so can chase hem and dispise, 
And hem defoule in sondry wise. 
They loven fulle bet, so God me spede. 
Than doth the riche chynchy grede. 
And ben in good feith, more stable 
And trewer, and more serviable. 
And therfore it su£Ssith me 
Her goode herte and her beaul^. coio 

They han on me sette alle her though 
And therfore I forgete hem nought. 
I wole hem bringe in grete noblesse, 
If that I were God of Richesse, 
As I am God of Love sothely, 
Sich routhe upon her pleynt have !• 
Therfore I must his socour be. 
That peyneth hym to serven me, 
For if he deide for love of this, 
Thanne semeth in me no love ther is.' 

* Sir,' seide they, * soth is every deel 6020 
That ye reherce, and we wote wel 
TAilk oth to holde is resonable ; 
For it is good and covenable. 
That ye on riche men han sworne. 
For, sir, this wote we wel bifome ; 

If riche men done you homage. 

That is as fooles done outrage ; 

But ye shulle not forswome be, 

Ne lette therfore to drynke elarr^. 

Or pyment makid fresh and newe. eoso 

Ladies shulle hem such pepir brewe, 

If that they falle into her laas. 

That they for woo mowe seyn * Alias !' 

Ladyes shullen evere so curteis be, 

That they shal quyte youre oth alle free. 

Ne sekith never othir vicaire, 

For they shal speke with hem so faire 

That ye shal holde you paied fulle wele. 

Though ye you medle never a dele, 

Late ladies worthe with her thyngis, 6040 

They shal hem telle so fele tidynges, 

And moeve hem eke so many requestis 

Bi flateri, that not honest is, 

And therto yeve hem such thankynges, 

What with kissyng, and with talkynges, 

That certis, if they trowed be, 

Shal never leve hem londe ne fee 

That it nyl as the moeble far^ 

Of which they first delyverid are. 

Now may ye telle us alle youre wille, «obo 

And we youre heestes shal fulfille. 

* But Fals-semblant dar not, for drede 
Of you, sir, medle hym of this dede. 
For he seith that ye ben his foo ; 
He note, if ye wole worche h)rm woo. 
Wherfore we pray you alle, beau sire. 
That ye forgyve hym now your ire, 
And that he may dwelle, as your man. 

With Abstinence his dere lemman ; 

This cure accord and oure wille nowe/ 6O6O 

* Parfay,' seide Love, * I graunte it yowe ; 
I wole wel holde hym for my man ; 
Now late hym come :' and he forth ran. 

* Fals-semblant/ quod Love, * in this wise 
I take thee heere to my servise^ 

That thou oure freendis helpe aZway, 

And hyndreth hem neithir nyght ne day. 

But do thy myght hem to releve, 

And eke oure enemyes that thou greve. 

Thyne be this myght, I graunte it thee, 6070 

My kyng of harlotes shalt thou be ; 

We wole that thou have such honour. 

Certeyne thou art a fals traitour, 

And eke a theef ; sith thou were borne, 

A thousand tyme thou art forsworne. 

But, netheles, in oure heryng. 

To putte oure folk out of doutyng, 

I bidde thee teche hem, wostowe howe ? 

Bi somme general signe nowe. 

In what place thou shalt founden be, 6O80 

If that men hadc^ myster of thee, 

And how men shal thee best espye, 

For thee to knowe is gret maistrie ; 

Telle in what place is thyn hauntyng/ 

F. Sem. — * Sir I have fele dyverse wonyng, 
That I kepe not rehersed be, 
So that ye wolde respiten me. 
For if that I telle you the sothe, 
I may have harme and shame bothe. 
If that my felowes wisten it, 6090 

My talis shulden me be quy tt ; 

For certeyne they wolde hate me, 

If ever 1 knewe her cruelte ; 

For they wolde overalle holde hem stille 

Of trouthe that is ageyne her wille ; 

Suche tales kepen they not here. 

I myght eftsoone bye it fulle deere, 

If I seide of hem ony thing. 

That ought displesith to her heryng. 

For what word that hem prikke or biteth, eioo 

In that word noon of hem deliteth, 

Al were it gospel the evangile. 

That wolde reprove hem of her gile, 

For they are cruel and hauteyne. 

And this thyng wote I welle certeyne, 

If I speke ought to peire her loos, 

Your court shal not so welle be cloos, 

That they ne Bhalle wite it atte laat. 

Of goode men am I nought agast. 

For they wole taken on them no thyng, 6110 

Whwine that they knowe al my menyng; 

But he that wole it on hym take, 

He wole hym-silf suspecious make. 

That he his lyf let covertly, 

In Gile and in Ipocrisie, 

That me engendred and yaf fostryng.' 

* They made a fulle good engendryng,' 
Quod Love, *for who-so sothly telle. 
They engendredg the devel of heUe. 
But nedely, iow-so-evere it be,' 6i»^^ 

Quod Love, '1 wole and charge thee, 
To telle anoon thy wonyng places, 
Heryng ech wight that in this place is ; 
And what lyf that thou lyvest tdso, 

Hide it no lenger now ; wherto ? 
Thou most discovere alle thi wurchyng, 
How thou servest, and of what thyng, 
Though that thou shuldist for thi sothe sawe 
Ben al to-beten and to-drawe ; 
And yit art thou not wont, pardee. eiso 

But natheles, though thou beten be, 
Thou shalt not be the first, that so 
Hath for soth sawe suifred woo.' 

F, Sem. — * Sir, sith that it may liken you. 
Though that I shulde be slayne right now, 
I shal done youre comaundement. 
For therto have I gret talent.' 

Withouten wordis mo, right thanne, 
Fals-semblant his sermon biganne. 
And seide hem thus in audience : — 6i40 
' Barouns, take heede of my sentence ! 
That wight that list to have knowing 
Of Fals-semblant fulle of flatering. 
He must in worldly folk hym seke. 
And, certes, in the cloistres eke ; 
I wone no where but in hem twey; 
But not lyk even, soth to sey ; 
Shortly, I wole herberwe me. 
There I hope best to hulstred be ; 
And certeynly, sikerest hidyng, eiso 

Is undirnethe humblest clothing. 

* Religiouse folk ben fulle covert; 
Seculer folk ben more appert. 
But natheles, I wole not blame 
Heligious folk, ne hem diflfame, 
Jn what habit that ever they go ; 
lEeligioim umble, and trewe also, 

Wole I not blame^ ne dispise. 

But I nyl love it in no wise. 

I mene of fals religious^ eieo 

That stoute ben^ and malicious ; 

That wolen in an abit goo. 

And setten not her herte therto. 

Religious folk ben al pitous ; 

Thou shalt not seen oon dispitous. 

They loven no pride, ne no strif. 

But humbtely they wole lede her lyf. 

With which folk wole I never be. 

And if I dwelle, I feyne me 

I may wel in her abit go ; 6i70 

But me were lever my nekke a-two, 

Than lette a purpose that I take. 

What covenaimt that ever I make. 

I dwelle with hem that proude be^ 

And fulle of wiles and subtilit^ ; 

That worship of this world coveiten, 

And grete node kunnen espleiten ; 

And gone and gadren gret pitaunc«z, 

And purchace hem the acqueyntauncez 

Of men that myghty lyf may leden ; 6i80 

And feyne hem pore, and hem-silf feden 

With gode morcels delicious, 

4nd drinken goode wjme precious. 

And preche us povert and distresse. 

And fisshen hem-silf gret richesse. 

With wily nettis that they caste : 

It wole come foule out at the laste. 

They ben fro clene riligioun went ; 

They make the world an argument, 

That hath a foule conclusioun. eii^ 

' I have a robe of religioim, 

Thanne am I alle religious ;' 

This argument is alle roignous ; 

It is not worth a croked brere ; 

Ahit ne makith neithir monk ne frere, 

But clone lyf and devocioun, 

Makith gode men of religioun. 

Netheles^ ther kan noon answere, 

How high that evere his heed he shere 

With rosour whetted never so kene, 6200 

That Gile in braunches kut thrittene, 

Ther can no wight distincte it so, 

That he dare sey a word therto. 

* But what herberwe that ever I take, 
Or what semblant that evere I make, 
I mene but gile, and folowe that ; 
For right no mo than Gibbe oure cat, 
TTiat (xwayteth mice and rattes to hyUen, 
Ne entende I but to bigiljmg ; 6210 

Ne no wight may, by my clothing, 
Wite with what folk is my dwellyng 
Ne by my wordis yit, pard^, 
So softe and so plesaunt they be. 
Biholde the dedis that I do ; 
Bat thou be blynde thou oughtest so ; 
For varie her wordis fro her deede, 
They thenke on gile, withoute dreede, 
What maner clothing that they were. 
Or what estate that evere they here, 6220 

Lered or lewde, lord or lady, 
Knyght, squyer, burgeis, or bayly/ 

Right thus while Fals-semblant sermoneth; 
Eftsones Love hym aresoneth, 

And brake his tale in his spekyng 
As though he had hym tolde lesyng. 
And seide : *What devel is that I here? 
What folk hast thou us nempned heere ? 
May men fynde religioun 
In worldly habitacioun?' 

F, Sem. — * Yhe, sir ; it folowith not that they 
Shulde lede a wikked lyf, parfey, «28i 

Ne not therfore her soules leese. 
That hem to worldly clothes chese ; 
For, certis, it were gret pitee. 
Men may in seculer clothes see, 
Florishen hooly religioun. 
Fulle many a seynt in feeld and toune, 
With many a virgine glorious, 
Devoute, and fulle religious, 
Han deied, that comyn cloth ay beeren, 6M0 
Yit seyntes nevere-the-lesse they weren. | 

I cowde reken you many a ten ; 
Yhe, wel nygh cdle these hooly wymmen. 
That men in chirchis herie and seke, 
Bothe maydens, and these wyves eke. 
That baren fulle many a faire child heere, 
Wered alwey clothis seculere. 
And in the same dieden they 
That seyntes weren, and ben alwey. 
The .xj. thousand maydens deere, es^ 

That beren in heven her ciergis clere. 
Of whiche men rede in chirche, and sjmge. 
Were take in seculer clothing, 
Whanne they resseyved martirdome. 
And wonnen hevene unto her home. 
Good herte makith the goode thought ; 

llie clothing yeveth ne reveth nought. 

The goode thought and the worching, 

That makith the religioun flowryng ; 

Ther lyth the goode religioun, 6260 

Aftir the right entencioun. 

* Who-so took a wethers skynne, 
And wrapped a gredy wolf therynne, 
For he shulde go with lambis whyte, 
Wenest thou not he wolde hem bite ? 
Yhis ! neverthelasse, as he were woode. 

He wolde hem wery, and drinke the bloode ; 

And wel the rather hem disceyve. 

For sith they cowde not perceyve 

His treget, and his cruelty, e2io 

They wolde hym folowe, al wolde he fle; 

* If ther be wolves of sichc hewe, 
Amonges these apostlis newe, 

Thou, hooly chirche, thou maist be wailed ! 

Sith that tjiy citee is assayled 

Thourgh knyghtis of thyn owne table, 

God wote thi lordship is doutable ! 

If thei enforcen it to wynne. 

That shulde defende it fro withynne. 

Who myghte defense ay ens hem make? 6280 

Without^ stroke it mote be take. 

Of trepeget or mangonel ; 

Without^ displaiyng of pensel. 

And if God nyl done it socour, 

But lat renne in this colour. 

Thou most thyn heestis laten be. 

Thanne is ther nought, but yelde thee, 

Or yeve hem tribute, doutlees. 

And holde it of hem to have pees : 

But gretter harme bitide thee, «890 

That they al maister of it be. 

Wei konne they scome thee withal ; 

By day stuffen they the walle. 

And al the nyght they mynen there. 

Nay, thou planten most elles where 

Thyn )nmpe8, if thou wolt fruyt have. 

Abide not there thi-silf to save. 

' But now pees ! heere I tume ageyne ; 
I wole nomore of this thing se3nie, 
If I may passen me herby, 69oo 

For I myghtc maken you wery. 
But I wole heten you al-way, 
To helpe youre freendis what I may, 
So they wollen my company ; 
For they be shent al outerly, 
But if so falle, that I be 
Ofbe with hem, and they with me. 
And eke my lemman mote they serve, 
Or they shulle not my love deserve. 
Forsothe I am a fals traitour ; esio 

God juggede me for a theef trichour ; 
Forswome I am, but wel nygh none 
Wote of my gile, til it be done. 

* Thourgh me hath many con deth reaseyve^i 
That my treget nevere aperceyved ; 
And yit reseyveth, and shal resseyve. 
That my falsnesse shal nevere a-perceyve : 
But who-so doth, if he wise be, 
Hym is right good be warre of me. 
But so sligh is the a-perceyvyng ^^ 

That al to late cometk hrwwyng. 
For Protheus that cowde hym chaunge. 

In every shape homely and straunge, 

Cowde nevere sich gile ne tresoune 

As I ; for I come never in toune 

There as I myghtc knowen be, 

Though men me bothe myght here and see. 

Fulle wel I can my clothis chaunge, 

Take oon, and make another straunge. 

Now am I knyght, now chasteleyne ; 633o 

Now prelat, and now chapeleyne ; 

Now prest, now clerk, and now forstere ; 

Now am I maister, now scolere ; 

Now monke, now chanoun, now baily ; 

What ever myster man am I. 

Now am I prince, now am I page. 

And kan by herte every langage. 
' Somme t)rme am I hore and olde ; 

Now am I yonge, stoute, and bolde ; 

Now am I Kobert, now Robyn ; tJ34o 

Now frere menour, now jacobyn ; 

And with me folwith my loteby, 

To done me solas and company. 

That hight dame Abstinence, and reyned 

In many a queynte array feyned. 

Ryght as it cometh to hir lykjmg, 

I fulfille al hir desiryng. 

Somtyme a wommans cloth take I ; 

Now am I a mayde, now lady. 

Somtyme I am religious ; 6350 

Now lyk an anker in an hous. 

Somtyme am I a prioresse. 
And now a nonne, and now abbesse ; 
And go thurgh alle regiouns, 
Sekyng alle religiouns. 

VOL. VI. o 

But to what ordre that I am sworne, 

I take the strawe and bete the corne ; 

To joly folk I enhabite, 

I axe nomore but her abite. 

What wole ye more ? in every wise fisoo 

Right as me lyst I me disgise. 

Wei can I were me undir wede : 

Unlyk is my word to my dede. 

Thus make / into my trappis falle, 

Thurgh my prpeleges, alle 

That ben in Cristendome al3rve. 

I may assoile, and I may shryve, 

That no prelat may lette me, 

Alle folk, where evere thei founde be : 

I note no prelate may done so, ecio 

But it the pope be, and no mo, 

That made thilk establisshing. 

Now is not this a propre thing ? 

But were my sleightis a-perceyved, 

Ne shulde I more ben receyved 

As I was wont ; and wostow whye ? 

For I dide hem a tregetrie ; 

But therof yeve I a lytel tale, 

I have the silver and the male. 

So have I prechid and eke shreven, 

So have I take, so have I yeven, esse 

Thurgh her foly, husbonde and wyf. 

That I lede right a joly lyf, 

Thurgh symplesse of the prelacye ; 

They knowe not al my tregettrie. 

* But for asmoche as man and wyf 
Shulde shewe her paroche prest her lyf 
Onys a jeer, as seith the book, 

Er ony wight his housel took, 

Thanne have I pryvylegis large, 

That may of myche thing discharge, fi.-njo 

For he may seie right thus parde ; 

* Sir Freest, in shrift I telle it thee, 

That he to whom that I am shrjrven 

Hath me assoiled, and me yeven 

For penamice sothly for my S5mne, 

Which that I fonde me gilty jTine ; 

Ne I ne have nevere enteneioun 

To make double confessioun, 

Ne reherce efte my shrift to thee ; 

shrift is right 3mough to me. 640o 
This oughte thee suflSce wele, 

Ne be not rebel never a dele ; 

For certis, though thou haddist it swomc, 

1 wote no prest ne prelat borne 

That may to shrift efte me constreyne. 

And if they done I wole me plejme ; 

For I wote where to pleyne wele. 

Thou shalt not streyne me a dele, 

Ne enforce me, ne not me trouble. 

To make my confessioun double. 64 lo 

Ne I have none affeccioun 

To have double absolucioun. 

The firste is right ynough to me ; 

This latter assoil5mg quyte I thee. 

I am unbounde ; what maist thou fynde 

More of my synnes me to unbynde ? 

For he that myght hath in his honde. 

Of alle my synnes me unbonde. 

And if thou wolt me thus constre3me, 

That me mote nedis on thee pleyne, 6420 

There shalle no jugge imperial, 

Ne bisshop, ne official, 

Done jugement on me ; for I 

Shal gone and pleyne me openly 

Unto my shriftefadir newe, 

That highte Frere Wolf untrewe, 

And he shal cheveys hym for me, 

For I trowe he can hampre thee. 

But, lord ! he wolde be wrooth withalle, 

If men hym wolde Frere Wolf calle ! ^*^ 

For he wolde have no pacienee. 

But done al cruel vengeaunce ! 

He wolde his myght done at the leeate, 

No thing spare for Qoddis heestc. 

And, God so wys be my socour. 

But thou yeve me my savyour 

At Ester, whanne it likith me, 

Withoute pres3mg more on thee, 

I wole forth, and to hym gone. 

And he shal housed me anoon. 

For I am out of thi grucching ; 

I kepe not dele with thee no thing/ 

Thus may he shryve hym, that^forsaketh 

His paroche prest, and to me takith. 

And if the prest wole hym refuse, 

I am fulle redy hym to accuse. 

And hym punjrsshe and hampre so. 

That he his chirche shal forgo. 

' But who-so hath in his felyng 
The consequence of such shryvyng, 
Shal sene that prest may never have myght 
To knowe the conscience a-right 
Of hym that is undir his cure. 

And this ageyns holy scripture, 

That biddith every heerde honeste 

Have verry knowing of his beeste. 

But pore folk that gone by strete, 

That have no gold, ne sommes grete, 

Hem wolde I lete to her prelates, 

Or lete her prestis knowe her states, 6450 

For to me right nought yeve they ; 

* And why is it ?' * For they ne may. 

They ben so bare, I take no kepe ; 

But I wole have the fatte sheepe ; 

Lat parish prestis have the lene, 

I yeve not of her harme a bene ! 

And if that prelates grucche it. 

That oughten wroth be in her witt. 

To leese her fatte beestes so, 

I shal yeve hem a stroke or two, 6470 

That they shal leesen with the force, 

Yhe, bothe her mytre and her croce. 

Thus jape I hem, and have do longe. 

My pryveleges ben so stronge.' 

Fals-semblant wolde have stynted heere, 
But Love ne made hym no such cheere. 
That he was wery of his sawe ; 
But for to make hjm glad and fawe. 
He seide : — ■' Telle on more specialy, 
Hou that thou servest untrewely. 6480 

Telle forth, and shame thee never a dele 
For, as thyn abit shewith wele. 
Thou servest an hooly heremyte.' 

* Sothe is ; but I am but an ypocrite/ 

* Thou goste and prechest poverty ?' 

* Yhe, sir ; but Richesse hath poust^.' 

* Thou prechest abstinence also ? ' 

* Sir, I wole Men, so mote I go, 
My paunche of goode mete and wyne. 

As shulde a maister of d3rvjne ; 64flc 

For how that I me pover feyne, 

Yit alle pore folk I disdeyne. 

I love bettir that queyntaunce. 

Ten tyme, of the kyng of Fraunce, 

Than of a pore man of mylde mode, 

Though that his soule be al-so gode. 

For whanne I see beggers quakyng. 

Naked on myxnes al stynkyng, 

For hungre erie, and eke for care, 

I entremete not of her fare. 6*0 

They ben so pore, and ful of pyne, 

They myghte not oonp yeve me a dyne, 

For they have no thing but her lyf ; 

What shulde he yeve that likketh his knyf ? 

It is but foly to entremete, 

To seke in houndes nest fat mete. 

Lete here hem to the spitel anoon. 

But, for me, comfort gete they noon. 

But a riche sike usurere 

Wolde I visite and drawe nere. ^-s 

Hym wole T comforte and rehete. 

For I hope of his gold to gete. 

And if that wikkid Deth hym have, 

I wole go with hym to his grave. 

And if ther ony reprove ^me, 

Why that I lete the pore be, 

Wostow how I not a-scape ? 

I sey and swere hym ful rape, 

That riche men han more tecches 

Of synne, than han pore wrecches, e52a 

And han of counsel more mister ; 

And therfore I wole drawe hem ner. 

But as grete hurt, it may so be, 

Hath a soule in right grete poverty, 

As soule is grete richesse, forsothe, 

Al be it that they hurten bothe. 

For richesse and mendicitees 

Ben clepid .ij. extremytees ; 

The mene is cleped suffisaunce, 

Ther lyth of vertu the aboundaunee. esso 

For Salamon fulle wel I wote, 

In his parablis us wrote, 

As it is knowe to many a wight, 

In his thrittene chapitre right ; — 

God thou me kepe, for thi pouste, 

Fro richesse and mendicite ; 

For if a riche man hym dresse, 

To thenke to myche on richesse, 

His herte on that so fer is sett. 

That he his creatour foryett ; e540 

And hym that beggith, wole ay greve. 

How shulde I bi his word hym leve ? 

Unnethe that he nys a mycher, 

Forswome, or ellis Goddis Iyer. 

Thus seith Salamones sawes. 

Ne we fynde writen in no lawis, 

And namely in oure Cristen lay. 

Whoso seith, * yhe,' I dar sey, * nay ' 

That Crist, ne his apostlis dere, 

While that they walkide in erthe heere, 6550 

Were never seen her bred beggyng, 

For they nolden beggen for no thing. 

But gretter harme bitide thee, taw 

That they al maister of it be. 

Wei konne they scorne thee withal ; 

By day stuffen they the walle, 

And al the nyght they mynen there. 

Nay, thou planten most elles where 

Thyn ympes, if thou wolt fruyt have. 

Abide not there thi-silf to save. 

* But now pees ! heere I tume ageyne ; 
I wole nomore of this thing seyne, 
If I may passen me herby, 6300 

Far I mjght6 maken you wery. 
But I wole heten you al-way, 
To helpe youre freendis what I may, 
So they wollen my company ; 
For they be shent al outerly, 
But if so falle, that I be 
Ofte with hem, and they with me. 
And eke my lemman mote they serve, 
Or they shulle not my love deserve. 
Forsothe I am a fals traitour ; 63io 

God juggedg me for a theef trichour ; 
Forswome I am, but wel nygh none 
Wote of my gile, til it be done. 

' Thourgh me hath many oon deth resseyved, 
That my treget nevere apercejrved ; 
And yit reseyveth, and shal resseyve. 
That my falsnesse shal nevere a-perceyve : 
But who-so doth, if he wise be, 
Hym is right good be warre of me. 
But so sligh is the a-perceyvyng esM 

That al to late cometh knowyng. 
For Protheua that cowde hym chaunge. 

In every shape homely and straunge, 

Cowde nevere sich gile ne tresoune 

As I ; for I come never in toune 

There as I myghtc knowen be, 

Though men me bothe myght here and see. 

Fulle wel I can my clothis chaunge, 

Take oon, and make another straunge. 

Now am I knyght, now chastelejme ; esso 

Now prelat, and now chapeleyne ; 

Now prest, now clerk, and now forstere ; 

Now am I maister, now scolere ; 

Now roonke, now chanoun, now baily ; 

What ever myster man am I. 

Now am I prince, now am I page. 

And kan by herte every langage. 

Somme tyme am I hore and olde ; 

Now am I yonge, stoute, and bolde ; 

Now am I Kobert, now Robyn ; tJ340 

Now frere menour, now jacobyn ; 

And with me folwith my loteby, 

To done me solas and company. 

That hight dame Abstinence, and reyned 

In many a queynte array feyned. 

Ryght as it cometh to hir lykyng, 

I fulfille al hir desiryng. 

Somtyme a wommans cloth take I ; 

Now am I a mayde, now lady. 

Somtyme I am religious ; esso 

Now lyk an anker in an hous. 

Somtyme am I a prioresse, 

And now a nonne, and now abbesse ; 

And go thurgh alle regiouns, 

Sekyng alle religiouns. 

But to what ordre that I am sworne, 

I take the strawe and bete the come ; 

To joly folk I enhabite, 

I axe nomore but her abite. 

What wole ye more ? in every wise fisoo 

Right as me lyst I me disgise. 

Wei can I were me undir wede : 

Unlyk is my word to my dede. 

Thus make / into my trappis falle, 

Thurgh my pryveleges, alle 

That ben in Cristendome al3rve. 

I may assoile, and I may 8hr3rve, 

That no prelat may lette me, 

Alle folk, where evere thei founde be : 

I note no prelate may done so, «;io 

But it the pope be, and no mo. 

That made thilk establisshing. 

Now is not this a propre thing ? 

But were my sleightis a-perceyved, 

Ne shulde I more ben receyved 

As I was wont ; and wostow whye ? 

For I dide hem a tregetrie ; 

But therof yeve I a lytel tale, 

I have the silver and the male, 

So have I prechid and eke shreven, 

So have I take, so have I yeven, 638o 

Thurgh her foly, husbonde and wyf, 

That I lede right a joly lyf, 

Thurgh s)rmplesse of the prelacye ; 

They knowe not al my tregettrie. 

* But for asmoche as man and wyf 
Shulde shewe her paroche prest her lyf 
Onys a yeer, as seith the book^ 

Er ony wight his housel took, 

Thanne have I pryvylegis large, 

That may of myche thing discharge, f^njta 

For he may seie right thus parde : 

' Sir Freest, in shrift I telle it thee. 

That he to whom that I am shryven 

Hath me assoiled, and me yeven 

For penaunce sothly for my synne, 

Which that I fonde me gilty ynne ; 

Ne I ne have nevere enteneioun 

To make double confessioun, 

Ne reherce effce my shrift to thee ; 

shrift is right ynough to me. woo 
This oughte thee suffice wele, 

Ne be not rebel never a dele ; 

For certis, though thou haddist it swornc, 

1 wote no prest ne prelat borne 

That may to shrift efte me eonstreyne. 

And if they done I wole me pleyne ; 

For I wote where to pleyne wele. 

Thou shalt not streyne me a dele, 

Ne enforce me, ne not me trouble. 

To make my confessioun double. 64 lo 

Ne I have none aflfeccioun 

To have double absolucioun. 

The firste is right ynough to me ; 

This latter assoilyng quyte I thee. 

I am unbounde ; what maist thou fynde 

More of my synnes me to unbynde ? 

For he that myght hath in his honde, 

Of alle my synnes me unbonde. 

And if thou wolt me thus constre3me, 

That me mote nedis on thee pleyne, 6420 

There shalle no jugge imperial, 

Ne bisshop, ne official, 

Done jugement on me ; for I 

Shal gone and pleyne me openly 

Unto my shriftefadir newe, 

That highte Frere Wolf untrewe, 

And he shal chevep hym for me, 

For I trowe he can hampre thee. 

But, lord ! he wolde be wrooth withalle, 

If men hym wolde Frere Wolf calle ! 6430 

For he wolde have no pacienee. 

But done al cruel vengeaunce ! 

He wolde his myght done at the leesttf, 

No thing spare for Qoddis heeste. 

And, God so wys be my socour. 

But thou yeve me my savyour 

At Ester, whanne it likith me, 

Withoute presyng more on thee, 

I wole forth, and to Yiym gone, 

And he shal housele me anoon, eao 

For I am out of thi grucching ; 

I kepe not dele with thee no thing.' 

Thus may he shryve hym, thatforsaketh 

His paroche prest, and to me takith. 

And if the prest wole hym refuse, 

I am fulle redy h3an to accuse. 

And h3rm punysshe and hampre so. 

That he his chirche shal forgo. 

* But who-so hath in his felyng 
The consequence of such shryvyng, em 

Shal sene that prest may never have myght 
To knowe the conscience a-right 
Of hym that is undir his cure. 

And this ageyns holy scripture, 

That biddith every heerde honeste 

Have verry knowing of his beeste. 

But pore folk that gone by strete, 

That have no gold, ne sommes grete. 

Hem wolde I lete to her prelates. 

Or lete her prestis knowe her states, 6450 

For to me right nought yeve they ; 

* And why is it ?' * For they ne may. 

They ben so bare, I take no kepe ; 

But I wole have the fat^e sheepe ; 

Lat parish prestis have the lene, 

I yeve not of her harme a bene ! 

And if that prelates grucche it, 

That oughten wroth be in her witt. 

To leese her fatte beestes so, 

I shal yeve hem a stroke or two, 6470 

That they shal leesen with the force, 

Yhe, bothe her mytre and her croce. 

Thus jape I hem, and have do longe. 

My pr)rveleges ben so stronge.' 

Fals-semblant wolde have stynted heere. 

But Love ne made hym no such cheere. 

That he was wery of his sawe ; 

But for to make hym glad and fawe, 

He seide : — ' Telle on more specialy, 

Hou that thou servest untrewgly. 6480 

Telle forth, and shame thee never a dele 

For, as thyn abit shewith wele. 

Thou servest an hooly heremyte.' 

* Sothe is ; but I am but an ypocrite/ 
' Thou goste and prechest poverty?' 
' Yhe, sir ; but Richesse hath poust^.' 

* Thou prechest abstinence also?' 

' Sir, I wole Men, so mote I go, 
My paunche of goode mete and wyne, 
As shulde a maister of d3rvjne ; 649o 

For how that I me pover feyne, 
Yit alle pore folk I disdeyne. 
I love bettir that queyntaunce. 
Ten tyme, of the kyng of Fraunce, 
Than of a pore man of mylde mode, 
Though that his soule be al-so gode. 
For whanne I see beggers qualqmg. 
Naked on myxnes al stynkyng. 
For hungre erie, and eke for care, 
I entremete not of her fare. 65oo 

They ben so pore, and ful of pyne, 
They myghte not oonp yeve me a dyne, 
jFor they have no thing but her Ijrf ; 
What shulde he yeve that likketh his knjrf ? 
It is but foly to entremete. 
To seke in houndes nest fat mete. 
Lete here hem to the spitel anoon. 
But, for me, comfort gete they noon. 
But a riche sike usurere 

Wolde I visite and drawe nere. esio 

Hym wole T comforte and rebate. 
For I hope of his gold to gete. 
And if that wikkid Deth hym have, 
I wole go with hym to his grave. 
And if ther ony reprove -me. 
Why that I lete the pore be, 
Wostow how I not a-scape ? 
I sey and swere h3an ful rape, 
That riche men hsm more tecches 

Of synne, than han pore wrecches, e52» 

And han of counsel more mister ; 

And therfore I wole drawe hem ner. 

But as grete hurt, it may so be, 

Hath a soule in right grete poverte, 

As soule is grete richesse, forsothe, 

Al be it that they hurten bothe. 

For richesse and mendicitees 

Ben clepid .ij. extremytees ; 

The mene is cleped suffisaunce, 

Ther lyth of vertu the aboundaunoe. 6530 

For Salamon fiille wel I wote, 

In his parabli3 us wrote, 

As it is knowe to many a wight, 

In his thrittene ehapitre right; — 

God thou me kepe, for thi pouste, 

Fro richesse and mendicite ; 

For if a riche man hym dresse, 

To thenke to myche on richesse, 

His herte on that so fer is sett. 

That he his creatour foryett ; 6o40 

And hym that beggith, wole ay greve. 

How shulde I hi his word hym leve ? 

Unnethe that he nys a mycher, 

Forsworne, or ellis Goddis Iyer. 

Thus seith Salamones sawes. 

Ne we fynde writen in no lawis, 

And namely in oure Cristen lay. 

Whoso seith, * yhe,' I dar sey, * nay ' 

That Crist, ne his apostlis dere, 

While that they walkide in erthe heere, 6>50 

Were never seen her bred beggyng, 

For they nolden beggen for no thing. 

And right thus was men wont to teche ; 
And in this wise wolde it preche, 
The maistres of divinite 
Somtyme in Parys the citee. 

* And if men wolde ther geyn appose 
The nakid text, and lete the glose, 

It myght€ soone assoiled be ; 
For men may wel the sothe see, 6560 

That, parde, they myght aske a thing 
Pleynly forth without^ begging. 
For they weren Goddis herdis deere, 
And cure of soules hadden heere, 
They nolde no thing begge her fode ; 
For aftir Crist was done on rode, 
With her propre handis they wrought^, 
And with travel, and ellis nought, 
They wonnen alle her sustenaunce, 
. And lyveden forth in her penaunce, «570 

And the remenaunt yaf awey 
To other poore folkis alwey. 
They neither bilden tour ne halle. 
But they in houses smale with alle. 
A myghty man that can and may, 
Shulde with his honde and body alway, 
Wynne hym his fode in laboring, 
If he ne have rent or sich a thing, 
Al-though he be religious. 
And God to serven curious. 6^ 

Thus mote he done, or do trespas. 
But if it be in certejm cas. 
That I can reherce, if myster be, 
Right wel, whanne I the tyme se. 

* Seke the book of Seynt Austyne, 

n papir or perchem3me, 
as he writ of these worchynges, 
ihalt seen that noon excusynges 
it man ne shiilde seke 
dis, ne bi dedis eke, 659o 

ugh he be religious, 
od to serven curious, 
e ne shal, so mote I go, 
Dropre hondis and body also, 
is fode in laboryng, 
le have proprete of thing, 
aide he selle alle his substaunce, 
'ith his swynk have sustenaunce, 
)e parfit in bounte. 

lan tho bookes tolde me : 6600 

I that wole gone ydilly, 
sith it ay 6esily 
an ten other mennes table, 
a trechour ful of fable, 
ne may, by gode resoun, 
3 hym by his orisoun. 
en bihoveth, in somme gise, 
)mtyme in Goddis servise, 
ae and purchasen her nede. 
aote eten, that is no drede, «6io 

lepe, and eh do other thing, 
ge may they leve praiyng. 
y they eke her praier Wynne, 
that they werke her mete to w}Tine. 
Austyn wole therto accorde, 
Ike book that I recorde. 
ian eke, that made lawes, 
thus forboden by olde dawes : 

' No man, up peyne to be dede, 

Mighty of body, to begge his brede, 6620 

If he may swynke it for to gate ; 

Men shulde hym rather mayme or bete, 

Or done of hym aperte justice. 

Than suffren hym in such maKce.' 

* They done not wel, so mote I go. 

That taken such almesse so. 

But if they have somme pryvelege, 

That of the pejTie hem wole allege. 

But how that is, can I not see, 

But if the prince dissey ved be ; mt 

Ne I ne wene not sikerly, 

That they may have it rightfully. 

But I wole not determine 

Of prynces power, ne defyne, 

Ne by my word comprende, iwys. 

If it so ferre may strecche in this. 

I wole not entremete a dele ; 

But I trowe that the book seith wele. 

Who that takith almessis, that be 

Dewe to folk that men may se 68« 

Lame, feble, wery, and bare. 

Pore, or in such manor care. 

That konne wynne hem never mo, 

For they have no power therto. 

He etith his owne dampnyng. 

But if He lye that made al thing. 

And if ye such a truaunt fynde^ 

Chastise hym wel, if ye be kynde. 

But they wolde hate you, per cas. 

And if ye fillen in her laas. 686O 

They wolde eftsoonys do you scathe. 

If that they myght«, late or rathe ; 
For they be not ftdle pacient, 
That han the world thus foule blent. 
And witeth wel, that <zs God bad 
The good-man selle al that he hadc^, 
And folowe hym, and to pore it yeve, 
He wolde not therfore that he lyve, 
To serven hym in mendience, 
For it was nevere his sentence ; awo 

But he bad wirken whanne that neede is, 
And folwe hym in goode dedis. 
Se)mt Poule that loved al hooly chirche, 
He bade thappostles for to wirche, 
And wynnen her lyflode in that wise, 
And hem defended^ truaundise, 
And seide, * wirketh with youre honden ;' 
Thus shulde the thing be undirstonden. 
He nolde, iwys, have bidde hem begging, 
Ne sellen gospel, ne prechyng, eejo 

Lest they berafte, with her askyng. 
Folk of her catel or of her thing. 
For in this world is many a man 
That yeveth his good, for he ne can 
Weme it for shame, or ellis he 
Wolde of the asker dely vered be ; 
And for he hym encombrith so. 
He yeveth hym good to late hym go : 
But it can hjm no thyng profite. 
They lese the yiffc and the meryte. eeso 

The goode folk that Poule to prechede, 
Profred hym ofte, whan he hem techede, 
Somme of her good in charite ; 
But therfore right no thing toke he ; 



204 THE ROMAUNT OF THE ROSE. 

But of his hondwerk wolde he gete 
Clothes to wrj'ne hjnn, and his mete. 

' Telle me thanne how a man may lyven, 
That al his good to pore hath yiven, 
And wole but oonly bidde his bedis, 
And never with hondes laboure his nedis, m 
May he do so ?' * yhe, sir.' * And how V 
' Sir, I wole gladly telle yow : — 
Seynt Austyn seith, a man may be 
In houses that han proprete, 
As templers and hospitelers, 
And as these chanouns regulers, 
Or white monkes, or these blake, 
I wole no mo ensamplis make. 
And take therof his sustenyng, 
For therynne lyth no beg^ng, 6700 

But other wey«s not, ywys ; 
Yit Austyn gabbith not of this. 
And yit fulle many a monke laboreth, 
That God in hooly chirche honoureth 
For whanne her swynk3mg is agone, 
They rede and synge in chirche anone. 

' And for ther hath ben gret discords. 
As many a wight may here recorde, 
Upon the estate of mendiciens, 
I wole shortly, in youre presence, en 

Telle how a man may begge at nede. 
That hath not wherwith hym to fede, 
Maugre his felones jangelyngis. 
For sothfastnesse wole none hidyngis ; 
And yit percas I may abeye, 
That I to yow sothly thus seye. 

Lo heere the caas especial : — 

If a man be so bestial, 

That he of no craft hath science. 

And nought desireth ignorence, 6720 

Thanne may he go a begging yerne, 

Til he somme maner crafbe kan lerne, 

Thurgh which, withoute truaund3mg. 

He may in trouthe have his lyvyng. 

Or if he may done no labour, 

For elde, or sykenesse, or langour. 

Or for his tendre age also, 

Thanne may he yit a begging go. 

Or if he have peraventure, 

Thurgh usage of his norture, eiso 

Lyved over deliciously, 

Thanne oughten good folk comunly 

Han of his myscheef somme pitee. 

And suffiren h3rm also, that he 

May gone aboute and begge his breed. 

That he be not for hungur deed. 

Or if he have of craft kunnyng, 

And strengthe also, and desiryng 

To wirken, as he hadc^ what, 

But he fynde neithir this ne that, 6740 

Thanne may he begge til that he 

Have geten his necessite. 

Or if his wynnyng be so lite, 

That his labour wole not acquyte 

Sufficiantly al his lyvyng, 

Yit may he. go his breed begging ; 

Fro dore to dore, he may go trace. 

Til he the remenaunt may purchace. 

Or if a man wolde undirtake 

Ony emprise for to make, 6750 

In the rescous of oure lay, 

And it defenden as he may. 

Be it with armes or lettmre, 

Or other covenable cure, 

If it be so he pore be, 

Thanne may he begge, til that he 

May-fynde in trouthe for to swynke 

And gete hym clothe, mete, and drynke. 

Swynke he with his hondis corporeUe, 

And not with hondis espirituelle. eieo 

In al this caas, and in semblables, 
If that ther ben mo resonables. 
He may begge, as I telle you heere. 
And ellis nought in no manere. 
As William Seynt Amour wolde preche, 
And ofbe wolde dispute and teche 
Of this mater aUe openly 
At Parys fulle solempTiely. 
And also God my soule blesse 
As he hcui in this stedfastnesse 6770 

The accorde of the universite, 
And of the puple, as semeth me. 

" No good man oughte it to refuse, 
Ne ought hjm therof to excuse. 
Be wrothe or blithe, who-so be ; 
For I wole speke, and telle it thee, 
Al shulde I dye, and be putt doun. 
As was seynt Poule, in derke prisoun ; 
Or be exiled in this caas 
With wrong, as maister William was, ^"^ 

That my moder Ypocrysie 
BanjTsshed for hir gret envye. 

' Mi modir flemed hym, Se3mt Amour : 

The noble dide such labour 

To susteyne evere the loyalty, 

That he to moche agilte me. 

He made a book, and lete it write, 

Wherein his lif he did al write, 

And wolde ich reneyede begging, 

And lyvede by my traveylyng, 6790 

If I ne h&dde rent ne other goode. 

What? wened he that I were woode ? 

For labour myghte me never plese, 

I have more wille to bene at ese ; 

And have wel lever, soth to seye, 

Bifore the puple patre and preye, 

And wrie me in my foxerie 

Under a cope of papelardie.' 

Quod Love, *What devel is this that I heere? 

What wordis tellest thou me heere?' «8co 

'What, sir? Falsnesse, that apert is. 
' Thanne dredist thou not God?' * No, certis : 
For selde in grete thing shal he spede 
In this worlde, that God wole drede ; 
For folk that hem to vertu yeven. 
And trudy on her owne lyven, 
And hem in goodnesse ay contene. 
On hem is lytel thrift i-sene ; 
Such€ folk drinken gret mysese ; 
That lyf ne may me never plese. 6810 

But se what gold han usurers. 
And silver eke in ?ier garners, 
Taylagiers, and these monyours, 
Bailifs, bedels, provost, countours ; 
These l3rven wel nygh by ravyne. 
The smale puple hem mote enclyne, 

And they as wolves wole hem eten. 

Upon the pore folk they geten 

Fulle moche of that they spende or kepe ; 

Nis none of hem that he nyl strepe, 6820 

And wrine hem-silfc wel at fulle ; 

Without^ scaldyng they hem pulle. 

The stronge the feble overgoth ; 

But I, that were, my symple cloth, 

Robbe botho robbyng and robbours, 

And gile giling, and gilours. 

By my treget, I gadre and threste 

The grete tresour into my cheste. 

That lyth with me so faste bounde. 

Myn highe paleys do I founde, r«o 

And my delites I fulfille, 

With wyne at feestes at my wille. 

And tables fulle of entremees ; 

I wole no lyf, but ese and pees, 

And Wynne gold to spende also. 

For whanne the gret€ bagge is go. 

It Cometh right with my japes. 

Make I not wel tumble myn apes ? 

To wynnen is alwey myn entente ; 

My purchace is bettir than my rente ; 6840 

For though I shulde beten be. 

Over al I entremete me ; 

Withoute me may no wight dure. 

I walke soules for to cure ; 

Of al the world cure have I 

In brede and lengthe ; boldly 

I wole bothe preche and eke counceilen ; 

With hondis wille I not traveilen, 

For of the pope I have the bulla. 

I ne holde not my wittes dulle ; 6860 

I wole not stjmten, in my lyve. 

These emperours for to shiyve, 

Or kyngis, dukis, or lordis grete ; 

But pore folk al quyte I lete. 

I love no such shryvyng, pard^. 

But it for other cause be. 

I rekke not of pore men^ 

Her astate is not worth an hen. 

Where fyndest thou a swynker of labour 

Have me unto his confessour? 6860 

But emperesses, and duchesses, 

Thise queenes, and eke countesses, 

Thise abbessis, and eke bygyns, 

These gret« ladyes palasjrns, 

These joly knyghtis, and baillyves, 

Thise nonnes, and thise burgeis wyves, 

That riche ben, and eke plesyng, 

And thise maidens welfaryng, 

Wher-so they clad or naked be, 

TJncounceiled goth ther noon fro me. 6870 

And, for her soules savete, 

At lord and lady, and her me}^^, 

I axe, whanne thei hem to me shryve. 

The propret^ of al her lyve, 

And make hem trowe, bothe meest and leest, 

Hir paroche prest nys but a beest 

Ayens me and my companye. 

That shrewis ben as gret as I ; 

For whiche I wole not hide in holde. 

No pr3nrete that me is tolde, 688o 

That I by word or signe, y-wis, 

Wole make hem knowe what it is, 

'VOL. VI. p 

And thej wolen also tellen me ; 

They hele fro me no pryvyte. 

And for to make yow hem perceyven, 

That usen folk thus to disceyven, 

I wole you seyn, withouten drede, 

What men may in the Gospel rede, 

Of Seynt Mathew, the gospelere, 

That seith, as I shal you sey heere. f^ 

* Uppon the chaire of Mojses' 
(Thus is it glosed douteles :- — 
That is the olde testament, 
For ther by is the chaire ment) 
* Sitte scribes and pharisen ; ' 
(That is to seyn, the cursid men, 
Whiche that we jrpocritis calle) 
' Doth that they preche, I rede you alle, 
But doth not as they don a dele, 
That ben not wery toseye wele, ©oo 

But to do wel, no wille have they ; 
And they wolde bynde on folk al-wey, 
That ben to be giled able, 
Burdens that ben importable ; 
On folkes shuldris thinges they couchen, 
That they nyl with her fyngris touchen/ 

'And why wole they not touche it ?' — * Why?' 
For hem ne lyst not, sikirly ; 
For sadde burdens that men taken. 
Make folkes shuldris aken. ^^' 

And if they do ought that good be, 
That is for folk it shulde se : 
Her burdens larger maken they. 
And make her hemmes wide alwey, 
And loven setes at the table 

The firste and most honourable ; 

And for to han the firsts chaieris 

In synagogis, to hem fulle deere is ; 

And willen that folk hem loute and grete, 

Whanne that they passen thurgh the strete, 6920- 

And wolen be cleped Maister also.' 

But they ne shulde not willen so ; 

The gospel is ther ageyns I gesse :. 

That shewith wel her wikkidnesse. 

* Another custome use we : — 
Of hem that wole ayens us be, 
We hate hym deedly everichone, 
And we wole werrey hym, as oon. 
Hym that oon hatith, hate we alle, 
And congecte hou to done hym falle. 6980 
And if we seen hym wynne honour. 
Richesse or preis, thurgh his valour, 
Provende, rent, or dignyt^, 
Fulle fast, iwys, compassen we 
Bi what ladder he is clomben so ; 
And for to maken hym doun to go. 
With traisoun we wole hym defame, 
And done hym leese his goode name. 
Thus from his ladder we hym take. 
And thus his freendis foes we make ; 6mo 
But word ne wite shal he noon, 
TiUe alle hise freendis ben his foon. 
For if we dide it openly. 
We myght have blame redily ; 
For hadde he wist of oure malice. 
He hadde hym kept, but he were nyce. 

' Another is this, that if so falle, 
That ther be oon amonge us alle 

That doth a good turne, out of drede, 

We seyn it is oure alder deede. m 

Yhe^ sikerly, though he it fejrnedtf. 

Or that hjnn list, or that hjrm deynede 

A man thurgh hjon avaunced he, 

Therof aUe parseners, be we. 

And tellen folk where-so we go, • 

That man thurgh us is sprongen so. 

And for to have of men preysyng. 

We purchace, thurgh oure flateryng. 

Of riche men of gret poust^, 

Lettres, to witnesse oure bounty, cmi 

So that man weneth that may us see. 

That alle vertu in us be. 

And al-wey pore we us feyne ; 

But how-so that we begge or pleyne. 

We ben the folk, withoute lesyng. 

That alle thing have without havyng ; 

Thus be we dred of the puple, iwis. 

And gladly my purpos is this : — 

I dele with no wight, but he 

Have gold and tresour gret plenty ; 6970 

Her acqueyntaunce wel love I ; 

This is moche my desire shortly. 

I entremete me of brokages, 

I make pees and mariages, 

I am gladly executour. 

And many tymes a procuratour ; 

I am somtjrme messager, 

That fallith not to my myster. 

And many tymes I make enquestes; 

For me that office not honest is ; ^ 

To dele with other mennes thing, 

That is to me a gret lykyng. 
And if that ye have ought to do 
In place that I repeire to, 
I shal it speden thurgh my witt. 
As soone as ye have told me it. 
So that ye serve me to pay. 
My servyse shal be youre alway. 
But whoHSO wole chastise me, 
Anoon my love lost hath he ; 699o 

For I love no man in no gise. 
That wole me repreve or chastise ; 
But I wolde al folk undirtake> 
And of no wight no teching take ; 
For I that other folk chastie, 
Wole not be taught fro my folie. 
* I love noon hermitage more ; 
Alle desertes and holtes hore 
And grete wodes everichon, 
I lete hem to the Baptist John. 7000 

I quethe hym quyte, and hjrm relese 
Of Egipt aUe the wildimesse ; 
To ferre were alle my mansiouns 
Fro citees and goode tounes. 
My paleis and myn hous make I 
There men may renne ynne openly, 
And sey that I the world forsake. 
But al amydde I bilde and make 
My hous, and swimme and pley therynne 
Bet than a fish doth with his fynne. 7010 
Of Antecristes men am I, 
Of whiche that Crist seith openly. 
They have abit of hoolynesse. 
And lyven in such wikkednesse. 

Outward lambren semen we, 

Fulle of goodnesse and of pitee. 

And inward we, withouten fable, 

Ben gredy wolves ravysable. 

We enviroune bothe londe and se ; 

With alle the world werrien we ; 7020 

We wole ordeyne of al thing : 

Of foUds good, and her lyvyng. 

' If ther be castel or citee 
Wherynne that ony begger be, 
Al though that they of Mila3n[ie were, 
For therof ben they blamed there ; 
Or if a wight out of mesure, 
Wolde lene his gold, and take usure. 
For that he is so coveitous ; 
Or if he be to leccherous, 7080 

Or these that haunte S3rmonye ; 
Or provost fulle of trecherie. 
Or preM lyvyng jolily, 
Or prest that halt his queue hym by. 
Or olde horis hostilers, 
Or other bawdes or bordillers. 
Or elles blamed of ony vice. 
Of whiche men shulden done justice : 
6i alle the se3mtes that me pray. 
But they defende hem with lamprey, 7040 
With luce, with elys, with samons. 
With tendre gees, and with capons, ' 

With tartes, or with chessis fatte, 
With deynt^ flawnes, brode and fiatie, 
With caleweis, or with pullaylle. 
With conynges, or with fyne vitaiUe, 
That we undir our clothes wide. 

Maken thurgh oure golet glide ; 

Or but he wole do come in haste 

Roo venysoun t-bake in paste, 7050 

Whether so that he loure or groyne, 

He shal have of a corde a loigne, 

With whiche men shal hjnn bynde and lede. 

To brenne hym for his synful deede, 

That men shulle here hym crie and rore 

A myle wey aboute and more. 

Or ellis he shal in prisoun dye. 

But if he wole mire frendship bye, 

Or smerten that that he hath do. 

More than his gilt amounteth to. 7060 

But and he couthe thurgh his sleght 

Do maken up a tour of hight. 

Nought rought I whethir of stone or tree, 

Or erthe, or turves though it be. 

Though it were of no vounde stone, 

Wrought with squyre and scantilone, 

So that the tour were stuffed welle 

With alle richesse temporelle ; 

And thanne that he wolde updresse 

Eng3ms, bothe more and lesse, 7070 

To cast at us, by every side. 

To here his goode name wide, 

Sueh« sleghtes I shal yow nevene, 

Barelles of wyne, by sixe or sevene. 

Or gold in sakkis gret plente, 

He shulde soone del3rvered be. 

And if he have noon sich pitaunces, 

Late hym study in equipolences, 

And late lyes and fallaces. 

If that he wolde deserve oure graces, 708O 

Or we shal bere hym such witnesse 
Of synne, and of his wrecchidnesse, 
And done his loos so wide renne, 
That al quyk we shulden hym brenne, 
Or ellift yeve hym suche penaunce. 
That is wel wors than the pitaimce. 

* For thou shalt never for no thing 
Kon knowen a-right by her clothing 
The traitours fulle of trecherie. 
But thou her werkis can a-spie. 7090 

And ne hadde the good kepyng be 
Whilom of the universite, 
That kepith the key of Cristendome, 
We hadde turmented al and some, 
Suche ben the stynkyng prophetis ; 
N3rs none of hem, that ^od prophete is ; 
For they thurgh wikked entencioun. 
The yeer of the incarnacioun 
A thousand and two hundred yeer, 
Fyve and fifty, ferther ne nere noo 

Broughten a book, with sory grace. 
To yeven ensample in comune place. 
That seide thus, though it were fable : — 
* This is the gospel perdurable. 
That fro the Holy Goost is sent.' 
Wel were it worth to bene i-brent. 
Entitled was in such man ere 
This book, of which I telle heere. 
Ther nas no wight in alle Parys, 
Biforne oure lady at parvys, 7110 

That they ne myghte buye the booke, 
To copy, if hem talent toke ; 
There myght he se, by gret tresoun. 

Fulle many fals comparisoun : — 

* As moche as thurgh his grete myght, 

Be it of hete or of lyght, 

The Bonne sonrmounteth the mone, 

That troublere is, and chaungith soone. 

And the note kemelle the shelle, 

(I scorne not that I yow telle) 7120 

Right BO withouten ony gile 

Sounnounteth this npble evangile. 

The word of ony evangelist/ 

And to her title they token Crist ; 

And many a such comparisoun, 

Of which I make no mencioun, 

Mighte men in that booke fynde, 

WhoHSO coude of hem have mynde. 

* The university, that tho was a-slepe, 
Gan for to braide, and taken kepe ; 7180 

And at the noys the heed upcaste, 
Ne never sithen slept it faste, 
But up it stert, and armes toke 
Ayens this false horrible boke, 
Al redy bateil for to make, 
And to the juge the book to take. 
But they that broughten the boke there, 
Hent it anoon awey for fere ; 
They nolde shewe more a dele. 
But thenne it kept, and kepen wille, tuc 
Til such a tyme that they may see. 
That they so stronge woxen be. 
That no wyght may hem wel withstonde, 
For by that book they durstc not stonde. 
Away they gonne it for to here. 
For they ne durst« not answere 

By exposicioun ne glose 

To that that clerkis wole appose 

Ayens the eursednesse, iwys, 

That in that book i-writen is. 7i60 

Now wote I not, ne I can not see 

What manor eende that there shal be 

Of slle this that they may hyde ; 

But yit algate they shal abide. 

Til that they may it bet defende ; 

This trowe 1 best wole be her ende. 

* Thus Antecrist abiden we. 
For we ben alio of his meyne, 
And what man that wole not be so. 

Right soone he shal his lyf forgo. 7i80 

We wole a puple upon hym areyse, 

And thurgh oure gile done hym seise, 

And hym on sharpe speris ryve. 

Or other weyes brynge hym fro lyve, 

But if that he wole folowe, iwys, 

That in oure book i-writen is. 

Thus mych wole oure book signifie, 
That while Petre hath maistrie 
May never John shewe welle his myght. 

* Now have I you declared right, 7170 
The menyng of the bark and rynde. 

That makith the entenciouns blynde. 

But now at erst I wole big3mne, 

To expowne you the pith withynne : — 

« « « « 

And the seculers comprehende, 
That cristes lawe wole defende, 
And shulde it kepen and mayntenen 
Ayens hem that alle sustenen, 

And falsly to the puple techen, 

That lohn bitokeneth hem to prechen, 7180 

That ther nys lawe covenable, 

But thilke gospel perdurable, 

That fro the Holy Gost was sent 

To tume folk that ben myswent. 

The strengthe of lohn they undirstonde, 
The grace in whiche they seie theystonde. 
That doth the synfulle folk converte, 
And hem to Ihesu Crist reverte. 

* Fulle many another orribilit^, 
May men in that booke se, 7i90 

That ben comaunded, douteles, 
Ayens the lawe of Rome expres ; 
And alle with Antecrist they holden. 
As men may in the book biholden. 
And thanne comaunden they to sleen^ 
AUe tho that with Petre been ; 
But they shal nevere have that myght€. 
And God to-fome, for strif to fighte. 
That they ne shal ynough fynde, 
That Petres lawe shal have in mynde, 7200 

And evere holde, and so mayntene, 
That at the last it shal be sene, 
That they shal alle come therto. 
For ought that they can speke or do. 
And thilke lawe shal not stonde. 
That they by lohn have undirstonde, 
But maugre hem it shal adowne, 
And bene brought to confusioun. 
But I wole stynt of this matere. 
For it is wonder longe to here ; 7210 

But hadde that ilke book endured, 

Of better estate I were ensured. 
And freendis have I yit pardee, 
That han me sett in gret degr^. 

* Of alle this world is emperour 
Oyle my fadir, the trechour, 
And emperis ray moder is, 
Maugre the Holy Gost, iwis. 
Oure myghty lynage and owre rowte 
Regneth in every regne aboute, 72S0 

And welle is worthy we mynystres be, 
For alle this world goveme we, 
And can the folk so wel disceyve, 
That noon oure gile can perceyve ; 
And though they done, they dar not saye ; 
The sothe dar no wight bywrey«. 
But he in Cristis wrath hym ledith. 
That more than Crist my britheren dredith. 
He nys no fulle good champioim. 
That dredith such similacioun, 7S30 

Nor that for peyne wole refusen, 
Us to correcte and accusen. 
He wole not entremete by right, 
Ne have God in his iye-sight, 
And therfore God shal hym punyshe; 
But me ne rekke of no vice, 
Sithen men us loven comunably, 
And holden us for so worthy. 
That we may folk repreve echoon. 
And we nyl have repref of noon. wo 

Whom shulden folk worshipen so. 
But us that stynten never mo 
To patren whUe that folk may us see, 
Though it not so bihynde be ? 

And where is more wode folye^ 
Than to enhanpce chyvalrie. 
And love noble men and gay, 
That ioly dothis weren alway ? 
If they be «ich folk as they semen. 
So dene, as men her clotlus demen, 7350 

And that her wordis folowe her dede, 
It is gret pite, out of drede, 
For they wole be noon ypocritis. 
Of hym me thynketh gret spite is ; 
I can not love hym on no side. 
But beggers with these hodes wide, 
With streight and pale faces lene. 
And greye clothis not fulle clone, 
But fretted fulle of tatarwagges, 
And hightf shoos knopped with dagges, 726O 

That frouncen lyke a quaile pipe. 
Or botis revelyng as a gype ; 
To such folk as I you dyvyse, 
Shulde princes and these lordis wise. 
Take aUe her londis «nd her thingis, 
Bothe werre and pees, and govemyngis ; 
To such folk shulde a prince hym yive. 
That wolde his lyf in honour lyve. 

And if they be not as they seme. 
That serven thus the world to queme, 7270 

There wolde I dwelle to disceyve 
The folk, for they shal not perceyve. 

* But I ne speke in no such wise, 
That men shulde humble abit dispise, 
' So that no pride ther undir be. 
No man shulde hate, as thynkith me, 
The pore man in sich dothyng* 



222 THE ROMAUNT OF THE ROSE. 

But Gkxl ne preisith hym no thing. 

That seith he hath the wor]d forsake. 

And hath to worldly glorie hym take, 7280 

And wole of siche delices use. 

Who may that begger wel excuse ? 

That papelard, that hym yeldith so, 

And wole to worldly ese go. 

And seith that he the world hath lefte, 

And gredily it grypeth efte. 

He is the hounde, shame is to seyn, 

That to his castyng goth ageyn. 

* But unto you dar I to lye. 

But myght I felen or aspie, 7290 

That ye perceyved it no thyng, 

Ye shulde have a stark lesjnig, 

Right in youre honde thus to bigynne ; 

I nolde it lette for no sjTine.' 

The god lough at the wondir tho. 
And every wight gan laugh also. 
And seide : — * Lo, heere a man a-right, 
For to be trusty to every wight ! ' 

* Fals-semblant,' quod Love, * sey to me, 
Sith I thus have avaunced thee, 7300 
That in my court is thi dwelljmg, 

And of ribawdis shalt be my kyng, 
Wolt thou wel holden my forwordis V 

F, Sem. * Yhe, sir, from hennes forewardis; 
Hadde never youre fadir heere bifome, 
Servaunt so trewe, sith he was borne. 
Amour, * That is ayens alle nature.' 
F, Sem, * Sir, putte you in that aventure; 
For though ye borowes- take of me. 
The sikerer shal ye never be TSio 

For ostages, ne sikernesse, 

Or chartreS; for to here witnesse. 

I take youre silf to recorde heere, 

That men ne may in no manere 

Teren the wolf out of his hide, 

Til he be slayn, bak and side. 

Though men hym bete and al to-defile ; 

What ? wene ye that I wole bigile ? 

For I am clothed mekely, 

Ther undir is alle my trechery ; 7320 

Myn herte chaungith never the mo 

For noon abit, in which I go. 

Though I have chore of symplenesse, 

I am not wery of shrewidnesse, 

Myn lemman, streyneth Abstinence, 

Hath myster of my purveaunce ; 

She hadde ful longe a-go be deede, 

Nere my councel and my rede ; 

Lete hir allone, and you and me.' 

And Love answerde, * I trust thee 7330 

Withoute borowe, for I wole noon.' 

And Fals-semblant, the theef, anoon, 

Ryght in that ilke same place, 

That hadde of tresoun al his face 

Ryght blak withynne, and white withoute, 

Thankith hym, gan on his knees loute. 

Thanne was there nought, but * Every man 
Now to assaut, that sailen can,' 
Quod Love, ' and that fulle hardyly.' 
Thanne armed they hem communly 7340 

Of sich armour as to hem felle. 
Whanne they were armed fers and felle, 
They wente hem forth alle in a route. 

And set the castel al aboute ; 

They wille nought away for no drede, 

Tille it 80 be that they ben dede, 

Or tille they haye the castel take. 

And foure batels they gan make. 

And parted hem in foure anoon^ 

And toke her way, and forth they gone, 7860 

The foure gates for to assaile. 

Of whiehe the kepers wole not faile ; 

For they ben neithir sike ne dede. 

But hardy folk, and stronge in dede. 

Now wole I seyn the countynaunce 
Of Fals-semblant, and Abstynaunce, 
That ben to Wikkid-tonge went. 
But first they heelde her parlement. 
Whether it to done were, 
To maken hem be knowen there, 7S6o 

Or elles walken forth disgised. 
But at the laste they devysed, 
That they wolde gone in tapinage. 
As it were in a pilgrimage, 
Lyke good and hooly folk unfeyned. 
And dame Abstinence-streyned 
Toke on a robe of kamelyne. 
And gan hir graithe as a bygynne. 
A large coverechief of threde. 
She wrapped alle aboute hir heede, tsto 

But she forgate not hir sawter. 
A peire of bedis eke she here 
Upon a lace, alle of white threde, 
On which that she hir bedes bede ; 
But she ne bought hem never a dele, 
For they were geven her, I wote wele, 

God wote, of a fulle hooly frere, 

That seide he was hir fadir dere, 

To whom she hadde ofter went. 

Than ony frere of his covent. 7380 

And he visited hir also. 

And many a sermoun seide hir to ; 

He nolde lette for man on Ijrve, 

That he ne wolde hir ofte shryve. 

[And wyth so gret devotion 

They made her confession, 

That they had ofbe, for the nones, 

Two heedes in one hode at ones. 

Of fayre shappe I devysed her the. 
But pale of face sometyme was she ; 7390 

That false traytouresse untrewe, 
Was lyke that salowe horse of hewe, 
That in the Apocalips is shewed. 
That signyfyeth tAo folke beshrewed, 
That bene al ful of trecherye, 
And pale, through hypocrisye ; 
For on that horse no colour is, 
But onely deed and pale, ywys. 
Of such a colour enlangoured, 
Was Abstinence, ywys, coloured ; 7400 

Of her estate she her repentede, 
As her vysage represented^. 

She had a burdowne al of thefte. 
That Gyle had yeve her of hys yefte ; 
And a skryppe of faynte distresse, 
That ful was of elengenesse, 
And forth she walked^ sobrely : 
And False-semblaunt saynt, je vous die, 
And as it were for such mistere, 

VOL. VI. Q 

Done on the cope of a frere, 7410 

With chere symple, and ful pytous, 

Hys lookyng was not disdeynous, 

Ne proude, but meke and M pesyble^ 

About his necke he bare a Byble, 

And squierly forth gan he gon ; 

And for to reste hys lymmes upon. 

He had of Treason a potente ; 

As he were feble, hys way he went«. 

But in hys sieve he gan to thrynge 

A rasoiu'e sharpe, and wel bytjmge, 7420 

That was i-forged in a forge, 

Which that men clepen Coupe-gorge^ 

So longe forth her waye they nomen^ 
Tyl they to Wycked-tonge comen. 
That at hys gate was syttyng, 
And sawe folke in the way passyng. 
The pylgrjrmes sawe he faste by 
That beren hem ful mekely, 
And humbleZy they wyth hym mette. 
Dame Abstinence fyrst hym grette, 7430 

And syth hym False-semblant salued€, 
And he hem ; but he not remeuede, 
For he ne dred hem not a dele. 
For whan he sawe her faces wele, 
Alwaye in herte hym thoughts so. 
He shulde knowe hem bothg two ; 
For wele he knewe dame Abstynaunce, 
But he ne knewe not Constreynaunee. 
He ne knewe nat that she was constreyned, 
Ne of her theves lyfe fayned, 7*^ 

But wende she come of wyl al fre ; 
But she come in another degre ; 

And 3rf of good wyl she beganne, 

That wyl i-fayled was her thaime. 

And FaJse-semblant had he sene alse, 

But he knewe nat that he was false. 

Yet false was he, but his falsenesse 

Ne coude he not espye, nor gesse ; 

For Semblant was so slye wrought, 

That falsenesse he ne espyede nought. 7450 

But haddest thou knowen hym beforne, 

Thow woldest on a boke have sworne, 

Whan thou hym saugh in thylke araye 

That he, that whylome was so gaye. 

And of the daunce Joly Robyn, 

Was tho become a Jacobyn. 

But sothly, what-so men hym calk, 

Frere preachours bene goode men alle ; 

Her order wyckedly they beren 

Such Minstreles, yf they weren. 7460 

So bene Augustyns, and Cordylers, 

And Cannes, and eke sacked freers, 

And alle freres shodde and bare 

(Though some of hem bene great and square) 

Ful holy men, as I hem deme; 

Everyche of hem wolde good man seme. 

But shalt thou never of apparenee 

Sene conclude good consequence 

In none argument, ywys, 

f existence al fayled is. 7470 

^r men may fjnde alwaye sopheme 

lie consequence to ewveneme, 
lio-so that hath had the subtelte 
ie double sentence for to see. 
Whan the pylgrymes comen were 

To Wycked-tonge that dwelled there, 

(Her hameys nygh hem w£is algate) 

By Wycked-tonge adowne they sate, 

That badde hem nere hym for to come, 

And of tidynges telle hym some, 748O 

And sayde hem :— * What case maketh yow 

To come to this place now?' 

* Sir,' sayde Strayned-abstinaunce, 

* We, for to dry en our penaunce, 
With hertes pytous and devoute, 

Are common, as pylgrimes gon aboute ; 

Wei nygh on fote alway we go ; 

Ful doughty ben our heeles two ; 

And thus bothe we ben i-sent 

Throughoute this worlde that is mjnswent, 7490 

To yeve ensample, and preche also. 

To fyshen synful men we go. 

For other fyshynge ne fyshe we. 

And, syr, for that charite. 

As we be wont, herborowe we crave. 

Your lyfe to amende, Christ it save ! 

And so it shulde you nat displease. 

We wolden, yf it were your ease, 

A shorte sermon unto you sa3nie. 

And Wicked- tonge answered agayne^ tsw 

* The house,' quod he, ' such as ye se, 
Shal not be warned you for me, 
Seye what you lyst, and I wol here.' 

* Graunt mercy swete syr dere !' 
Quod alderfirst, dame Abst3mence, 
And thus began she her sentence. 

Const, Abstinence. * Sir, the fyrste vertue, 
certayne, 



THE ROMAUNT OF THE ROSE. 229 

The greatest, and mooste soverayne 

That may be founde in any man, 

For havyng, or for wytte he can, 7510 

That is hys tonge to refrayne; 

Therto ought every wyght him payne. 

For it is better styUe be, 

Than for to speken harme, parde! 

And he that herkeneth it gladly, 

He is DO good man sykerly. 

And, sir, aboven al other synne, 

In that arte thou moost gylty inne. 

Thou spake a jape not longe ago, 

(And, sir, that was ryght yvel do) 7520 

Of a yonge man that here repayrede, 

And never yet thys place apayrede. 

Thou saydest he awayted nothynge, 

But to deceyve Fayre-welcomyng. 

Ye sayde nothyng soth of that ; 

But, sir, ye lye ; I tel you plat ; 

He ne cometh no more, ne goth, parde ! 

I trowe ye shal hym never se. 

Fayre-welconiynge in prison is. 

That ofte hath played with you er thys 7550 

The fayrest games that he coude, 

Withoute fylthe styl or loude ; 

Nowe dare he not himselfe solaoe. 

Ye han also the man do chase. 

That he dare neyther come ne go. 

What meveth you to hate hym so, 

But properly your wycked thought. 

That many a false leasyng hath thought ? 

That meveth youre foole eloquence, 

That jangleth ever in audience, 7540 

And on the folke areyseth blame, 

Ajid doth hem dishonour and shame, 

For thyng that maye have no prevyug, 

But lykelynesse, and contryvyng. 

For I dare sayne, that Reason demeth, 

It is not al soth thynge that semeth, 

And it is S3aine to controve 

Thynge that is^br to reprove ; 

Thys wote ye wele. And, syr, therfore 

Ye arne to blame the more. 7550 

And, nathlesse, he recketh lyte ; 

He yeveth nat nowe therof a myte ; 

For jrf he thoughts harme, parfaye. 

He wolde come and gone al daye ; 

He coude not himselfe abstene. 

Nowe Cometh he not, and that is sene. 

For he ne taketh of it no cure, 

But yf it be through aventure. 

And lasse than other folke algate. 

And thou her watchest at the gate, 7560 

With speare in thyne arest alwaye ; 

There muse, musard, al the daye ; 

Thou wakest nyght and daye for thought; 

Iwys thy traveyle is for nought. 

And Jelosy, withouten fayle, 

Shal never quyte the thy travayle. 

And skath is that Fa3rre-welcom3nttg, 

Wythoute any trespassyng, 

Shal wrongfrdly in prison be, 

There wepeth and languysheth he. Tsr •* 

And though thou never yet, ywys, 

Agyltest man no more but thys, 

(Take not a-greefe) it were worthy 

To putte the out of thys bayly, 
And afterwarde in prison lye, 
And fettre the tyl that thou dye ;] 
For thou shalt for this synne dwelle 
Right in the devels ers of helle, 
But- if that thou repente thee.' 

* Mafay, thou liest falsly !' quod he. 7680 

* What ? welcome, with myschaunce nowe ! 
Have I therfore i-herberd yowe 

To seye me shame, and eke reprove ? 

With sory happe to youre bihove, 

Am I to day youre herbergere ! 

Go, herber yow elles- where than heere, 

That han a Iyer called^ me. 

Two tregetours art thou and he, 

That in myn hous do me this shame, 

And for my sothe-saugh ye me blame. 7590 

Is this the sermoun that ye make ? 

To alle the develles I me take. 

Or elles, God, thou me confounde. 

But er men diden this castel founde, 

It passith not ten daies or twelve. 

But it was tolde right to my solve, 

And as they seide, right so tolde I, 

He ky6t^ the rose pryvjdy. 

Thus seide I now, and have seid yore ; 

I not where he diae ony more. 7600 

Why shulde men sey me such a thyng. 

If it ne hadde bene gabbyng ? 

Ryght so seide I, and wole seye yit ; 

I trowe I lied« not of it, 

And with my hemes I wole blow« 

To alle neighboris a-rowe. 

How he hath bothe comen and gone.' 

Tho spake Fals-semblant right anone, 
' Alle i& not gospel, oute of doute. 
That men seyn in the towne aboute ; 7610 

Ley no deef ere to my spekyng, 
I swere yow, sir, it is gabbyng. 
I trowe ye wote wel certeynly, 
That no man loveth hym tenderly, 
That seith hym harme, if he wote it, 
Alle be he never so pore of wit. 
And 80th it is also sikerly, 
This knowe ye, sir, as wel as I 
That lovers glauily wole visiten 
The places there her loves habiten. 7020 

This man yow loveth and eke honoureth ; 
This man to serve you laboureth ; 
And clepith you his freend so deere. 
And this man makith you good chere, 
And every where that you meteth, 
He yow saloweth, and he you greteth. 
He preseth not so ofte, that ye 
Ought of his come encombred be ; 
Ther presen other folk on yow, 
Fulle ofter than he doth now. 763o 

And if his herte hym streynede so 
Unto the rose for to go, 
Ye shulde hym sene so ofte nede, 
That ye shulde take h}Tn with the dede ; 
He cowde his comyng not forbore, 
Though ye hym thrilled with a spere ; 
It nere not thanne as it is now. 
But trustith wel, I swere it yow. 
That it is clone out of his thought. 

Sir, certis, he ne thenkith it nought ; 7640 

No more ne doth Faire-welcomyng, 

That sore abieth al this thing. 

And if they were of oon assent, 

Fulle soone were the rose hent. 

The maugre youres, wolde be. 

And sir, of o thing herkeneth me : — 

Sith ye this man, that loveth yow, 

Han seid such harme and shame, now 

Witeth wel, if he gessed it. 

Ye may wel demon in youre wit, 7650 

He nolde no thyug love you so, 

Ne callen you his freende also. 

But nyght and day he wole wake. 

The castelle to destroie and take 

If it were soth, as ye devise ; 

Or some man in some maner wise 

Might it warne hym everydele. 

Or by hym-silf perceyven wele. 

For sith he myghte not come and gone 

As he was whilom wont to done, 7680 

He myght it sone wite and see ; 

But now alle other wise wote he. 

Thanne have ye sir, al outerly 

Deserved helle, and jolyly 

The deth of helle douteles. 

That thrallen folk so gilteles.' 

Fals-semblant proveth so this thing. 
That he can noon answerjmg. 
And seth alwey such apparaunce. 
That nygh he fel in repentaunce, 7670 

And seide hym : — * Sir, it may wel be. 
Semblant, a good man semen ye ; 

And, Abstinence, fulle wise ye seme ; 

Of talent you bothe I deme. 

What counceil wole ye to me yeven ?' 

* Ryght heere anoon thou shalt be shryven 
And sey thy sjnne withoute more ; 
Of this shalt thou repente sore ; 
For I am prest, and have pouste, 
To shrj^e folk of most dignyte 7680 

That ben as wide as world may dure. 
Of alle this world I have the cure, 
And that hadde never yit persoun, 
Ne vicarie of no manor toun. 
And, God wote, I have of thee, 
A thosand tyme more pitee, 
Than hath thi preest parochial, 
Though he thy freend be special. 
I have avaimtage, in o wise, 
That youre prelatis ben not so wise, 7«w 

Ne half so lettred as am I. 
I am licenced boldely, 
[In divinitie for to rede. 
And to confessen, out of drede. 
If ye wolle you nowe confesse. 
And leave your synnes more and lesse. 
Without abode, Imele downe anon, 
And ye shal have absolucion.'] 



EXPLICIT. 



COMPLAYNTE OF A LOVERES LYFE; 

OE, THE COMPLAINT Or THE 
BLACK KNIGHT. 




I. 

CN May, when Flora, the fresshe lusty 
quene, 
The soyle hath clad in grene, rede, and 
white; 

And Phebus gan to shede his stremes shene 
Amyd the Bole, wyth al the hemes bryghte ; 
And Lucifer, to chace awey the nyghte, 
Ayen the morowe our orysont hath take, 
To hydde loveres oute of her slope awake, 



And hertys hevy for to recomforte 
From dreryhed of hevy nyghtis sorowe, 
Nature bad hem ryse, and hem disporte, 
Ageyn the goodly glade greye morowe ; 
And Hope also, with seint Johan to borowe, 
Bad in dispite of daunger and dispeyre, 
For to take the holsome lusty eyre. 

in. 
And wyth a sygh I gan for to abreyde 
Out of my slombre, and sodenly out sterte, 
As he, alas ! that nygh for sorowe deyde, 
My sekenes sat ay so nygh m3ai hert€, 
But for to fynde socoure of my smerte, 
Or atte lest summe relesse of my t)eyn, 
That me so sore halt in every veyn, 

IV. 

I rose anon, and thoght I wolde goon 
Into the wode, to here the briddes singe, 
When that the mysty vapour was agoon, 
And clere and feyre was the morownjnig ; 
The dewe also lyk sylver in shjniynge 
Upon the leves, as any baume swete. 
Til firy Tytan with hys persaunt hete 

V. 

'ELadde dried up the lusty lycour nywe, 
Upon the herbes in the grene mode. 
Aid that the floures of many djrvers hywe, 
Upon the stalkes gunne for to sprede, 
And for to splay out her leves on brede 
Ageyn the sunne, golde-bomed in hys spere, 
That doun to hem caste hys hemes clere. 

VI. 

And by a r3rver forth I gan costey, 
Of water clere as berel or cristal. 
Til at the last I founde a lytil wey, 
Towarde a parke, enclosed with a waJ 
In compas rounde, and by a gate smal, 
Who-so that wolde frely myghte goon, 
Into this parke, walled with grene stoon. 

VII. 

And in I went to here the briddes songe, 
Which on the braunches, bothe in pleyn and vale. 
So loude songe that al the wode ronge, 
Lyke as hyt sholde shever in pesis smale ; 
And as me thoghte, that the nyght3nigale 
Wyth so grete myght her voyse gan out wrests 
Ryght as her herte for love wolde breste. 

vm. 
The soyle was pleyne, smothe, and wonder softe, 
Al oversprad with tapites that Nature si 

Had(2d made her selfe ; celured eke alofbe 
With bowys ^ene, the floares for to cure, 
That in her beaute they may longe endure 
Fro al assaute of Phebus f«rvent fere, 
Which in his spere so bote shone and clere. 

IX. 

The eyre atempre, and the smothe wjmde 

Of Zepherus, amonge the blosmes whyte, 

So holsomme was, and so nourysshing be kynde. 

That smale buddes, and rounde blomes l3rte, 60 

In manor gan of her brethe delyte, 

To yif us hope her frute shal take 

Ayens autumpne, redy for to shake. 

X. 

I sawe ther Daphene closed under rynde, 

Grene laurer, and the holsomme pyne, 

The myrre also that wepeth ever of kynde, 

The cedres high, upryght as a lyne, 

The philbert eke, that lowe dothe enclyne 

Her bowes grene to the erthe doune. 

Unto her knyght ycall«d Demophoune. 70 

XI. 

There saw I eke th^ fressh hawthorns 
In white motele, that so soote doth smelle, 
Aashe, firre, and oke, with many a yonge acome, 
And many a tre mo then I can telle ; 
And me beforne I sawe a litel welle, 
That had his course, as I gan iho beholde, 
Under an hille, with quyke stromes colde. 

XII. 

The gravel gold, the water pure as glas, 

The bsmkys rounde, the welle environjmg, 

And softe as velvet the yonge gras so 

That thereupon ful lustely gan sprynge. 

The sute of trees aboute compassyng 

Her shade we caste, closyng the wel/e rounde. 

And al the herbes grouyng on the grounde. 

xni. 
The water was so holsom so vertuous, 
Throgh myghte of herbes groujnige ther beside ; 
NeX lyche the weUe wher as Narcissus 
Yslayn was throgh vengeaunce of Cupide, 
Wher so covertely he did aJide 
The greyn of cruel deth upon eche brynke, w 
That deth mot folowe, who that ever drynke. 

XIV. 

Ne lyche the pitte of the Pegac^, 
Under Pernaso, wher poetys slepte ; 
Nor lyke the welle of pure chastite, 
Whiche as Dyane with her nymphes kepte, 
When she naked into the water lepte. 
That slowe Acteon with his houndes felle, 
Oonly for he cam so nygh the welle. 

XV. 

But this welle that I her of reherse 

So holsom was, that hyt wolde aswage loo 

Bollyn hertis, and the venjrm perse 

Of pensif hede, with al the cruel rage, 

And evermore refresshc the visage 

Of hem that were in eny werynesse 

Of gret labour, or fallen in distresse. 

XVI. 

And I that throgh daungere and disdeyn, 

So' drye a-thruste, thoght I wolde assaye 

To tast a draght of this weUe or tweyn^ 

My bitter langour yf hyt myght alaye, 

And on the banke sinon adoune I lay, no 

And with myn hede imto the weUe I raghte, 

And of the water dranke I a good draghte. 

XVII. 

Wherof me thoght I was refresshed wel 

Of the brynnyng that sate so nyghe my herte, 

That verely anon I gan to fele 

An huge part relesed of my smerte ; 

And therewithalle anoon up I sterle, 

And thoght I wolde walken and se more. 

Forth in the parke and in the holtys hore. 

XVIII. 

And thorgh a launde as I yede apace, 120 

And gan aboute feste to beholde, 

I fonde anon a delytable place, 

That was beset with trees yong and olde, 

Whos names her for me shal not be tolde, 

Amyde of whiche stode an erber grene, 

That benched was with turves nywe and clene; 

XIX. 

This herber was ful of floures ofinde, 

Into the whiche as I beholde gan, 

Betwex an hulfere and a wodebynde, 

As I was war, I sawe ther lye a man IM 

In blake and white colour, pale and wan, 

And wonder dedely also of his hiwe. 

Of hurtes grene, and fresshe woundes nywe. 

XX. 

And overmore destreyned with sekenesse 

Besyde al this he was ful grevously. 

For upon him he had a hote aceesse. 

That day be day him shoke ful petously, 

So that for constreynyng of hys malady. 

And hertely wo, thus lyinge al alone. 

It was a deth for to so here hym grone. i40 

XXI. 

Wherof astonied my fote I gan withdrawe, 
Gretly wondring what hit myghte be. 
That he so lay and h&dde no felowe, 
Ne that I coude no wyght with him se ; 
Wherof I hadde routhe, and eke pite. 
And gan anon, so softly as I coude, 
Amonge the busshes me prively to shroude ; 

XXII. 

If that I myght in eny wise aspye. 

What was the cause of his dedely woo, 

Or why that he so pitously gan crie ifio 

On hys fbrtune, and on eure also. 

With al my myght I leyde an ere to. 

Every worde to marke what he sayede, 

Out of his swogh among as he abreyde. 

xxiri. 
But first, y{ I shal make mensyoun 
Of hys persone, and pleynlj him discrive, 
He was in sothe, without excepcioun, 
To speke of manhod, oon the best on lyve ; 
Ther may no man ayeines trouthe stryve, 
For of hys tyme, and of his age also, leo 

He proved was, ther men shuld have ado. 

xxrv. 
For oon the beste, ther of brede and lengthe 
So wel ymade by good proporsioun, 
Yf he hadde be in his delyver strengthe ; 
But thoght and sekenesse wer occasion 
That he thus lay in lamentacioun 
Orufie on the grounde, in place desolate. 
Sole by hymself, awaped and amate. 

XXV. 

And for me semeth that hit ys fyttyng 

His wordes alle to put in remembraunoe, ' 170 

To me that herde al his compleynyng 

And alle the grounde of his woful chaunce, 

Yf therwithal I may yow do plesaunce, 

I wol to yow so as I can anone, 

Lych as he seyde, rehersew everychone. 

XXVI. 

But who shal now helpe me for to compleyne ? 

Or who shal now my stile guy or lede ? 

O Nyobe, let now thi teres reyne 

Into my penne, and eke helpe in this nede ! 

Thou woful Mirre that felist my herte blede 180 

Of pitouse wo, and my honde eke quake, 

When that I write, for this mannys sake. 

VOL. VI. B 

XXVII. 

For unto wo acordeth compleynyng. 
And delful chere unto hevynesse ; • 
To sorow also, sighing and wepyng, 
And pitouse moren3nig unto dreiynesse ; 
And whoso that shal writen of distresse. 
In partye nedeth to knowe feljnigly 
Cause dxA rote of alle suche nialady. 

XXVlli. 

But I alas ! that am of wytte but dulle, i90 

And have no knowyng of such matere, 

For to discryve, and wrytew at the fulle 

The woful compleynt, which that ye shul here. 

But even-like as doth a sbyvenere, 

That can no more what that he shal write, 

But as his maister beside dothe endyte ; 

XXIX. 

Ryght so fare I, that of no sentement 

Sey ryght naught in conelusioun. 

But as I herde, when I was present, 

This man compleyne wyth a pytouse soun ; 200 

For even-lych, wythout addisyoun. 

Or disencrese, outher mor or lesse, 

For to reherse anon I wol me dresse. 

XXX. 

And yf that eny now be in this place. 

That fele in love brennyng or fervence. 

Or h3mdered were to his lady grace, 

With false tonges, that with pestilence 

Sle trewe men that never did offence 

In worde nor dede, ne in Aer« entent, — 

If any such^ be here now present, 210 

XXXI. 

Let hym of routhe ley to audyence, 
With deleful chere, and sobre countenaunce^ 
fo here this man, be ful high sentence. 
His mortal wo, and his grete pertorbaunce 
Comple3myng, now lying in a traunce. 
With loke upcast, and withftd reuful cher& 
Theffect of whiche was as ye shal here. 

COMPLEYKT. 

xxxn. 

* The thought expressed with inward sighea sore, 
The peynful Ijve, the body langwysshing. 

The woful gost, the herte rent and tore, 220 

The pitouse chore pale in comple3myng, 
The dedely face, lyke asshes in shynyng, 
The salte teres that fro myn yen feUe, 
Parcel declared grounde of my peyses alle. 

XXXIII. 

* Whos hert ys (ounde to blede on hevynesse ; 
The thoght resse3rt of woo and of compleynt ; 
The brest is chest of dule and drerynesse ; 
The body eke so feble and so feynt, 

With bote and acAde my acces ys so mejmt. 
That now I shyver for defaute of hete, 230 

And bote as glede now soaenly I suete. 

XXXIV. 

* Now bote as fire, now colde as asshes dede. 
Now bote for colde, now cold for hete ageyn, 
Now cold as ise, now as coles rede 

For bete I bren ; and thus betwex^ tweyn 
I possed am, and al forecast in peyn. 
So that my hete pleynly as I fele 
Of grevouse colde ys cause every dele. 

XXXV, 

* This ys the colde that of ynwarde high dysdeyn, 
Colde of dyspite, and colde of cruel hate ; 240 
This is the colde that evere doth his hesy peyn, 
Ayenes trouthe to fight and to debate ; 

This ys the colde that wolde the fire abate 
Of trewe menyng, alas, the harde while I 
This ys the colde that wil me begile. 

XXXVI. 

* For evere the better that in trouthe I mente, 
With al my myghte feythfully to serve, 
With hert and alle to be dilygente, 

The lesse thanke, alas ! I can deserve : 
Thus for my trouthe Daunger doth me sterve ; 2so 
For oon that shulde my deth of mercie lette, 
Hath made dispite new his swerde to whette 

XXXVII, 

* Ayens me, and his arowes to file, 
To take vengeaunce of wilful cruelty ; 
And tonges false throgh her sleghdy wile, 
Han gonne a werre that wel not stynted be ; 
And fals Envye, Wrathe, and Enemyt^, 
Have conspired ayens al ryght and lawe. 

Of her malis, that Trouthe shal be slawe. 

xxxvm. 
^ And Malebouche gan first the tale telle, 260 

The sclaundre Trouthe of indignacioun. 
And Fals-report so loude ronge the belle. 
That Mysbeleve and Fals-suspecioun 
Have Trouthe brought to hys dampnacioun, 
80 that, alas I wrongfully he dyeth. 
And Falsnes now his place occupieth. 

XXXIX. 

' And entred ys into Trouthes londe, 

And hath therof the M possessyoun. 

0, ryghtful God ! that first the trouthe fonde, 

How may thou suf&e such oppressioun, 270 

That Falshed shuld have jurysdixioun, 

In Trouthes ryght, to sle him gilteles ? 

In his fraunchise he may not lyve in pes; 

XL. 

' Falsly accused, and of his foon foijuged, 

Without ansuere, while he was absent, 

He damned was, and may not ben excused, 

For Cruelty satte in jugement. 

Of Hast3niesse without avisement. 

And bad Disdeyn do execute anoon 

His jugement in presence of hys foon. aso 

XLI. 

* Attumey noon ne may admytted ben 
To excuse Trouthe, ne a worde to speke ; 
To Feyth or Othe the juge list not sen, 
There jb no geyn but he wil be i-wreke. 

0, Lorde of trouthe ! to the I calle and clepe, 
How may thou se thus in thy presence. 
Without^ mercy, mordred Innocence ? 

TLTI. 

* Now God that art of trouthe sovereyn,. 
And seest how I lye for trouthe bounde, 

So sore knjrtte in loves firy cheyn, 290 

Even at the deth, throgh girt wyth mony a wounde, 
That lykly are never for to sounde. 
And for my trouth am damned to the dethe, 
And noght abide, but drawe alonge the brethe : 

XLin. 
' Consider and se in thyn eternal sights 
How that m3m herte professed whilom was, 
For to be trewe with al my fulZe myght, 
Oonly to oon the whiche now, alas! 
Of volunte, withoute more trespas, 
Myn.accusurs hath taken unto grace, soo 

And cherissheth hem my deth to purchace. 

XLIV. 

* What meneth this ? what ys this wonder ure 
Of purveyance, yf that I shal hit calle, 

Of god of love, that fals hem so assure, 
And trew, alas ! doun of the whele be falle ? 
And yet in sothe this is the worst of alle. 
That Falshed wrongfully of Trouthe hath the name, 
And Trouthe ayen warde of Falshed bereth the blame. 

XLV. 

* This blynde chaunce, this stormy aventure, 

In love hath most his experience, sio 

For who that doth with trouthe most his cure, 
Shal for his mede fynde most offence, 
That serveth love with al his diligence : 
For who can feyne under loulyhede, 
Ne fayleth not to fynde grace and spede. 

XLVI. 

' For I loved oon ful longe sythe agoon. 

With al my herte, body and fulZ^ myght. 

And to be ded my herte can not goon 

From his heste, but hold« that he hath hight ; 

Thogh I be banysshed out of her syght, 320 

And by her mouthe damned that I shal deye. 

Unto my behests yet I wil ever obeye. 

xivn. 

* For evere sithe that the worlde began, 
Who-80 lyste loke and in storie rede, 
He shal ay fynde that the trewe man 
Was put abake, whereas the falshede 
Yfurtiiered was : for Love taketh non hede 
To sle the trewe, and hath of hem no charge, 
Wher as the false goth frely at her large. 

XLvni. 
' I take recorde of Palamides, 330 

The trewe man, the noble worthy knyght. 
That ever loved, and of hys pe3me no relese ; 
Notwithstondyng his manhode and his myght, 
Love unto him dide fid grete unright, 
For ay the bette he did in chevalrye. 
The more he was c-hindred by envye. 

* And aye the bette he dyd in every place, 
Throgh his knyghthode and besy peyne. 
The ferther was he fro his ladys grace. 

For to her mercie myght he never ateyne, 34o 

And to his deth he coude hyt not refreyne 
For no daunger, but ay o6ey and sen^e. 
As he best coude, pleynly til he sterve. 

* What was the fyne also of Ercules, 
For al his conquest and his worth3messe. 
That was of strengthe alone pereles ? 
For lyke as bokes of him list expresse. 
He set pUeres, throgh his highe prowesse, 
Away at Cades, for to signifie, 

That no man myght him passe in chevalrie. 350 

U. 

* The which« pilers ben ferre byyonde Ynde 
Beset of golde, for a remembraunce : 
And for al that was he sete behynde^ 
With hem that Love list febly to avaunce) 
For he him set kste upon a daunce, 
Ayens whom helpe may not strjrve. 
For al his trouthe yet he lost his lyve. 

' Phebus also for his persaunt lyght, 

When that he went her in erthe lowe, 

Unto the herte with fresshe Venus sight aeo 

Ywounded was, throgh Cupides bowe, 

And yet his lady list him not to knowe ; 

Thogh for her love his herte dide blede. 

She let him go, and toke of him non hede. 

Lin. 
' What shal I say of jonge Firamus ? 
Of trewe Tristram, for all his highe renoune ? 
Of Achilles, or of Antonyws ? 
Of Arcite, or of him Palemoune ? 
What was the ende of her passioune, 
But after sorowe dethe, and then her grave ? 870 
Lo, here the guerdon that thes lovers have ! 

LIV. 

' But false Jasoun with his doublenesse, 

That was imtr^we at Colkos to Mede, 

And Tereus, rote of unkyndenesse. 

And with these two eke the fals En^ ; « 

Lo, thus the false, ay in oon degre. 

Had in love her lust and al her wille, 

And save falshed^ ther was non other skille. 

LV. 

* Of Thebes eke the fals Arcite, 

And Demophon eke for his slouthe, sso 

They had her lust and al that myghte delyte, 
For al her falshede and grete untrouthe. 
Thus ever Love^ alas, and that is routhe I 
His false legys furthereth what he may. 
And sleeth the trewe, ungoocfly, day be day. 

LVI. 

* For trcwe Adon i-slayn was with the bore 
Amyde the forest in the grene shade, 

For Venus love he felt al the sore ; 

But Yulcanus with her no mercy made, 

The foule chorle hadde many nyghtis glade, d9u 

Wher Mars, her toorthy knyght, her treive man, 

To fynde mercy comfort noon he can. 

LVII. 

* Also the yonge fressh Ipomones, 
So lusty fre as of his corage, 

That for to serve with al his herte ches 
Athalant, so feire of her visage ; 
But Love alas quyte him so his wage 
With cruel daunger ple3mly at the laste. 
That with the dethe guerdonlesse he paste. 

Lvni. 

* Lo, her the fyne of lovers servise ! 400 
Lo, how that liOve can his servantis quyte I 

Lo, how he can his feythful men dispise, 
To sle the trewe men, and false to respite ! 
Lo, how he doth the swerde of sorowe byte 
In hertis, suche as most his lust obeye. 
To save the fals and do the trewe deye ! 

LDL. 

' For feythe nor othe, worde, ne assurannce, 

Trewe menyng, awajrte, or besynesse. 

Stil porte, ne feythful attendaunce, 

Manhode ne myght, in armes worthinesse, 4io 

Pursute of wurshipe nor high prouesse, 

In atraunge londe rydinge ne travayle, 

Ful lyte, or noght, in love dothe avayle. 

LX. 

' Peril of dethe, nother in se ne londe, 

Hungre ne thrust, sorowe ne sekenesse, 

Ne grete emprises for to take on honde, 

Shedyng of blode, ne maaful hardyneese. 

Nor ofte wouadynge at sawtes by distresse, 

Nor in part3mg of lyfe nor dethe also, 

Al ys for noghte. Love taketh non hede therto. m 

LXI. 

' But lesynges with her fals6 flaterye, 
Throgh her falshed, and with her doublenesse, 
With tales new, and mony feyned lye, 
By false-semblaunce, and contrefet humblesse, 
Under colour depeynt with stedfastnesse. 
With fraude covred under a pitouse face, 
Accepte ben now rathest unto grace, 

Lxn. 
' And can hemselfe now best magnifie 
With feyned port and fals presumpsioun ; 
They haunce her cause with false surquedrie, 480 
Under menjmg of double entencioun. 
To thenken oon in her opinyoun, 
And sey another, to set hemselve alofbe. 
And hynder trouthe, as hit ys seyn ful ofte. 

LXIII. 

* The whiche thing I bye now al to dere, 
Thanked be Venus, and the god Gupide ! 
As hit is seen by myn oppressed chere, 
And by his arowes that stiken in my syde, 
That safe the dethe I nothing abide 

Fro day to day, alas, the harde while ! uo 

Whan evere hys dart that hym list to fyle, 

LXIV. 

* My wofiil herte for to ryve atwo. 
For faute of mercye, and lake of pite 

Of her that causeth al my peyn and woo, 
And list not ones of grace for to see 
Unto my trouthe throgh her cruelte ; 
And most of al if that I me compleyne, 
Than hath she joy to laughen at my peyne. 

LXV. 

' And wilftilly hath she my dethe swome, 
Al gilteles, and wote no cause why, 450 

Safe for the trouthe that I have hade afome 
To her allone to serve fe3rthfully. 

God of Love ! unto the I crie. 
And to thy blende double deyte 

Of this grete wrong I compleyn« me, 

J.XVI. 

' And unto thy stormy wilful variaunce, 
Ymeynt with chaunge and gret unstable72«3se, 
Now up, now down, so rennyng is thy chance, 
That the to trust may be no sikemesse ; 

1 wite hit nothinge but thi doublenesse, 46o 
And who that is an archer, and ys blende, 
Ifarketh nothing, but sheteth as he wend. 

LXTEI. 
' And for that he hath no discrecioim^ 
Withoute aviso he let his arowe goo. 
For lak of syght, and also of resoun^ 
In his shetyng hit happeth ofta soo. 
To hurt his frende rathir then his foo ; 
So doth this god with his sharpe flon. 
The trewe sleeth, and leteth the fals6 gon. 

Lxvin. 
' And of his woundjmg this is the worst of alle, 4?o 
Whan he hurteth he dothe so cruel wreche^ 
And maketh the soke for to crie and calle 
Unto his foo for to ben his leche, 
And hard hit is for a man to seche, 
Upon the poynt of dethe in jepardie, 
Unto his foo to fynde remedye* 

LXIX. 

* Thus fareth hit now even by me, 

That to my foo that yaf my hert a wounde, 

Mot axe grace, mercy, and pite, 

And namely ther wher noon may be founde ; 480 

For now my sore my leche wol confounde, 

And god of kyade so hath set myn ure, 

My lyves foo to have my wounde in cure. 

LXXk 

* Alas the while now that I was borne ! 
Or that I ever saugh the brighte sonne ! 
For now I se that ful longe afome, 

Or I was borne, my destanye was sponne 
By Parcas sustren, to sle me if they conne, 
For they my dethe shopen or my shert«, 
Oonly for trouthe, I may hit not asterte* ^ 

LXXI, 

* The myghty goddesse also of Nature, 
That under (Jod hath the governaunce 

Of worldly thinges commytted to her cure, 

Disposed hath, thro^A her wyse purveaunce, 

To yke my lady so moche suffisaunce, 

Of alle vertues, and therewithal purvyde 

To mordre trouthe, hath taken Daunger to guydo. 

Lxxn. 
' For bounte, beante, shappe, and semelyhed, 
Prudence, witte, passyngly fairenesse, 
Benigne port, glad chere, with loulyhed, soo 

Of womanhede ryght plenteous largesse. 
Nature in her fully did empresse, 
Whan she her wroght, and altherlast Dysdeyne, 
To hinder trouthe, she made her chambreleyne. 

Lxxin, 

* When Mystrust also, and Fals-suspecioun, 
With M3rsbeleye she made for to be 
Chefe of counseyle, to this conclusioun. 
For to exile Trouthe, and eke Pite, 

Out of her court to make Mercie fle. 

So that Dispite now holdeth forth her reyne^ sio 

Throgh hasty beleve of tales that men f eyne. 

Lxxrvr. 
' And thus I am for my trouthe, alas ! 
Mordred and slayn with wordis sharp and kene, 
Gilteles, God wote, of al^ trespas. 
And lye and blede upon this colde grene. 
Now mercie, suete ! mercye, my lyves queue f 
And to youre grace of mercie yet I preye, 
In youre servise that your man may deye. 

LXXV. 

' But and so be that I shal deye algate. 

And that I shal non other mercye have, 580 

Yet of my dethe let this be the date, 

That by yonre wille I was broght to my grave, 

£r hastely, yf that you; list me save, 

My sharpe woundes that ake so and blede. 

Of mercie chartne, and also of womanhede. 

LXXVI. 

* For other charme pleynly ys ther noon. 
But only mercie, to helpe in this case ; 
For thogh my wounde blede evere in oon. 
My lyve, my deth, stent in your grace, 

And thogh my gilte be nothing, alas ! sso 

I axe mercie in al my best entente, 
Redy to dye, yf that ye assente. 

LXXVII. 

* For ther ayenes shal I never strive 
In worde ne werke, pleynly I ne may, 
For lever I have then to be alyve 

To dye sothdiy, and hit be her to pay ; 
Ye, thogh hit be this eche same day, 
Or when that ever her luste to devyse, 
Sufficeth me to dye in your servise. 

Lxxvni. 

* And God, that knowest the thoght of every wygbt 
Ryght €LS hit is, in every thing thou maist se, mi 
Yet ere I dye, with al my fuHle myght, 

Louly I preye to graunte unto me, 
That ye, goodly, feire, fressh, and fre. 
Which sle me oonly for defaut of routhe, 
Er then I die, may knowe my trouthe. 

LXXIX. 

' For that in sothe sufficethe unto me, 

If she hit know in every circumstaunce, 

And after I am wel apayd that she 

Yf that her lyst of deth to do yengeaunce 550 

Unto me^ that am under her legeaunce, 

Hit sitte me not her doom to dysobey^ ; 

But at her luate wilfully to deje. 

LXXX. 

' Withoute gruching or rebellioun, 

In wil or worde, holy I assent, 

Or eny maner contradixioun, 

Fully to be at her commaundement ; 

And yf I dyen, in my testament 

My hert I send, and my spirit also, 

What-so-ever she list with hem to do. mj 

LXXXI. 

' And alderlast tinto her womanhede, 
And to her mercy me I recommaunde^ 
That lye now here betwexe hope and drede, 
Abyding pleynly what she list commaunde ; 
For utterly this nys no demaunde 
Welcome to me while me lasteth brethe, 
Ryght at her chose, wher hit be lyf or dethe. 

Lxxxn* 
* In this mater more what myght I seyn, 
Sith in her honde and in her wiUe ys alle, 
Bothe lyf and dethe, my joy, and al my peyn ; 570 
And fynally my heste holde I shal, 
Til my spirit, be destanye fatol, 
When that her liste fro my body wende. 
Have here my trouthe, and thus I make an ende/ 

Lxxxin. 
And with that worde he gan siken as sore, 
Lyke as his herte ryve wolde atweyne, 
Aiid holde his pese, and spake a worde no more ; 
But for to se his woo and mortal peyntf. 
The teres gonne fro myn eyen reyne 
Ful pitously, for verry inwarde routhe, sso 

That I hym sawe so languysshing for his trouthe. 

LXXXTV 

And al this while my self I kepte close 
Amonge the bowes, and my self gan hide. 
Til at the last the woful man arose. 
And to a logge wente ther besyde, 
Wher al the May his custom was to abyde, 
Sole to comple3men of his peynes kene^ 
Fro yer to yer, under the bowes grene. 

LXXXV. 

And for because that hit drowe to the nyght, 

And that the simne his arke diumalZe, 59o 

Ypassed was, so that his persaunt lyght, 

His bryghte hemes and his stremes aUe 

Were in the wawes of the water falle. 

Under the bordure of our ocean, 

His chare of golde his course so swyftly ran 

LXXXVI. 

And while the twilyght and the rowes rede 

Of Phebus lyght were deaurat a lite, 

A penne I toke, and gan me faste spede, 

The woful ple3mt of thilke man to write 

Worde be worde, as he dyd endyte ; eoo 

Lyke as I herde, and coude hem tho reporte, 

I have here set, your hertis to dysporte. 

Lxxxvn. 
If oght be mys, leyth the wite on me, 
For I am worthy for to here the blame, 
If eny thing i-mysreported be, 
To make this ditie for to seme lame 
Throgh myn nnkunnyng, but for to seme the same, 
Lyke as this man his compleynt did expresse, 
I axe mercie and foryevenesse. 

LXXXVIII. 

And, as I wrote, me thoght I sawe aferre, eio 

Fer in the west^ lustely appere 

Esperus, the goodly bryght« sterre. 

So glad, so feire, so persaunt eke of chore, 

I mene Venus with her bemys clere, 

That hevy hertis oonly to releve 

Is wont of custom for to shewe at eve. 

LXXXIX. 

And I as fast« fel doun on my kne, 
And even thus to her I gan to preie : 

* lady Venus ! so feire upon to se, 

Let not this man for his trouthe deye, 620 

For that joy thou haddest when thou leye 
With Mars thi knyght, when Vulcanus yow founde. 
And with a cheyne unvisible yow bounde. 

xc. 

* Togedre bothe tweyne in the same while. 
That al the court above celestial, 

At youre shame gan laughe and smyle : 

O, feire lady, wel willy founde at al ! 

Comfort to carefuU, goddesse immortal ! 

Be helpyng now, and do thy diligence. 

To let the stremes of thin influence eso 

VOIi. VI. s 

XCI. 
* Descende dbune, in furtheryng of the trouthe, 
Namely of hem that be in sorowe bonnde ; 
Shew now thy myght, and on her wo have routhe, 
Br fals^ Daunger sle hem and confounde : 
And specialy let thy myght be founde 
For t» socoure, whatnso that thou may, 
The trewe man that in the erber lay. 
xcn. 

' And al^ trewe further for his sake, 

glade sterre ! lady Yenus myn ! 

And cause his lady him to grace take ; 640 

Her hert of stele to mercy so endyne, 
Br that thy hemes go up to declyne, 
And er that thou now go fro us adoune, 
For that love thou haddest to Adoun.' 

xcm. 
And when that she was goon unto her reste, 

1 rose anon, and home to bedeZe wente. 

For verry wery, me thoght hit for the beste. 
Preying thus in alfe my best entente, 
That dlle trewe, that be with Daunger shent, 
With mercie may, in reles of her peyn, eso 

Recured be^ er May come eft ayeyn. 

xciv. 
And for that I ne may noo lenger wake, 
Farewel, ye lovers alZe that be trewe ! 
Fraying to God, and thus my leve I take, 
That er the sunne to morowe be ryse newe. 
And er he have ay en his rosen hewe. 
That eche of yow may have such a grace. 
His oune lady in armes to embrace. 

XCV. 
I mene thus, that in al honeste, 
Withoute more ye may togedre speke teo 

What so yow liste at goode liberte, 
That eche may to other her herte brekoj 
On Jelosie oonly to be iwreke, 
That hath so longe of malice and envie* 
/-werred trouthe with his tiranye. 

LB»VOTE. 

xcvi. 
Princes, pleseth hit your benignite* 
This litil dite to have in mynde ! 
Of womanhede also for to se, 
Your trewe man may summe mercie fynde,. 
And Pit^ eke, that long hath be behynde, 670 

Let then ayein be provoked to grace ; 
For by my trouthe hit is ayenes-kynde, 
Fals Daunger for to oconpie his place. 

XCVII. 

Go litel quayre, go unto my lyves quene 

And my verry hertis sovereigne. 

And be ryght glad for she shal the sene ; 

Such is thi grace ; but I alas in peyne 

Am left behinde, and not to whom to pleyne ; 

For Mercie, Routhe, Grace, and eke Pite 

Exiled be, that I may not ateyne, 68o 

Recure to fynde of myn adversity. 

EXPLICIT. 




THE COMPLAYNT OF MARS AND VENUS. 



\ LADETH,ye/ow^, of the morowe gray ! 
Loo, Fhdms rysen amonge yon rowis 

rede! 
And floures firesshe, honoure^A ye this 
May, 
For when the sunne uprist then wol ye sprede ; 
But ye lovers that lye in eny drede, 
Fleeth lest wikked tonges yow espye ! 
Loo, yonde the sunne, the candel of jalosye ! 

n. 

With teres hlew, and with a wounded herte 
Taketh your leve, and, with seynt Johan to borowe, 
Apeseth sumwhat of your sorowes smerte, lo 

Tyme cometh efte, cese shal your sorowe ; 
* The glade nyght ys worthe an hevy morowe, 
Seynt Valentyne ! ' a foule thus herd I S}Tige, 
Upon your day, er the sunne gan up sprynge. 

ni. 

Yet sange this foule, * I rede yow al awake ; 
And ye that han not chosen in humble wyse. 
Without^ repentynge cheseth youre make, 
, Yet at this fest renoveleth your servyse : 

And ye that han ful chosen as I devise, 
Confermeth hyt perpetuely to dure, 20 

And paciently taketh your aventure.' 

rv. 

And for the worshippe of this highe feste, 
Yet wol I in my briddes wise synge, 
The sentence of the compleynt, at the leste, 
That woful Mars made atte departyng 
Fro firessh Venus in a /air morwenynge, 
Whan Phebus, with his firy torches rede, 
Ransaked hath every lover in hys drede. 

V. 

Whilom the thrid^fo hevenes lord above. 

As wel by hevenysh revolucioun, so 

As by desert hath wonne Venus his love. 

And she hath take him in subjecioun, 

And as a maistresse taught him his lessoun, 

Commanndynge him that nevere in her service. 

He ner so bolde no lover to dispise. 

VI. 

For she forbad him jelosye at alle, 

And cruelte, and host, and tyrannye ; 

She made kirn at her lust so humble and t^ralle, 

That when her deynede to cast on h3rm her ye, 

He toke in pacience to lyve or dye ; 40 

And thus she brydeleth him, in her manere, 

With nothing but with scomyng of her chere. 

vn. 
Who regneth now in blysse but Venus, 
That hath thys worthy knyght in governaunce ? 

Who syngeth now but Mars that serveth thus 
The faire Venus, causer of plesaunce ? 
He bynt him to perpetuel obeisaunce, 
And she b3mt her to love him for evere, 
But so be that his trespace hyt desevere. 

vin. 

Thus be they knyt, and regnen as in heven, 
Be lokyng moost ; til hyt fil on a tyde, 
That by her bothe assent was set a steven, 
That Mars shal entre as fast as he may glyde, 
Into hir nextc paleys to abyde, 
Walkyng hys cours til she had him atake, 
And he preyede her to haste her for his sake. 

IX. 

Than seyde he thus, * Myn hertis lady suete, 
Ye knowe wel my myschefe in that place, 
For sikerly til that I with yow mete, 
My lyfe stant ther in aventure and grace, 
But when I se the beaute of your face, 
Ther ys no dred of deth may do me smerte, 
For alle your lust is ese to myn herte.' 



She hath so grete compassioun on her knyght, 
That dwelleth in solitude til she come, 
For hyt stode so, that ylke tyme no wight, 
Counseyled hym, ne seyde to hym welcome. 
That nyghe her witte for sorowe was overcome ; 
Wherfore she sped her as fast in her weyg. 
Almost in oon day as he dyd in tweye. 70 

XI. 

The grete joye that was betwex hem two, 
When they be mette, ther may no timge tel^;; 
Ther is no more but unto bed thei go, 
And thus in joy and blysse I let hem duelZe ; 
This worthi Mars that is of knyghthode welle, 
The flour of feyrenesse lappeth in his armes, 
And Venus kysseth Mars the god of armes. 

XII. 

Sojourned hath this Mars of which I rede 

In chambre amyd the paleys prively, 

A eerteyn tyme, til him fel a drede, so 

Throgh Phebus, that was comen hastely 

Within the paleys yates ful sturdely. 

With torche in honde, of which the stremes bryghte 

On Venus chambre gan kytheful grete lyghte. 

xni. 

The chambre, ther as ley this fresshe queue, 
Depeynted was with white boles grete. 
And by the lyght she knew that shone so shene, 
That Phebus cam to bren hem with his hete ; 
This cely Venus, nygh drejmt in teres wete, 
JInbraceth Mars, and seyde:: — * Alas, I dye ! 90 
The torch is come, that al this world wol wrie.' 

XIV. 

Up stert€ Mars, hym lustc not to slepe. 
When that he his lady herde so compleyne ; 
But, for his nature was not for to wepe, 
Instide of teres^ fro his eyen tweyne 

The firy sparkes brosten out for peyne. 
And hent his hauberke that ley hym besyde ; 
Me wold he not, ne myght himselven hide. 

XV. 

He throwe^A on him his helme of huge wyghte, 
And girt him with his swerde ; and in his honde 
His myghty spere, as he was wont to fyght«, loi 
He shaketh so, that almost it to-wonde ; 
Ful hevy was he to walken over londe ; 
He may not holde with Yenus companye, 
But bad her fleen lest Phebus her espye. 

XVI. 

woful Mars ! alas, what maist thou seyn. 

That in the paleys of thy disturbaunce. 

Art left byhjmd in peril to be sleyn ? 

And yet therto ys double thy penaunce. 

For she that hath thyn hert in governance, no 

Is passed halfe the stremes of thyn yen ; 

That thou ner swift, wel maist thou wepe and crien. 

XVII. 

Now fleeth Venus into Ciclinit^s toure, 
With voide cours, for fere of Phebus lyght. 
Alas ! and ther ne hath she no socoure, 
For she ne founde ne saugh no manor wyght ; 
And eke as ther she hadde but litel myght ; 
Wherfor her selven for to hyde and save. 
Within the gate she Jledde into a cave. 



Derke was this cave, and smokyng as the heUe,iao 
Nat but two pases within the yate it stode ; 

A nature! day in derk I let her dwelle. 
Now wol I speke of Mars furiouse and wode ; 
For sorow he wold have sene his herte blode, 
Sith that he myght have done her no companye, 
He ne roghte not a myte for to dye. 

XIX. 

So feble he wex for hete and for his wo, 

That nygh he swelt, he myght unnethe endure ; 

He passeth but a sterre in dayes two ; 

But nertheles, for al his hevy armure, i?o 

He foloweth her that is his lyves cure ; 

For whos departyng he toke gretter ire, 

Then for his oune brenning in the fire. 

XX. 

After he walketh sofbely a paas, 

Compleynyng that hyt pit^ was to here. 

He seyde, * lady bryghtc Venus ! alas. 

That ever so wyde a compas ys my spere ! 

Alas ! when shal I mete yow, myn herte dere ? 

Thys twelve dayes of Aprile I endure, 

Throgh jelouse Phebus, this mysaventure.' uo 

XXI. 

Now God helpe sely Venus allone I 

But as God wolde hyt happede for to be, 

That while that Venus weping made her mone 

Giclinius ryding in his chevache. 

Fro Venus Vcdanus myghte his paleys se ; 

And Venus he salueth, and maketh chere. 

And her receyveth as his frende ful dere. 

XXII. 

Mars dwelleth forth in hts adversyte, 

Compleynyng ever tn oon her departynge ; 

And what his compleynt was remembreth me, 150 

And therfore, in this lusty morwenynge, 

As I best can, I wol hit seyn and synge, 

And after that I wol my leve take ; 

And God yif every wyght joy of his make ! 



THE COMPLEYNT OF UABS. 
XXIII. 

The ordre of compleynt requireth skylfully, 

That yf a wight shal pleyne pitously, 

Ther mot be cause wherfore that men pleyne, 

Other men may deme he pleyneth folely, 

And causeles. Alas, that do not I ! 

Wherfor the grounde and cause of al my peyne, 160 

80 as my troubled witte may hit atteyne, 

I wol reherse ; not for to have redresse. 

But to declare my grounde of hevynesse. 

XXIV. 

The firsts tyme, alas, that I was wroght, 

And for certeyn effectes hider broght, 

Be him that lordeth ech intelligence, 

I yaf my trewe servise and my thoght, 

For evermore, how dere I have hit boght. 

To her that is of so grete excellence. 

That what wight that first sheweth his presence, 170 

When she is wrothe and taketh of hym no cure. 

He may not longe in joye of love endure. 

XXV. 

This is no feyned mater that I telle ; 

My lady is the verrey sours and welle 

Of beauts, lust, fredam, and gentilnease, 

Of riche aray, how dere men hit selle, 

Of al disport in which men frendely duelle. 

Of love and pley, and of benigne humblesse, 

Of soune of instrumentes of al swetnesse, 

And therto so wel fortuned and thewed, lao 

That thorow the worlde her goodnesse is yshewed 

XXVI. 

What wonder ys then thogh that I besets 
My servise on suche one that may me kaette 
To wele or wo, sith hit l3rthe in her myghte ? 
Therfore myn hertc for-ever I to her bights, 
Ne trudy for my dethe shal I not lette, 
To ben her truest servaunt and her knyght. 
I flater noght, that may wete every wyght ; 
For this day in her servise shal I dye, 
But grace be, I se her never wyth ye. i9o 

XXVII. 

To whom shal I plenen of my distresse ? 

Who may me helpe, who maymyharme redresse? 

Shal I compleyn unto my lady fre ? 

Nay, certes, for she hath such hevynesse, 

For fere and eke for wo, that as I gesse, 

In lytil tyme hit wol her bane be ; 

But were she safe, hit wer no fors of me. 

Alas, that ever lovers mote endure. 

For love, so many a perilouse aventure ! 

xxvin. 

For tho^A so be that lovers be as trewe 3oo 

As any metal that is forged newe. 

In many a case hem tydeth ofbe sorowe. 

Som ^e hire ladies wil not on hem rewe ; 

Somtyme, yf that jelosie hyt knewe. 

They myghten lyghtly ley her hede to borowe ; 

Somlyme envyous folke with tunges horowe 

Departen hem, alas ! Whom may they plese ? 

But he be fals, no lover hath his ese. 

XXIX. 

But what availeth suche a longe sermoun 

Of aventures of love up and doune ? 210 

I wol retume and speken of my pejme ; 

The poynt is this of my distruccion. 

My rights lady, my savacyoim, 

Is in afi&ay, and not to whom to pleyne. 

hert« suete ! lady sovereync ! 

For your disese I oght wel swouwe and swelte, 

Thogh I none other harme ne drede felt6. 

XXX. 

To what fyne made the God that sitte so hye, 
Benethen love other companye, 
And streyneth folke to love malgre her hede ? 230 
And than her joy, for oght I can espye, 
Ne lasteth not the twynkelyng of an eye. 
And somme have never joy til they be dede. 
What meneth this ? what is this mystihede ? 
Wherto constreyneth he his folke so faate. 
Thing to desyre but hit shulde last6? 

XXXI. 

And thogh he made a lover love a thing, 
And maketh hit seme stedfast and during, 
Yet putteth he in hyt such mysaventure, 
That rest nys ther in his yevinge. 330 

And that is wonder that so juste a k3rnge 
Doth such hardnesse to his creature. 
Thus whether love hreke or elles dure, 
Algates he that hath with love to done, 
Hath ofter wo than changed ys the mone. 

XXXII. 

Hit semeth he hath to lovers enemyt^. 
And lyke a fissher, as men al day may se, 
Bateth hys angle-hoke with summe plesaunce. 
Til mony a fissch ys wode to that he he 
Sesed therwith ; and then at erst hath he 240 
Al his desire, and therwith al myschaunce. 
And thogh the l3me breke he hath penaunce ; 
For with the hoke he wounded is so sore. 
That he his wages hathe for evermore. 

xx^in. 

The broche of Thebes was of such a kynde. 
So ful of rubies and of stones of Ynde, 
That every wight that set on hit an ye, 
He wend anon to worthe out of his mynde ; 
So sore the beauts wold his herte bynde. 
Til he hit had, him thoght he muste dye ; S60 

And whan tha.t it was his then shuld he drye 
Such woo for drede ay while that he hit hadde. 
That welnygh for the fere he shulde madde. 

XXXIV. 

And whan hit was fro his possessioun. 

Than had he double wo and passioun, 

That he so feir a tresore h&dde forgo ; 

But yet this broehe, as in conclusionn. 

Was not the cause of his confusioun ; 

But he that wroght hit enfortuned hit so. 

That every wight that had hit shuld have wo ; 360 

And therfore in the worcher was^ the vice, 

And in the covetour that was sonyee. 

XXXV. 

So fareth hyt by lovers, and by me ; 

For thogh my lady have so gret beaute, 

That I was^mad til I hadde gete her grace, 

She was not cause of myn adversite, 

But he that wroghte her, as mot I the, 

That putte suche beauts in her face, 

That made me coveten and purchace 

Myn oune dethe ; him wite I that I dye, 270 

And myne tmwitte that ever I clombe sa hye, 

XXXVI. 

But to yow hardy knyght^s of renoun, 

Syn that ye be of my devisioun, 

Al be I not worthy to so grete a name. 

Yet seyn these clerkes I am your patroun, 

Therfore ye oght have somme compassioun 

Of my disese, and take hit not a-game ; 

The pruddest of yow may be made ful tame. 

Wherfore I prey yow, of your gentilesse, . 

That ye oompleyne for myn hevynesse. 280 

xxxvn. 



And ye, my ladyes, that ben true and stable. 
Be wey of kynde ye oghten to be able 
To have pit^ of folke that ben in peyn«, 
Now have ye cause to clothe yow in sable ; 
Sith that youre emperise, the honurable, 
Is desolat, wel oghte ye to pleyne, 
Now shuld your holy teres falle and reyne. 
Alas ! your honour and your emperise, 
Negh ded for drede, ne can her not chevise. 

XXXVIII. 

Compleyneth eke ye lovers al in fere 290 

For her that, with unfeyned humble chare, 
Was evere redy to do yow socoure ; 
CompleinetA her that evere hath had yow dere ; 
Compleyneth beaute, fredom, and manere ; 
Compleyneth her that endeth your labour, 
Compleyneth thilke ensample of al honour. 
That never dide but cdwey gentilesse ; 
Kytheth therfor in her summe kyndenesse. 

THE COMPLBTBTT OP VENUS* 
XXXIX. 

Thebe nys so high comfort to my plesaunce, 
Whan that I am in eny hevynesse, soo 

As for to have leyser of remembraunce. 
Upon the manhod and the worthynesse, 
Upon the trouthe, and on the stedfastnesse, 
Of him whos I am al whiles I may dure ; 
Ther oght^ blame me no creature, 
For every wight preiseth his gentilesse. 

XL. 

In him ys bounte, wysdom, and govemaunce, 
Wei more then eny manTies witte can gesse ; 
For grace hath wolde so ferforthe hym avaunce, 
That of knyghthode he is parfite richesse ; 8io 
Honour honoureth him for his noblesse; 
Therto so well hath formed him Nature. 
That I am his for ever, I him assure, 
For every wight preysith his gentilesse. 

XLI. 

And not withstondyng al his suffisaunce, 

His gentil hert ys of so grete humblesse 

To me in worde, in werke, in contenaunce, 

And me to serve is al his besynesse. 

That I am set in verrey sikirnesse. 

Thus oght I blesse wel myn aventure, 330 

Sith that him list me serven and honoure. 

For every wight preiseth his gentilesse. 

XLn. 

Now certis, Love, hit is right covenable. 
That mdn ful dere bye the nobil thinge, 
As wake, a-bed, and fasten at the table, 
Wepinge to laugh and sing in compleynynge. 
And doun to cast6 visage and lokynge, 
Often to chaunge visage and contenaunce, 
Pley in slep3mg, and dremen at the daunce, 
Al the reverse of eny glad felynge. sso 

XLIII. 

Jelosie be hanged be a cable ! 

She wold al knowe thro^A her espyinge. 

Ther dothe no wyght nothing so resonable, 
That al nys harme in her ymagenynge. 
Thus dere abought is Love in his yevjoige, 
Which ofte he yifeth withoute ordynaunce, 
As sorow ynogh, and litil of plesaunce, 
Al the reverse of any glad felynge. 



A lytel tyme his yifb ys agreable, 

But ful encombCTouse is the usynge ; 840 

For subtil Jelosie, the deceyvable, 

Ful often tyme causeth desturbynge. 

Thus be we ever in drede and sufFrynge ; 

In no certeyn we languisshen in penaunce, 

And han ful often mony an harde myschaunce, 

Al the reverse of any glad felynge. 

XLV. 

But certys, Love, I sey not in such wise, 
That for tescape out of youre lace I mentis, 
For I so longe have be in your servise, 
That for to let of wil I never assente. sso 

No fors ! ye ! thogh Jelosye me turmente, 
Sufficeth me to se hym when I may ; 
And therfore certys to myn endyng day, 
To love hym best that shal I never repente. 

XLVI. 

And certis, Love, whan I me wel avise, 
Of eny estate that man may represents, 
Then have ye made me, ihTogh your fraunchise, 
Chese the best^* that ever on erthe wente. 
Now love wel, hert, and loke thou never stents, 

VOL. VI. T 

And let the Jelousie put hit in assay, 36o 

That for no peyn, I wiUe not sey nay ; 

To love yow best, that shall I never repente. 

XLvn. 

Hert«, to the hit ought ynough suflSse, 

That Love so highe a grace to yow sente, 

To chese the worthiest in alfe wise, 

And most agreable unto myn entente. 

Seche no ferther, neythir wey ne wente, 

Sithe / have suflSsaunce unto my pay, 

Thus wol I ende this compleynt or this lay, 

To love h)rm best ne shal I never repente. 370 

LENVOY. 



Princes ! resseyveth this compleynt in gre, 

Unto your excelent benignity 

Directe, aftir my litel sufl&saunce ; 

For elde, that in my spirit dulleth me. 

Hath of endyting al the subtilit^ 

Welnyghe bereft out of my remembraunce : 

And eke to me hit is a grete penaunce, 

Syth ryme in Englissh hatA such skarsete. 

To folowe worde by worde the curiosite 379 

Of Graunson, floure of hem that maken in Fraimce. 

EXPLICIT. 





A GOODLY BALLADE OF CHAUCER. 



[OTHER of norture, best beloved of alle. 
And fresshest flour, to whom good thrift 

God sende ! 
Your childe,if it lust you me so to calle, 
Al be I unable my selfe so to pretende, 
To your discretion I recommende 
Myn herte and al, with every circumstance, 
Al holy to be under your govemaunce. 

Moste desire I, and have and ever shal, 
Thyng whiche might your hertes ease amende ; 
Have me excused, my power is but smal ; lo 

Nathelesse, of right, ye oughte to commende 
My goode wille, which fayne wolde entende 
To do you servyce ; for al my suflfysaunce 
Is holy to be under your govemaunce. 

Meidx un in herte which never shal appalZe, 
Aye fresshe and newe, and right glad to dispende 
My tyme in your servyce, what so befallc, 
Besechyng your excellence to defende 
My symplenesse, if ignoraunce offende 



276 A GOODLY BALLADE OF CHAUCER. 

In any wyse ; sythe that myn afifyaimce so 

Is holy to ben under your governaunce. 

Daisy of lyght, very grounde of comforte, 
The Sonnes doughter ye hight, as I rede ; 
For whan he westreth, farwel your disporte ! 
By your nature anon, right for pure drede 
Of the rude night that with his boystous wede 
Of derkenesse shadoweth our emyspere. 
Than closen ye, my lives lady dere ! 

Dawnyng the Day to his k3mde resorte, 

And Phebus your father with his stremes rede so 

Adometh the morowe, consumyng the sorte 

Of misty cloudes that wolden overlede 

Trewe humble hertes with her mistyhede, 

Nere comforte a-dayes, whan eyen clere 

Disclose and sprede my lyves lady dere, 

Je vouldray — but greate God disposeth 

And maketh casuel, by his provydence, 

Suche thyng as man/ies frele witte purposeth, 

Al for the best, if that our conscience 

Nat grutche it, but in humble p^cience 40 

It receyve : for God saythe, without^ fable, 

A faythful herte ever is acceptable. 

Cautels who so useth gladly, gloseth ; 
To eschewe suche it is right high prudence ; 
What ye sayd ones myn herte opposeth. 
That my writyng japes in your absence 
Pleased you moche better than my presence. 
Yet can I more ; ye be nat excusable, 
A faythful herte ever is acceptable. 

Quaketh my penne ; my spyrit supposeth 50 

That in my writyng ye fynde wol some offence ; 
Myn herte welkeneth thus sone ; anon it ryseth ; 
Nowe hotte, nowe colde, and efte in fervence : 
That mysse is, is caused of neglygence, 
And not of malyce ; therfore bathe mercyable ; 
A faythfiil herte ever is acceptable. 

LBNVOYB. 

Forthe complaynt ! forthe lackyng eloquence ! 
Forthe lytle letter, of endytyng lame I 
I have besought my ladyes sapyence 
Of thy behalfe, to accept in game ee 

Thyn inabylite ; do thou the same : 
Abyde ! have more yet ! — Je serve Jouesse. 
Nowe forth I close the in holy Venus name I 
The shal unclose my hertes governeresse. 



-Q^ 




A PRAISE OF WOMEN. 

^Ltho that lyste of women evyl tospeke, 
And sayn of hem worse than they de- 
serve, 
I praye to God that her neckes to-breke, 
Or on some evyl dethe mote tho janglers sterve ; 
For every man were holden hem to serve, 
And do hem worship, honour, and servyce, 
In every maner that they best coude devyse. 

For we oughte first to thinke on what manere 

They bring us forth, and what payn they endure 

First in our byrth, and syth fro yere to yere lo 

How busely they done hir busy cure, 

To kepe us fro every misaventure 

In our youthe, whan we have no might 

Our selfe to kepe, neither by day nor nyght. 

Alas ! howe may we say on hem but wele. 

Of whom we were fostred and ybore. 

And ben al our sucoure, and ever trewe as stele. 

And for our sake ful ofte they suffre sore ? 

Withoute women were al our joye lore ; 

Wherfore we ought alfe women to obeye ao 

In al goodnesse ; I can no more saye. 

This is wel knowen, and hath ben or this, 
That women ben cause of alle lightnesse, 
Of knyghthode, norture, eschewyng al malis, 
Encrease of worshyp, and of alle worthynesse ; 
Therto curteys and meke, and ground of al good- 

nesse. 
Glad and mery, and trewe in every wyse 
That any gentyl herte can thynke or devyse. 

And though any wolde trusts to your untruthe, 
And to your fayre wordes wold aught assente, so 
In good« fayth me thynketh it were gret ruthe, 
That other women sholde for hir gylt be shent. 
That never knew, ne vnate nought of hir entent, 
Ne lyste not to here the fayre words ye write, 
Which ye you pajme fro day to day tendyte. 

But who may beware of your tales untrewc. 

That ye so busyly paynt and endite ? 

For ye wyl swere that ye never knewe, 

Ne sawe the woman, neyther moche ne lyte. 

Save onely her to whom ye hsidde delite, 40 

As for to serve of al that ever ye seye. 

And for her love must ye nedes deyg. 

Then wyl ye swere that ye knewe never before 
What Love was, ne his dredful observaunce. 
But nowe ye fele that he can wounde sore ; 
Wherfore ye put^e you into her governaunce, 
Whom Love hath ordeyned you to serve and do 

plesaunce 
With al your might your lytel lyves space, 
Whiche endeth sone but if she do you grace. 

And then to bedde wyl^ ye soone drawe, so 

And sone sicke ye wyl^ you than fayne, 
And swere faste your lady hath you slawe, 
And brought you sudeynly so high a payne 
That fro your deth may no man you restrayne. 
With a daungerous loke of her eyen two, 
That to your dethe muste ye nedes go. 

Thus wylle ye morae, thus wyl^ ye sighe sore, 

As though your herte anon in two wolde breste. 

And swere faste that ye may live no more, 

* Myne owne lady ! that might, if ye leste, 60 

Bringe myn herte somdele into reste, 

As if you lyst mercy on me to have ;' 

Thus your untrouth wyl ever mercy crave. 

Thus wol ye playne, tho^A ye nothyng smerte. 

These innocent creatures for to begyle. 

And swere to hem, so wounded in your herte 

For her love, that ye may lyve no whyle, 

Scar^ly so longe as one mighte go a mile. 

So hyeth dethe to bringe you to an ende, 

But if your soverayn lady lyst you to amende. 70 

And if for routhe she cqmforte you in any wyse 
For pyte of your false othes sere, 
So that innocent weneth that it be as you devyse 
And weneth your herte be as she may here, 
Thus for to comfort and somwhat do you chore ; 
Than wol these janglers deme of her ful ylle, 
And sayne that ye have her fidly at your wyUe. 

Lo, howe redy her tonges ben, and preste 
To speke harme of women causelesse 1 

Alas ! why might ye not as wel sayc the bestc, eo 
As for to deme hem thus gyltelesse ? 
In your herte, ywis, there is no gentyhiesse, 
That of your owne gylt lyst thus women fame ; 
Now, by my trouth, me thynke ye be to blame. 

For of women cometh this worldly wele, 

Wherfore we oughte to worship hem evermore ; 

And thou it mishap one, we oughte for to hele. 

For it is al through our false lore, 

That day and night we payne us evermore 

With many an othe these women to begyle 9o 

With false tales, and many a wicked wj^le. 

And if falshede shulde be reckoned and tolde 
In women, iwys ful trouthe were. 
Not as in men, by a thousand fold ; 
Fro alfe vices, iwys they stande clere. 
In any thing that ever I coude of here, 
But if entysing of these men it make. 
That hem to flatteren connen never slake. 

I wolde fayne wete wher ever ye coude here, 
Withoute mennes tysing, what women dyd amis, loo 
For ther ye may get hem ye lye fro yere to yere. 
And many a gabbing ye make to hem, iwys ; 
For I could never here ne knowen ere this, 
Where ever ye coude fynde in any place. 
That ever women besoughte you of grace. 

There ye you payne with al your fulZe might, 
With al your herte, and al your beysnesse. 
To pleasen hem bothe by day and night, 

Prayeng hem of her grace and gentybiesse^ 
To have pyte upon your greate distresse, no 

And that they wolde on your payne have routhe, 
And slee you not, sens ye meane but trouthe. 

Thus may ye see that they ben fautelesse, 
And innocent to slle your werkes slie, 
And slle your craftes that touche falsnesse, 
They knowe hem not, ne may hem not espye ; 
So sweare ye that ye mustg nodes die, 
But if they wolde, of hir womanheed, 
Upon you rewe, er that ye be deed. 

And than your * lady ' and your * hertes queue ' 120 
Ye calle hem, and therewith ye syghe sore, 
And say, * My lady, I trowe that it be sene 
In what plite that I have lyved ful yore ; 
But nowe I hope that ye wol no more 
In these peynes suffre me for to dwelle, 
For of al goodnesse, iwys, ye be the welZe.' 

Lo, whiche a paynted processe can ye make. 
These harmlesse creatures for to begyle ! 
And whan they slope, ye payne you to wake. 
And to bethinke you on many a wicked wyle ; iso 
But ye shal se the day that ye shal curse the whyle 
That ye so besyly dyde your entent 
Hem to begyle, that falshede never mente. 

For this ye knowe wel, though I wolde lie. 
In women is al trouthe and stedfastnesse ; 
For in good faythe I never of hem sy& 
But moche worshyp, bounty, and gentylm 

Right comyng, foyre, and ful of mekenesse, 

Good and glad, and lowly, I you ensure, 

Is this goodly angelyke creature. 140 

And if it happe a man be in disease, 
She dothe her busynesse and her ful/e peyne 
With al her might, him to comforte and please 
If fro his disease she mights him restreyne ; 
In word ne dede, iwys, she wol not fayne. 
But with al her might she dothe her besynesse 
To bringe him out of his hevynesse. 

Lo, what gentyUesse these women have, 

If we coude knowe it for our rudenesse ! 

How besy they be us to kepe and save, 150 

Both in heale, and also in sicknesse ! 

And alway right sory for our distresse. 

In every maner; thus shewe thy routhe, 

That in hem is al goodnesse and trouthe. 

And syth we fynde in hem gentylnesse and trouth, 
Worshyp, bounte, and kyndenesse evermore, 
Let never this gentylesse through your slouth 
In hir kynde trouthe be aught forlore 
That in woman is, and hath yhen ful yore, 
For in reverence of the hevens Queue, leo 

We oughttf to worshyp alZe women that bene. 

For of eHe creatures that ever were get and borne. 
This wote ye wel, a woman was the bestc ; 
By her was recovered theblysse that we h&dde lome. 
And thruogh the woman shal we come to reste. 
And ben ysaved, if that our selfe \este ; 

Wherfore, me thynketh, if that we h&dde grace, 
We oughten honour women in every place. 

Therfore I rede that, to our ly^^e8 ende, 

Fro this t3rme forth, while that we have space, no 

That we have trespaced, pursue to amende, 

Prayeng our Lady, wel of alle grace. 

To bringe us unto that blysful place. 

There as she and al^ goode women shal be infere 

In heven above, amonge the angels dere. 

EXPLICIT. 





MINOR POEMS. 

THE COMPLEYNTE OF THE DETHE 
OF PITE. 

HOW PITl^ IS DEDE AITD BUBIED IX ▲ GEKTLE HEBTE. 

[ITE, that I have sought so yore agoo 
With hertg soore, and ful of besy 

peyne, 
That in this worlde was never wight 
so woo 
Withoute the dethe ; and yf I shal not feyne, 
My purpose was of Vitee for to pleyne, 
And eke upon the crueltee and tirannye 
Of Love, that for my trouthe doth me dye. 

And when that I be lengthe of certeyne yeres 
Had, evere in oon, soughte a tyme to speke, 
To Pitee ran I, al bespreynte with teres, lo 

''To prayen hir on €ruelte me wreke ; 
But er I myghte with any worde out broke. 
Or tellen any of my peynes smerte, 
I fonde hir dede and buried in an herte. 

And doune I fel when that I saugh the herse 
Dede as stone while that the swogh laste ; 

But up I roose with coloure wel dyverse. 

And pitously on hir myn eyen I caste. 

And ner the corps I came to pressen faste, 

And for the soule I shope me for to preye ; 20 

I was but lome, ther was no more to seye. 

Thus am I slayne sith that Pite is dede ; 

Alias, the day that ever hyt shulde falle ! 

What maner man dar now hold up his hede ? 

To whom shal now any sorwful herte calle ? 

Now Gruelte hath caste to slee us aUe 

In ydel hope we Z^e redelesse of peyne ; 

Sith she is dede, to whom ahvlde we compleyne ? 

But yet encreseth me this wonder newe. 

That no wight woot that she is dede but I, 30 

So mony men as in her tyme hir knewe ; 

And pt she dyede not so sodeynly ; 

For I have sought hir ever ful besely, 

Sith I hadde firste witte or mannes mynde ; 

But she was dede er that I koude hir fynde. 

Aboute hir herse there stoden lustely 
Withouten any woo, as thoughts me, 
Bounty, parfyte wel araied and richely. 
And fressh Beaute, Lust, and Jolyte, 
Assured-maner, Youthe, and Honeste, 4( 

Wisdome, Estaat, Drede, and Governance 
Confedred bothe by honde and alliance. 

A compleynt had I writen in myn honde, 
To have put to Pittee, as a bille. 
But when I al this companye ther fonde. 
That rather wolde al my cause spille 



MINOR POEMS. 287 

Then do me helpe, I helde my cowpleynt stille ; 
For to that folke, withoutew ony fayle, 
Withoute Pitee ther ne may no biUe availe. 

Then leve we alle vertues, save oonly Pit^, 50 

Kepynge the corps as ye have herde me seyn, 
Confedered by bonde and by Cruelty, 
And ben assented when I shal be sleyn. 
And I have put my complaynt up ageyn, 
For to my foes my bille I dar not shewe, 
Theffect of which seith thus in wordes fewe. 



THE COMPLEYNT IN THE BILLE 

* Humblest of herte, higheste of reverence, 
Benygne flour, coroune of vertues alle ! 
Sheweth unto youre rialle excellence 

Youre servaunt, yf I durstg me so calle, 60 

His mortal harme, in which he is i-falle, 
And noght al oonly for his evel fare, 
But for your renoun, as I shal declare. 

* Hit stondeth thus : — ^your contrary Crueltee 
Allyed is ayenst your regal tye 

Under colour of womanly beaute, 

(For men shulde not know hir tirannye) 

With Bountee, Gentilesse, and Curtesye, 

And hath depryved yow nowe of your place, 

That is hygh beautd, appartenent to your grace. 70 

* For kyndely, by youre herytage and ryght 
Ye be annexed ever unto Bounte, 

And verrely ye oughte do youre myght 

To helpe Trouthe in his adversyte ; 
Ye be also the corowne of beaute ; 
And certes, yf ye wantew in these tweyn 
The worlde is lore, ther is no more to seyn. 

* Eke what availeth maner or gentilesse 
Withoute yow, benygne creature ? 

Shal Cruelte be wm youre governeresse ? so 

Alias, what herte may hyt longe endure ? 

Wherfore but ye the rather taken cure 

To breke that perilouse allyaunce. 

Ye sleen hem that ben of your obeisaunce. 

' And furtherover, if ye suffre this, 

Youre renoun is fordoow then in a throwe, 

Ther shal no man wete welle what pite is. 

Alias, that ever your renoun is falle so lowe ! 

Ye be also fro youre heritage y thro we 

By Cruelte, that occupieth youre place, 90 

And we despeyred that seken to youre grace. 

* Have mercy on me, thow hevenes queue, 
That yow have sought so tendirly and yore. 

Let somme streme of youre light on me be sene, 
That love and drede yow ever lenger more ; 
For sothely for to sejme, I here so sore. 
And though I bee not kunnynge for to pleyne. 
For Goddis love have mercy on my peyne. 

' My peyne is this, that what so I desire, 
That have I not, ne nothing lyke therto ; 100 

And ever setteth Desire myn hert on fyre 
Eke on that other syde, where-so I goo. 

That have I redy, unsoghte, every where ; 
What maner thinge that may encrese my woo, 
Me lakketh but my deth, and than my here. 

* What nedeth to shewe parcel of my peyne, 

Syth every woo, that herte may bethynke, 

I suffre ; and yet I dar not to yow plejme, 

For wel I wote, oZthough I wake or wynke, 

Ye rekke not where I flete or synke. no 

Yit natheles my trouthe I shal sustene 

Unto my deth, and that shal wel be sene. 

' This is to seyne, I wol be youres ever ; 
Though ye me slee by Crueltee, your foo, 
Algate my spirite shal never dissever 
Fro youre servise, for eny peyne or woo. 
Now Pits that I have sought so yore agoo ! 
Thus for your deth I may wel wepe and pleyne 
With herte sore, al ful of besy peyne. 

EXPLICIT. 



BALLADE DE VILAGE SAUNS PEYNTURE. 

f HIS wrechched worldes transmutacion, 
As wele and woo, now poverte, and 

now riche honour 
Withouten ordre or wise discrecion, 
Governed ys by Fortunes erroure ; 
But natheles the lakke of hir favour 

VOL. VI. u 

Ne may not doo me synge, though I dye, 
J^ay tout perdue, mon temps et mon laboure, 
For fynally Fortune I diffye. 

Yet ys me lefte the sight of my resoun, 

To knowen frend fro foo in thy meroure, lo 

So moche hath yet thy turnyng up and doun 

Ytaught me to knowen in an houre ; 

But truely noo fore of thy reddoure 

To him that over himself hath the maistrye, 

My sujBSsaunce shal be my socoure, 

For fynaly Fortune I dy%e. 

Socrates, thou stedfast champion, 
She myghte never be thy turmentoure, 
Thow never dreddest hir oppression, 

Ne in hir chere fande thou noo savoure ; 20 

Thow knewe wel the deceyt of hir coloure, 
And that hir mooste worship is to lye ; 

1 knowe hir eke a fals dissymuloure, 
For fynaly Fortune I diffye. 

LA BESPONS DV FOKTUNE AF PLEINTIP. 

Noo man is wrechched but himself yt wene, 
And he that hath himselfe hath suffisaunce. 
Why seysthow than I am to the so kene, 
That havest thy self out of my governaunce ? 
Sey thus : — * Graunt mercy of thyn habundaunce 
That thow havest lent or this ; ' thou shalt not strive, so 
What wooste thou yet how I thee wol avaunce ? 
And eke thou havest thy beste frend al}'ve. 

I have the taught divisioun betwene 
Frend of effect, and frend of countenaunce. 



MINOR POEMS. 291 

The nedeth not the galle of noon hiene^ 
That cureth eyen derke fro her penaunce 
Now seesthow cleer that were in ignoraunce. 
Yet halte thin ankre, and yet thow maist arrive 
There hount^ berith the keye of my substaunce, 
And eke thow hast thy beste frend alyve. 40 

How many have I refused to sustene, 
Sith I the fostred have in thy plesaunce ! 
Wolthow than maken a statute on thy queue, 
That I shal ben aye at thin ordinaunce ? 
Thou borne art in my rcgne of variaunce, 
Aboute the whele with qther maisthow drive ; 
My loor ys bet, than wikke is thy grevaunce. 
And eke thow havest thy beste frend alyve. 

LE PLEINTIF EK^COrNTRE FOETUNE. 

Thy loore I dampne ! hit is adversite ! 
My frend maisthow nat reve, blynde goddesse ! 50 
That I thy frende knowe, I thanke yt the ; 
Take hem age}Ti ! let hem goo lye a-presse ! 
The negardes in kepinge hir richesse, 
Pronostik ys thow wolt hire toure assayle ; 
Wikke appetite cometh aye before sekenesse. 
In general this rule may nat fayle. 

POBTUNE ENCOUNTEE LE PLEIK^TIP. 

Thou pynchest at my mutabilite, 

For I the lent a drope of my rychesse ; 

And now me likith to withdrawe me, 

Whi shuldest thow my royaltee oppresse ? eo 

The see may ebbe and flowe more and lesse ; 
The welkene hath myght to shine, reynne, andhayle; 
Ryght so mote I kythe my brotehiesse, 
In general this rule may nat fayle. 

Loo, thexcucion of the Magest^ 

That alle purveyth of hys ryghtwisnesse. 

That same thing Fortune clepen ye, 

Ye blynde beestes ful of lewdenesse ! 

The hevene hath proprety of sikemesse ; 

This worlde hath ever restlesse travayle ; 70 

The laste day ys ende of myne interesse. 

In general tMs rule may ^nat fayle. 

LENVOYB DU FOETXTNE. 

Princes ! I pray yow of your gentilesse 
Lat not thys man on me thus crie and pleyne. 
And I shal quyte yow this besynesse. 
And but yow Hste releve him of his peyne, 
Prayeth ye his beest^ frende of his noblesse^ 
That to some beter estate he may atteyne. 



BALLADE SENT TO KING RICHARD. 

{OMETYME the worlde was so sted&st 
and stable, 
That mannes worde was holde obliga- 
cioun; 
And now hyt is so fals and disceyvable. 

That worde and dede, as in conclusyonn, 
Ys lyke noothyng ; for turned up-so-doun 
Is alle this worlde, for mede and wilfidnesse, 
That alle is loste for lakke of stedfastnesse. 

What maketh this worlde to be so variable 

But luste, that folke han in dissensioun ? 

For amonges us nowe a man is holde unhable, lo 

But jrf he kan, by somme collusyoun, 

Do his neghbour wronge or oppressioun. 

What causeth this but wilfulle wrecchednesse, 

That alle ys loste for lakke of stedfastnesse ? 

Trouthe is put doun, resoun is holden fable ; 

Vertu hathe now noo dominacioun ; 

Pitee exiled, noo man ys merciable ; 

Thurgh covytyse is blente discrecioun ; 

The worlde hath made permutacioun 

Fro ryght to wrong, fro trouthe to fikelenesse, 20 

That aUe ys lost for lakke of stedfastnesse. 

LENTOTE. 

Prince desire to be honourable ; 

Cherysshe thy folke, and hate extorsioun ; 

Suffice nothing that may be reprovable 

To thyn estaate, doon in thy regioun ; 

Shew forth the swerde of castigacioun ; 

Drede God, do law, love trouthe and worthinesse, 

And wedde thy folke ayeyne to stedfastnesse. 

EXPLICIT. 

THE COMPLEYNTE OF CHAUCER TO 
HIS PURSE. 

FO yow my purse and to noon other wighta 
Complayn I, for ye be my lady dere ! 
I am so sory now that ye been lyght, 
For, certes, but-yf ye make me hev^ 
chere, 
Me were as leef be layde upon my here, 
For whiche unto your mercy thus I crye, 
Beeth hevy ageyne, or elles mote I dye ! 

Now voucheth sauf this day, or hyt be nyght€, 

That I of yow the blissful soune may here, 

Or see your colour lyke the sunne bryght^, lo 

That of yelownesse hadde never pere. 

Ye be my lyfe ! ye be myn hertys stere ! 

Queue of comfort and goode companye ! 

Beth he\y ayeyne, or elles moote I dye ! 

Now, purse ! that ben to me my lyves lyght, 

And saveour as doun in this worlde here, 

Oute of this toune helpe me thurgh your myght, 

Syn that ye wole nat bene my tresorere ; 

For I am shave as nye as is a frere. 

But I pray unto your courtesye, 20 

Bethe hevy ayeyn, or elles moote I dye ! 

l'envot de chaucee. 
conquerour of Brutes Albyoun, 
Whiche that by lygne and free eleccioun. 
Been verray Kynge, this song to yow I sende. 
And ye that mowen alle myn harme amende. 
Have mynde upon my supplicacioun. 

GOOD COUNSEIL OF CHAUCER. 

LE fro the pres, and duelle with soth- 



Suffice the thy good though hit besmale ; 

For horde hath hate, and clymbyng 
tikelnesse, 
Pres hath envye, and wele is blent over alle. 
Savour no more then the behove shalle ; 
Do wel thy self that other folke canst rede, 
And trouthe the shal delyver, hit ys no drede. 

Peyne the not eche croked to redresse 

In trust of hire that turneth as a balle, 

Crete rest stant in lytil besjTiesse ; lo 

Bewar also to spume ayein an nalle, 

Stry ve not as doth a croke with a walle ; 

Daunt€ thy selfe that dauntest otheres dede, 

And trouthe the shal delyver, hit is no drede. 

That the ys sent recejrve in buxumnesse, 
The wrasteling of this world asketh a falle ; 
Her is no home, her is but wyldymesse. 
Forth pilgrime ! forth best out of thy stalle ! 
Loke up on hye, and thonke God of alle ; 
Weyve thy lust, and let thy goste the lede, 20 

And trouthe shal the delyver, hit is no drede. 

PROSPERITY. 




|I6HT as povert causith sobimesse, 
And febilnesse enforcith continence, 
Right so prosperite and grete riches 
The moder is of vice and negligence ; 
And powre also causeth insolence, 
And honour oftsise changith gude thewis ; 
Thare is no more perilouse pestilence 
Than hie astate gevin unto schrewis. 



A BALLADE. 

HE firste fadir and fynder of gentilnesse. 
What man desirith gentil for to be, 
Most6 folowe his trace, and allehiswittes 




Vertu to shew, and vicis for to flee ; 
For unto vertu longith dignitee, 
And nought the revers, savely dare I dome, 
Al were he mitre, corone or diademe. 

This firste stoke was ful of rightwisnesse, 
Trewe of his worde, soboure, pitous and free, 
Cleene of his gooste and lovid besynesse, 
Ageynste the vice of slowthe in honeste ; 
And but his heire love vertu as did he. 
He nis not gentille thouhe him riche seme, 
Al were he mytre, corone or diademe. 

Vyce may welle bee heyre to olde richesse. 
But there may no man, as ye may welle see^ 

Byquethe his sone his vertuous noblesse ; 

That is approperid into noo degree, 

But to the firste Fadir in Magestee, 

Which maje His heires deeme hem that Him queme, 

Al were he mytre, corone or dyademe. 

EXPLICIT. 



L'ENVOY DE CHAUCER A SCOGAN. 

|[0-BROKEN been the statutes hye in 
hevene, 
That creat weren eteraaly to dure, 
Syth that I see the bryghte goddissevene 
Mowe wepe and wayle, and passioun endure, 
As may in erthe a mortale creature : 
Alias ! fro whennes may thys thinge precede ? 
Of whiche errour I deye almost for drede. 

By worde eteme whilome was yshape, 

That fro the fyfte sercle in no manere, 

Ne myght a drope of teeres doun eschape ; lo 

But now so wepith Venus in hir spere, 

That with hir teeres she wol drenche us here. 

Alias ! Scogan this is for thyn offence ! 

Thou causest this deluge of pestilence. 

Havesthow not seyd in blaspheme of this goddis, 
Thurgh pride, or thrugh thy grete rekelnesse, 
Swich thing as in the lawe of love forbode is, 
That for thy lady sawgh nat thy distresse, 

Therfore thow yave hir up at Mighelmesse ? 
Alias, Scogan ! of olde folke ne yonge, ao 

Was never erst Soogan blamed for his tonge. 

Thow drowe in skome Cupide eke to recorde 
Of thilke rebel worde that thow hast spoken. 
For which he wol no longer be thy lorde ; 
And, Scogan, thow^^A his bowe be nat broken. 
He wol nat with his arwes been ywroken 
On the ne me, ne noon of youre figure ; 
We shul of him have neyther hurte nor cure. 

Now certes, frend, I dreed of thyn unhappe, 
Leste for thy gilte the wreehe of love precede 30 
On alle hem that ben hoor and rounde of shappe, 
That ben so lykly folke in love to spede, 
Than shal we for oure laboure have noo mode; 
But wel I wot thow wolt answere and saye, 
* Loo, tholde Grisel lyste to ryme and playe ! 

Nay, Scogan, say not soo, for I mexcuse, 

God helpe me so, in no ryme dowteles ; 

Ne thynke I never of slope to wake my muse, 

That rusteth in my shethe stille in pees ; 

While I was yonge I put her forth in prees ; 40 

But alle shal passe that men prose or ryme. 

Take every man hys tume as for his tjTue. 

Scogan, that knelest at the stremes hede 

Of grace, of alle honour, and of worthynesse ! 

In thende of which streme I am dul as dede, 

Forgete in solytarie wildernesse ; 

Yet, Scogan, thenke on Tullius kyndenesse ; 

Mync^e thy frend there it may fructyfye, 

Farewel, and loke thow never eft love dyffye. 

EXPLICIT. 

L'ENYOY DE CHAUCER A BUKTON. 

I Y maister, Buktoun, whan of Crist our 

kyng, 
Was axed, what ys trouthe or sothe- 

fafetnesse ? 

He nat a worde answerde to that axinge, 
As who saith, noo man is al trew, I gesse ; 
And therfore, though 1 highte to expresse 
The sorwe and woo that is in mariage, 
I dar not writen of hit no wikkednesse, 
Leste I my-self falle eft in swich dotage. 

I wol nat seyn how that hyt is the cheyne 
Of Sathanas, on which he gnaweth evere ; lo 

But I dar seyn, were he oute of his pejme, 
As by his wille he wolde be bounde nevere. 
But thilke doted foole that ofte hath levere 
Ycheyned be than out of prison crepe 
God lete him never fro his woo dissevere, 
Ne no man him bewayle though he wepe ! 

But yet lest thow do worse, take a wyfe ; 
Bet ys to wedde than brenne in worse wise. 
But thow shalt have sorwe on thy flessh, thy Ijrfe, 
And ben thy wyfes thral, as seyn these wise. 20 
And jrf that hooly writte may nat suffyse, 
Experience shal the teche, so may happe, 
That the were lever to be take in Frise, 
Than eft falle of weddynge in the trappe. 

This lytel written proverbes or figure 
I sende yow, take kepe of hyt I rede : 

Unwise is he that kan noo wele endure. 
If thow be siker, put the nat in drede. 
The wjfe of Bathe I pray yow that ye rede 
Of this matere that we have on honde. 
God graunte yow your lyfe frely to lede 
In fredom, for fid harde is to be bonde. 

EXPLICIT. 



iETAS PRIMA. 



BUSFUL lyfe a peseable and a swete 
Leddyn the peplis in the former age ; 
Thei held them paied with the firutes 
that they ete, 
Wich that the feldes gafe them by usage, 
Thei ne were for-pamprid with owtrage. 
Vnknowen was the qweme and eke the melle ; 
Thei etyn mast, hawys, and suche pownage. 
And dronken watjr of the colde welle. 

u. 
Yit was the ground not woundyd with the plowgA, 
But come upsprange onsowe of mannys hand, lo 
The which thei knoddyd and ete not half i-now : 
No man yit knew the forous of hys land ; 
No man jdt fier owt of the flynt fand; 
Vncarvjrn and vngrobbyd lay the vyne ; 
No man in the morter pt spices grand. 
To clarre ne to sause of galantine. 

in. 
No madder wellyd or woode no lister, 
Ne knew the flese was of hys former hewe ; 
Ne flesche ne wyst offence of egge or spere ; 19 
Ne coyne ne knew man whiche was fals or trewe ; 
No sh3rppe yit karfe the wawys grene and blewc; 
Ne marchand yit ne fet owtlandische ware ; 
No batayllys trumpys for the warre folk ne knew 
Ne towrys hight and wallys rownd and sqware. 

IV. 

What shuld it haf avaylyd to warrey ? 
Ther lay no profite, ther was no richesse ; 
But cursyd was the tyme, I dar well say, 
That men dyd first hyr swety besinesse. 
To grobbe up metall lurkyng in derknesse. 
And in the r3aiers first gemmys sowghte ; so 

Alas ! than sprang up all owre cursidnesse, 
Of couetyse that first owre sorow browghte. 

V. 

Theys tirantes put hem gladly not in prese. 
No place of wildnesse ne no busshys for to wynne. 
There povert is, as sayth Dyogenes, 
There as vitall eke is so skars and thynne. 
That nowt but mast or applys is ther-in ; 
But ther as bagges ben and fatte vitayle 
There wylle they gone and spare for no synne 
With all hyr ost the cite for to asayle. 40 

VI. 

Yit were no palys chambris, ne no hallys 
In cavys and wodes soft and swete ; 
Sleptyn thys blessyd folk withowte wallys, 
On grasse or levys in parfite joy and quiete ; 

No downe of fedrys ne no blechyd schete 
Was kyde to hem but in surt^ they slepte ; 
Hyr herte were alle oone without gallys, 
Everyche of hem to odyr hys fayth kept«. 

VII. 

Vnforgyd was the hauberke and the plate ; 

The lambisshe pepyl, voyd of alle vice, 5o 

Hadden noo fantasye to debate, 

But echo of hem wold oder weU cheriche 

No pride, none envy, none avarice, 

No lord, no taylage by no tyrannye, • 

Humblesse, and pease, good fayth the emprise. 

vni. 
Yit was not Jupiter the likerous. 
That first was fadyr of delicacye 
Come in thys world, ne Nembroth desirous 
To raygne h&dde not made hys towrys hyghe. 
Alas ! alas ! now may men wepe and crye, 6o 

For in owre days is not but covetyse, 
Doublenesse, treson, and envye, 
Poysonne, manslawtyr, mordre in sondri wyse. 

PIWIT ETAS PEIMA CHAFCEB. 



LEAULTE VAULT RICHESSE. 

JARLDLY joy is onely fantasy. 
Of quhich nane erdly wicht can be 

• content; 
Quho most has wit leste suld in it afiy, 
Quho traistes it most sail him repent. 

Quhat valis all this richesse and this rent, 
Sen no man wate quho sail his tresour haue ? 
Presume noght gevin that God has done but lent, 
Within schort tyme the quhiche he thinkes to crave. 



PROVERBES OF CHAUCER. 

I. 
^HAT shul these clothes thus manyfolde, 

Loo, this hoote somers day ? 

After greet hete cometh colde ; 

No man caste his pilch away. 
Of al this worlde the large compace 
It wil not in myn armes tweyne ; 
Whoo-80 mochel wol embrace, 
Litel thereof he shal distreyne. 

II. 
The worlde so wide, thaire so remuable, 
The sely man so litel of stature ; lo 

The grove and grounde, and clothinge so mutable, 
The fire so hoote and subtil of nature, 
The water never in oon — what creature 
That made is of these foure thus flyttynge, 
May stedfast be, as here, in his lyvinge ? 

III. 
The more I goo the ferther I am behinde. 
The ferther behinde the ner my wayes ende ; 
The more I seche the worse can I fynde ; 
The lighter leve, the lother for to wende ; 
The bet Y serve, the more al out of mynde ; 20 
Is thys fortune not I, or infortune ; 
Though I go lowsc, tyed am I with a lune. 

EXPLICIT. 

ROUNDEL. 

I. 

1. 
OURE two eyn will sle me sodenly, 
I may the beaute of them not sustene, 
So wende th it thoro w-out my her te kene. 
2. 

And but your words will helen hastely 
My hertis wound, while that it is grene, 
Youre two eyn will sle me sodenly. 

3. 
Upon my trouth I sey yow feithfully, 
That ye ben of my liflfe and deth the quene, 
For with my deth the trouth shal be t-sene. 

Youre two, &c. lo 

II. 

1. 
So hath youre beauty fro your herte chased 
Pitee, that me navaileth not to pleyne ; 
For daunger halt your mercy in his cheyne. 

2. 

Oiltless my deth thus have ye purchased ; 

I sey yow soth, me nedeth not to fayne ; 

So hath your beaute fro your herte chased, &c. 

3. 
Alas, that nature hath in yow compassed 
So grete beaute, that no man may atteyne 
To mercy, though he stewe for the peyne. 

So hath youre beaute, &c. so 

III. 

1. 
Snsr I fro love escaped am so fat, 
I nere thinke to ben in his prison lene ; 
Sjm I am fre, I counte him not a bene. 

2. 

He may answere, and seye this and that, 
I do no fors, I speak ryght as I mene ; 
Syn I fro love escaped am so fat. 

3. 
Love hath my i-strike out of his eclat. 
And he is strike out of my bokes clene 
For ever mo, ther is non other mene. 

Syn I fro love escaped, &c. 



VIRELAI. 

LONE walkyng, 
In thought pleynyng, 
And sore syghyng, 

Al desolate. 

Me remembrjTig 
Of my lyvyng, 
My deth wyshyng 

Bothe erly and late. 

In fortunate 

Is soo my fate lo 

That, wote ye whate ? 
Oute of mesure 

TOL. VI. X 

My lyfe I hate : 
Thus desperate. 
In suche pore estate, 

Do I endure. 

Of other cure 
Am I nat sure ; 
Thus to endure 

Ys hard certayn ; 20 

Suche ys my ure, 
I yow ensure ; 
What creature 

May have more payn ? 

My trouth so plejm 
Ys take in veyn. 
And gret disdeyn 

In remembraunce ; 

Yet I fuU feyne 

Wolde me compleyne, 30 

Me to abste5me 

From thys penaunce. 

But in substaunce, 
Noon allegeaunce 
Of my grevaunce 

Can I nat fynde ; 

Ryght so my chaunce, 
With displesaunce, 
Doth me avaunce ; 

And thus an ende. ^ 

CHAUCER'S PROPHECY. 

flWAN prestis faylin in her sawes, 
And Lordis turnin Goddis lawes 
Ageynisry^^t; 

And lecherie is holdin as privy solas, 
And robberie as fre pnrchas, 

Bewar than of ille ! 

Than schall the Lond of Albion 
Tumin to confusion. 

As sumtyme it befelle. 

Ora pro Anglia Sancta Maria, quod ThomcLS 
Cantuarie, 
Sweete Jhesu heven-king 
Fayr and beste of alle thyng 
Thou bring us owt of this morning 
To come to the at owre ending. 



CHAUCER'S WORDS UNTO HIS OWN 

SCRIVENER. 

^DAM Scrivener, if ever it thee befalle, 
Boece or Troilus for to write newe, 
Under thy longe lockes maist thou have 
the scalle, 

But after my making thou write more trewe I 
So oft a day I mote thy werke renewe, 
It to correct and eke to rubbe and scrape ; 
And all is thorow thy necligence and rape. 

INCIPIT ORATIO GALFRIDI CHAUCER 

OBISOUBTE TO THE HOLT YIBGIir. 

I ODER of God, and virgyne undefouled, 
blisful/e quene, our quenjs emperice ! 
Prey e thou for me that am in syn y mouled, 
To God thy sone, the punyschar of vice, 
That of his merci, thogh that I be nyce 
And negligent in keping of his lawe. 
His hie mercy my soule unto him drawe. 

* Thou moder of mercy, way of indulgence, 
That of alle mercy art superlatyve ! 

Savour of saulis be thy benevolence ! lo 

humble lady, maide, moder, and wyfe ! 
Causar of pes, styntar of wo and stryfe ! 
My prayere to thy sone that thou present, 
Syn of my gilt hooly I me repent. 

* Benynge confort of us wreches alle-weye 
Be at myn ending quhen that I schall deye. 
O well of pitee, unto the I calle, 

Fulfillit of swetnesse, helpe me to weye 
Agane the fende, that with his handis tweye 
And alle his mycht wille pluk at the balance 20 
To wey us doune, kepe us from his mischance. 

' And for thou art ensample of chastite. 
And of alle virgynes, worschip, and honour. 
Above all women blessed mote thou be ! 
Now speke, now preye, unto oure Salviour, 

That he me send suych grace and favour 
That alle the hete and brynnyng lecherye 
He sloke in me, blissit maden Marye ! 

* Most blissit lady, clere licht of day ! 

Temple of oure lord, and voice of alle gudenesi so 

That by thi prayer wipist clene away 

The filth of oure soulis wikkitnesse ! 

Put furth thi hand ; help me in my distresse, 

And fro temptacioun, lady, deliver me 

Of wikkit thocht, for thi benignitee. 

* So that the wille fulfillid be of thi sone, 
And that of the Holy Goste he me illumyne, 
Preye thou for us, as ever hath been thy wone, 
Al suich emprise hath sekirly been thyne; 

For suich an advocate may no man devyne, 40 
As thou, lady, oure greves to redres ; 
In thi refute is all oure sekirnesse. 

* Thou schapen art by Goddis ordynaunce, 
To preye for us, flour of humilitee ! 
Quherefore of thyne office have remembraunce. 
Lest that the fende, throu his subtilitee, 
That in awayte lyith for to cacche me, 

Me never ourcum with his trecherye ; 
Unto my soule-hele, lady, thou me gyo. 

* Thou art the way of our redemcioun, so 
For Crist of the dedeynyt not for to take 

Bothe flesche and blood, to this entencioun, 

Upon a croce to deyen for oure sake ; 

His preciouse deth maidc the fendis quake, 

And cristyn folk for to rejoisen ever ; 

Help, from his mercy that we noght dissever ! 

* Remember eke jipon the sorow and pe3aie. 
That thou sufferit in to his passioun, 

Quhan watir and blood out of thyne eyen tweyne, 
For sorow of him, ran by thy chekes doune ; eo 
And syn thou knowist weU the enchesoune 
Of his deying was for to save mankynd ; 
Thou moder of mercy, have that in thy mynd. 

' Wele aughten we the worschip and honour, 

Palace of Crist, flour of virginitee! 

Seing that upon the was laid the cure, 

To here the Lord of hevin, and erth, and see. 

And of all thinges that formyt ever myght be ; 

Of hevynnis king thou was predestynate. 

To hele oure saulis of thy sik hie estate. 70 

* Thy maidnis wambe,in quhich that oure Lord lay ; 
Thy pappis quhite, that gave him souk also 
Unto our saving, blissit be thou ay! 

The birth of Crist oure thraldome put us fro ; 

Joy and honour be now and ever mo 

To him and the, that unto liberty 

Fro thraldomme have us brocht ; blissit be ye ! 

* By the, lady, ymaked is the pes 
Bitwix angelis and man, it is no dout ; 

Blissit be God, that suich a moder chees ! so 

Thy passing bountee spredith all about : 
Though that our hertis sterne be and stout, 
Thou canst to Crist for us be suich a mene. 
That all oure gilt forgevin be us clene. 

' Paradise yettis all opin be throu the. 
And brokyn been the yettis eke of helle ; 
By the the world restorit is, pardee ; 

Of al vertu thou art the spring and welle ; 

By the all gudenes, schortly for to telle, 

In he\in and erth by thyne ordynaunce 90 

Parformyt is oure saulis sustenannce. 

* Now, sen thou art of suich autorite. 
Thou pitouse lady and virgyne wemlesse, 
Preye thy dcre sone my gilt forgeve it me. 
Of thy request I knowe wele doutelesse ; 
Than spare noght to put the forth in presse, 
To preye for us, Cristis moder so dere ! 
For thy pray ere he will benignely here. 

* Apostle and frend famuliar to Crist, 

And virgyne, ychose of him, sanct Johne ! lOO 

Shynyng apostle and evaungelist. 

And best beloved amongis thamme echone ! 

With our lady, I praye the, thou be one. 

That unto Crist schall for us alle preye ; 

Do this for us, Cristes derlyng, I seye ! 

' Mary and Johne, hevynnis gemmys tweyne ! 

lightis two, sh)myng in the presence 

Of oure Lord God, now dooth your lusty peyne. 

To wesche away oure cloud full of offence. 

So that we myght maken resistence no 

Agane the fende and make him to bewaille, 

That your prayere may us so miche availle. 

* Ye been the two, I knawe verily, 
In quhiche the fadir God gan edifye. 
By his Sone onely-gott)m, specialy 

To him a hous ; quharfor to you I crye 
Beeth lechis of oure synfull maladye. 

Preyeth to God, Lord of misericord, 
Our olde giltis that he noght recorde. 

* Be ye oure help and oure protectioune, 120 
Sen for mercy of your virginitee, 

The previlege of his dilectioune 
In yow confermyt God upon the tree 
Hanging ; and unto one of you, said he 
Ryght in this wys, as I reherse can, 

* Behold and se, lo, here thy sone, womman ! ' 

* And to that othir, * Here is thy moder lo ! 
Than preye I yow for the greteful swetnesse 
Of the holy love that God betuix yow two 

With his mouth maid, and of his hie noblesse 130 
Commaundit hath yow, throu his blissitnesse, 
As moder and sone to helpe us in oure nede 
And for our synnes make oure hertes blede. 

* Unto yow tweyne now I my soule commende, 
Mary and Johnne, for my salvacioune, 
Helpith me that I my lyf may mende, 
Helpeth, now that the habitacioune 

Of the Holy Goste, oure recreacioune, 
Be in my herte now and evermore ; 
And of my saule wesche away the sore. 

^ EXPLICIT OEATIO GALFEIDI CHA.UCBR.' 



THE END, 

^rr 

